PRILOGA:

»PRILOGA 3 (jedro gradiva):

PREDLOG

(EVA 2024-2611-0034)

|  |
| --- |
| ZAKON O SPREMEMBAH IN DOPOLNITVAH ZAKONA O IZVAJANJU REJNIŠKE DEJAVNOSTI |
| I. UVOD |
| 1. OCENA STANJA IN RAZLOGI ZA SPREJEM PREDLOGA ZAKONA |
| Rejništvo je posebna oblika varstva otrok, ki jim je potrebna oskrba in vzgoja pri osebah, ki niso njihovi starši ter je odraz posebnega varstva države, ki je ustavno zagotovljeno v okviru pravic otrok v 56. členu Ustave Republike Slovenije (Uradni list RS, št. [33/91-I](http://www.uradni-list.si/1/objava.jsp?sop=1991-01-1409), [42/97](http://www.uradni-list.si/1/objava.jsp?sop=1997-01-2341) – UZS68, [66/00](http://www.uradni-list.si/1/objava.jsp?sop=2000-01-3052) – UZ80, [24/03](http://www.uradni-list.si/1/objava.jsp?sop=2003-01-0899) – UZ3a, 47, 68, [69/04](http://www.uradni-list.si/1/objava.jsp?sop=2004-01-3088) – UZ14, [69/04](http://www.uradni-list.si/1/objava.jsp?sop=2004-01-3090) – UZ43, [69/04](http://www.uradni-list.si/1/objava.jsp?sop=2004-01-3092) – UZ50, [68/06](http://www.uradni-list.si/1/objava.jsp?sop=2006-01-2951) – UZ121, 140, 143, [47/13](http://www.uradni-list.si/1/objava.jsp?sop=2013-01-1777) – UZ148, [47/13](http://www.uradni-list.si/1/objava.jsp?sop=2013-01-1779) – UZ90, 97, 99, [75/16](http://www.uradni-list.si/1/objava.jsp?sop=2016-01-3208) – UZ70a in [92/21](http://www.uradni-list.si/1/objava.jsp?sop=2021-01-1970) – UZ62a, v nadaljnjem besedilu: Ustava). Kot posebna oblika varstva otrok je pravno sistemsko urejeno v Družinskem zakoniku (Uradni list RS, št. [15/17](https://www.uradni-list.si/glasilo-uradni-list-rs/vsebina/2017-01-0729), [21/18](https://www.uradni-list.si/glasilo-uradni-list-rs/vsebina/2018-01-0887) – ZNOrg, [22/19](https://www.uradni-list.si/glasilo-uradni-list-rs/vsebina/2019-01-0917), [67/19](https://www.uradni-list.si/glasilo-uradni-list-rs/vsebina/2019-01-2936) – ZMatR-C, [200/20](https://www.uradni-list.si/glasilo-uradni-list-rs/vsebina/2020-01-3628) – ZOOMTVI, [94/22](https://www.uradni-list.si/glasilo-uradni-list-rs/vsebina/2022-01-2371) – odl. US, [94/22](https://www.uradni-list.si/glasilo-uradni-list-rs/vsebina/2022-01-2372) – odl. US, [5/23](https://www.uradni-list.si/glasilo-uradni-list-rs/vsebina/2023-01-0098) in [34/24](https://www.uradni-list.si/glasilo-uradni-list-rs/vsebina/2024-01-0997) – odl. US, v nadaljnjem besedilu: DZ), ki v Sedmem delu: Rejništvo določa namen rejništva, namestitev otroka ter prenehanje rejništva. DZ med drugim določa, da se pogoji za izvajanje rejniške dejavnosti, postopek pridobitve dovoljenja za izvajanje te dejavnosti, način izvajanja rejniške dejavnosti in njeno financiranje ter druga vprašanja, povezana z izvajanjem rejniške dejavnosti, urejajo z zakonom, ki ureja izvajanje rejniške dejavnosti. Navedene vsebine ureja Zakon o izvajanju rejniške dejavnosti (Uradni list RS, št. 110/02, 56/06 – odl US, 114/06 – ZUTPG, 96/12 – ZPIZ-2, 109/12 in [22/19](http://www.uradni-list.si/1/objava.jsp?sop=2019-01-0918), v nadaljnjem besedilu: ZIRD). Osnovno načelo ZIRD je zagotoviti kakovostno izvajanje rejniške dejavnosti kot javne službe na področju socialnega varstva. Rejniška dejavnost je storitev institucionalnega varstva, določena v Zakonu o socialnem varstvu (Uradni list RS, št. [3/07](http://www.uradni-list.si/1/objava.jsp?sop=2007-01-0100) – uradno prečiščeno besedilo, [23/07 – popr.](http://www.uradni-list.si/1/objava.jsp?sop=2007-21-1207), [41/07 – popr.](http://www.uradni-list.si/1/objava.jsp?sop=2007-21-2284), [61/10](http://www.uradni-list.si/1/objava.jsp?sop=2010-01-3350) – ZSVarPre, [62/10](http://www.uradni-list.si/1/objava.jsp?sop=2010-01-3387) – ZUPJS, [57/12](http://www.uradni-list.si/1/objava.jsp?sop=2012-01-2404), [39/16](http://www.uradni-list.si/1/objava.jsp?sop=2016-01-1707), [52/16](http://www.uradni-list.si/1/objava.jsp?sop=2016-01-2294) – ZPPreb-1, [15/17](http://www.uradni-list.si/1/objava.jsp?sop=2017-01-0729) – DZ, [29/17](http://www.uradni-list.si/1/objava.jsp?sop=2017-01-1524), [54/17](http://www.uradni-list.si/1/objava.jsp?sop=2017-01-2437), [21/18](http://www.uradni-list.si/1/objava.jsp?sop=2018-01-0887) – ZNOrg, [31/18](http://www.uradni-list.si/1/objava.jsp?sop=2018-01-1403) – ZOA-A, [28/19](http://www.uradni-list.si/1/objava.jsp?sop=2019-01-1329), [189/20](http://www.uradni-list.si/1/objava.jsp?sop=2020-01-3287) – ZFRO, [196/21](http://www.uradni-list.si/1/objava.jsp?sop=2021-01-3898) – ZDOsk, [82/23](http://www.uradni-list.si/1/objava.jsp?sop=2023-01-2528) in [84/23](http://www.uradni-list.si/1/objava.jsp?sop=2023-01-2570) – ZDOsk-1; v nadaljnjem besedilu: ZSV), in sicer kot varstvo v drugi družini. Predmet urejanja ZIRD je ureditev pogojev, ki jih mora izpolnjevati oseba, ki želi izvajati rejniško dejavnost, postopek pridobitve dovoljenja za izvajanje te dejavnosti, način izvajanja rejniške dejavnosti, spremljanje izvajanja te dejavnosti in njeno financiranje ter druga vprašanja, povezana z izvajanjem rejniške dejavnosti. ZIRD ne vsebinsko posega v sam institut rejništva, kot ga ureja DZ. Rejništvo je kot ena od oblik nadomestnega varstva otrok, ki se izvaja kot družinskopravno varstvo otrok, opredeljeno kot temeljno prednostno področje v Resoluciji o družinski politiki 2018–2028 »Vsem družinam prijazna družba« (Uradni list RS, št. [15/18](http://www.uradni-list.si/1/objava.jsp?sop=2018-01-0655), v nadaljnjem besedilu Resolucija). Ta med cilji na področju rejništva med drugim določa zagotavljanje zadostnega števila usposobljenih rejniških družin ter zagotavljanje primerne podpore rejnicam in rejnikom (v nadaljnjem besedilu: rejnik). Eden od ukrepov za zagotavljanje navedenega cilja je tudi proučitev primernosti višine rejnine, predvsem iz vidika plačila dela rejnic in rejnikov v razmerju do minimalne plače, ob upoštevanju proračunskih zmožnosti.ZIRD je začel veljati januarja 2003 ter je bil do zdaj dvakrat noveliran. Prva sprememba in dopolnitev zakona, ki se je začela uporabljati 1. januarja 2013[[1]](#footnote-1) je prinesla nekatere vsebinske in redakcijske spremembe ter dopolnitve zakona. Zaradi uveljavitve oziroma začetka uporabe DZ 15. aprila 2019 so bile potrebne tudi nekatere spremembe in dopolnitve ZIRD[[2]](#footnote-2), predvsem glede imenovanja in razrešitve rejnika v povezavi s spremembo postopka odločanja o namestitvi otroka. Spremljanje izvajanja ZIRD je pokazalo tudi na nekatere pomanjkljivosti ureditve, poleg tega so zaznane tudi nekatere sistemske pomanjkljivosti v praksi, ki niso neposredno povezane z ureditvijo izvajanja rejniške dejavnosti. Varuh človekovih pravic Republike Slovenije (v nadaljnjem besedilu: Varuh človekovih pravic) je v več poročilih o obiskih v kriznih centrih za otroke in mladostnike (v nadaljnjem besedilu: KCM) v okviru državnega preventivnega mehanizma izpostavil problem dolgotrajnih namestitev otrok in mladostnikov v KCM. KCM so namenjeni kratkotrajnim namestitvam, v času katerih naj bi se urejalo trajno rešitev za otroka oziroma mladostnika. Na ugotovitve Varuha človekovih pravic se je odzvalo tudi Vrhovno sodišče Republike Slovenije, ki je predstavilo pojasnila okrožnih sodišč v zvezi z dolgotrajnimi namestitvami otrok v KCM. Okrožna sodišča so pojasnila, da predloge centrov za socialno delo za premestitev otroka iz KCM v ustreznejše namestitve obravnavajo prednostno, vendar centri za socialno delo v 21 dneh ne uspejo vedno najti ustrezne rejniške družine ali zavodske namestitve. Tudi pristojno Ministrstvo za delo, družino, socialne zadeve in enake možnosti zaznava, da je rejniških družin premalo oziroma da prosta mesta, ki so razvidna iz zbirk podatkov o rejnicah oziroma rejnikih (v nadaljnjem besedilu: rejniki) ne odražajo realnega stanja v smislu, da so ta mesta dejansko tudi na voljo za namestitev otroka. Razlog je večinoma v tem, da rejniki velikokrat odklonijo ponujeno namestitev otroka, zlasti v primerih, ko je predvidena namestitev več sorojencev hkrati ali v primerih, ko so določeni že stiki s starši ali teče postopek za določitev stikov.Odkar sistematično spremljamo stanje na področju rejništva (od vzpostavitve informacijskega sistema centrov za socialno delo – IS CSD v letu 2004), število rejnikov upada. Tako je bilo v letu 2004 skupno 867 rejnikov (december 2004), v letu 2023 (avgust 2023) pa 550. ZIRD se je začel uporabljati januarja 2003, pri čemer je v skladu s prehodno določbo 71. člena Zakona o izvajanju rejniške dejavnosti (Uradni list RS, št. 110/02) rejnik, ki je ob uveljavitvi tega zakona že izvajal rejniško dejavnost ali jo je izvajal v zadnjem letu pred uveljavitvijo tega zakona, lahko nadaljeval z izvajanjem rejniške dejavnosti tudi če ni izpolnjeval pogojev iz 5. člena tega zakona. V letu 2003 je bilo izdanih 29 dovoljenj, v letu 2004 92, v letu 2022 70 dovoljenj za izvajanje rejniške dejavnosti.[[3]](#footnote-3) Z namenom ustrezne naslovitve zaznanih pomanjkljivosti na področju izvajanja rejniške dejavnosti je minister za delo, družino, socialne zadeve in enake možnosti oktobra 2022 imenoval delovno skupino, v kateri so poleg predstavnikov resornega ministrstva ter Ministrstva za pravosodje, sodelovali tudi predstavniki centrov za socialno delo, Skupnosti centrov za socialno delo Slovenije, predstavniki nevladne organizacije (Rejniško društvo Slovenije), Fakultete za socialno delo, Inštituta RS za socialno varstvo. Naloge delovne skupine so bile pregled in ocena obstoječe ureditve izvajanja rejniške dejavnosti ter priprava predloga sistemskih sprememb na področju izvajanja rejniške dejavnosti s ciljem nadgradnje in izboljšave obstoječe ureditve. Delovna skupina je med drugim podala stališče, da je sistem izvajanja rejniške dejavnosti kot javne službe ustrezen. Kot najbolj pereča vprašanja je delovna skupina, zlasti predstavniki Rejniškega društva Slovenije, naslavljala vsebine v zvezi z izvajalcem oziroma izvajalko rejniške dejavnosti (t.j. rejnikom), in sicer glede normativa za izvajanja rejniške dejavnosti, urejanje pravnega položaja rejnikovega zakonca ali zunajzakonskega partnerja, ki je zaposlen ter glede višine rejnine, predvsem višine plačila dela.Nekatere izpostavljene vsebine so predmet tudi druge normativne ureditve, zlasti zakona, ki ureja delovna razmerja, kjer so tudi na podlagi predlogov delovne skupine predvidene spremembe in dopolnitve v delu, ki se nanaša na izvajanje rejniške dejavnosti. S predlaganimi spremembami in dopolnitvami ZIRD se naslavlja v praksi zaznane pomanjkljivosti ureditve izvajanja rejniške dejavnosti. Izvajanje rejniške dejavnosti je namreč ena od oblik izvajanja institucionalnega varstva, ki se izvaja v drugi družini, zato je ključno zagotavljanje trajnosti, stabilnosti ter kakovosti njenega izvajanja, k čemur bodo po oceni predlagatelja pripomogle tudi predlagane spremembe. Pomembno k temu prispeva tudi višina rejnine, ki je v skladu z ZIRD ena od pravic rejnika, ki jo pridobi z namestitvijo otroka. Na neustrezno višine rejnine, predvsem višine plačila dela, je opozarjala delovna skupina, poleg tega je proučitev primernosti višine rejnine, predvsem iz vidika plačila dela rejnikov v razmerju do minimalne plače, ob upoštevanju proračunskih zmožnosti, eden od ukrepov na področju rejništva, navedenih v Resoluciji. **1.1. Izvajanje rejniške dejavnosti kot poklic**V času priprave predloga zakona so bile večkrat predlagane rešitve v zvezi z odpravo normativa, med drugim tudi pisno s strani Skupnosti centrov za socialno delo Slovenije v juniju 2024 (dopis naslovljen na delovno skupino), pri čemer se navedeni predlog nanaša na splošno ureditev normativa za izvajanje rejniške dejavnosti. S predlogom zakona se spreminjajo določbe glede normativa za izvajanje rejniške dejavnosti kot poklic. Normativ, da ima rejnik lahko istočasno največ tri otroke, izjemoma več, če gre za namestitev bratov in sester ali če je to v otrokovo posebno korist, se s predlogom zakona ne spreminja. Ta normativ velja za vse rejnike, ne glede na to, ali izvajajo rejniško dejavnost kot poklic ali ne. Glede izvajanja rejniške dejavnosti kot poklic veljavna ureditev v 24. členu določa, da mora imeti rejnik, ki izvaja rejniško dejavnost kot poklic, istočasno nameščene tri otroke, od tega vsaj dva za obdobje celega meseca. Navedeni normativ je lahko v skladu z veljavno ureditvijo znižan zaradi specifičnih otrokovih potreb. S predlagano ureditvijo se normativ za izvajanje rejniške dejavnosti kot poklic znižuje na namestitev enega otroka, ki pa mora biti nameščen za obdobje celega meseca. V skladu s predlogom zakona se v normativ za izvajanje rejniške dejavnosti kot poklic šteje tudi namestitev polnoletne osebe, za katero je sklenjeno podaljšanje veljavnosti rejniške pogodbe, kot to ureja že veljavna ureditev in tudi predlog zakona za polnoletne osebe.V zvezi z ureditvijo izvajanja rejniške dejavnosti kot poklic se s predlogom zakona tudi spreminja obdobje priznanja pravice do plačila prispevkov za socialno varnost, če rejnik ne izpolnjuje normativa iz 24. člena, vendar ne po svoji krivdi, iz obdobja največ šestih mesecev na obdobje največ dvanajstih mesecev. Poleg tega se s predlogom zakona prizna rejniku, starejšemu od 55 let, ki izvaja rejniško dejavnost kot poklic najmanj 20 let, pa ne izpolnjuje normativa, vendar ne po njegovi krivdi, pravica do plačila prispevkov za socialno varnost za največ 24 mesecev.**1.2. Rejnina**Po veljavni ureditvi je rejnik za posameznega otroka upravičen do mesečne rejnine, ki zajema oskrbnino in plačilo dela. Oskrbnino sestavljajo sredstva za materialne stroške za otroka in denarni prejemek v znesku otroškega dodatka, kot je določen za najnižji dohodkovni razred za prvega otroka, ob upoštevanju starosti in šolanja nameščenega otroka, v skladu z zakonom, ki ureja uveljavljanje pravic iz javnih sredstev. Osnovna rejnina (brez možnih zvišanj) za posameznega otroka znaša 676,92 evrov,[[4]](#footnote-4) in sicer je sestavljena iz oskrbnine, ki znaša 510,23 evrov (denarni prejemek v višini otroškega dodatka – 143,81 evrov in sredstva za materialne stroške 366,42 evrov) ter plačila dela, ki znaša 166,69 evrov. Rejnina za osebe, starejše od 18 let, znaša 533,11 evra, ker te osebe na podlagi zakona, ki ureja uveljavljanje pravic iz javnih sredstev, niso upravičene do otroškega dodatka; oskrbnina za osebe, starejše od 18 let, tako znaša 366,42 evrov. *1.2.1. Oskrbnina*Po veljavni ureditvi v prvem odstavku 51. člena ZIRD oskrbnino sestavljajo sredstva za materialne stroške za otroka in denarni prejemek v znesku otroškega dodatka, kot je določen za najnižji dohodkovni razred za prvega otroka, ob upoštevanju starosti in šolanja nameščenega otroka, v skladu z zakonom, ki ureja uveljavljanje pravic iz javnih sredstev. V predlagani ureditvi se povišuje znesek sredstev za materialne stroške za otroka, in sicer se predlaga v višini 494,09 evra, kar je enako višini osnovnega zneska minimalnega dohodka, kot je določen v Zakonu o socialno varstvenih prejemkih (Uradni list RS, št. [61/10](https://www.uradni-list.si/glasilo-uradni-list-rs/vsebina/2010-01-3350), [40/11](https://www.uradni-list.si/glasilo-uradni-list-rs/vsebina/2011-01-1911), [14/13](https://www.uradni-list.si/glasilo-uradni-list-rs/vsebina/2013-01-0371), [99/13](https://www.uradni-list.si/glasilo-uradni-list-rs/vsebina/2013-01-3549), [90/15](https://www.uradni-list.si/glasilo-uradni-list-rs/vsebina/2015-01-3501), [88/16](https://www.uradni-list.si/glasilo-uradni-list-rs/vsebina/2016-01-3926), [31/18](https://www.uradni-list.si/glasilo-uradni-list-rs/vsebina/2018-01-1406), [73/18](https://www.uradni-list.si/glasilo-uradni-list-rs/vsebina/2018-01-3573), [196/21](https://www.uradni-list.si/glasilo-uradni-list-rs/vsebina/2021-01-3898) – ZDOsk in [84/23](https://www.uradni-list.si/glasilo-uradni-list-rs/vsebina/2023-01-2570) – ZDOsk-1; v nadaljnjem besedilu: ZSVarPre) v 8. členu, po uskladitvi na podlagi Zakona o usklajevanju transferjev posameznikom in gospodinjstvom v Republiki Sloveniji (Uradni list RS, št. [114/06](https://www.uradni-list.si/glasilo-uradni-list-rs/vsebina/2006-01-4833), [59/07](https://www.uradni-list.si/glasilo-uradni-list-rs/vsebina/2007-01-3157) – ZŠtip, [10/08](https://www.uradni-list.si/glasilo-uradni-list-rs/vsebina/2008-01-0305) – ZVarDod, [71/08](https://www.uradni-list.si/glasilo-uradni-list-rs/vsebina/2008-01-3102), [98/09](https://www.uradni-list.si/glasilo-uradni-list-rs/vsebina/2009-01-4285) – ZIUZGK, [62/10](https://www.uradni-list.si/glasilo-uradni-list-rs/vsebina/2010-01-3387) – ZUPJS, [85/10](https://www.uradni-list.si/glasilo-uradni-list-rs/vsebina/2010-01-4555), [94/10](https://www.uradni-list.si/glasilo-uradni-list-rs/vsebina/2010-01-4935) – ZIU, [110/11](https://www.uradni-list.si/glasilo-uradni-list-rs/vsebina/2011-01-4999) – ZDIU12, [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [96/12](https://www.uradni-list.si/glasilo-uradni-list-rs/vsebina/2012-01-3693) – ZPIZ-2, [59/19](https://www.uradni-list.si/glasilo-uradni-list-rs/vsebina/2019-01-2615), [81/19](https://www.uradni-list.si/glasilo-uradni-list-rs/vsebina/2019-01-3720) – ZSDP-1C, [92/21](https://www.uradni-list.si/glasilo-uradni-list-rs/vsebina/2021-01-1975) – ZSDP-1E in [153/22](https://www.uradni-list.si/glasilo-uradni-list-rs/vsebina/2022-01-3793) – ZSDP-1F; v nadaljnjem besedilu: ZUTPG)[[5]](#footnote-5).V primeru podaljšanja veljavnosti rejniške pogodbe po 18. letu, se glede na ureditev v Zakonu o uveljavljanju pravic iz javnih sredstev (Uradni list RS, št. [62/10](https://www.uradni-list.si/glasilo-uradni-list-rs/vsebina/2010-01-3387), [40/11](https://www.uradni-list.si/glasilo-uradni-list-rs/vsebina/2011-01-1910), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [57/12](https://www.uradni-list.si/glasilo-uradni-list-rs/vsebina/2012-01-2410) – ZPCP-2D, [14/13](https://www.uradni-list.si/glasilo-uradni-list-rs/vsebina/2013-01-0370), [56/13](https://www.uradni-list.si/glasilo-uradni-list-rs/vsebina/2013-01-2139) – ZŠtip-1, [99/13](https://www.uradni-list.si/glasilo-uradni-list-rs/vsebina/2013-01-3548), [14/15](https://www.uradni-list.si/glasilo-uradni-list-rs/vsebina/2015-01-0505) – ZUUJFO, [57/15](https://www.uradni-list.si/glasilo-uradni-list-rs/vsebina/2015-01-2374), [90/15](https://www.uradni-list.si/glasilo-uradni-list-rs/vsebina/2015-01-3503), [38/16](https://www.uradni-list.si/glasilo-uradni-list-rs/vsebina/2016-01-1639) – odl. US, [51/16](https://www.uradni-list.si/glasilo-uradni-list-rs/vsebina/2016-01-2254) – odl. US, [88/16](https://www.uradni-list.si/glasilo-uradni-list-rs/vsebina/2016-01-3928), [61/17](https://www.uradni-list.si/glasilo-uradni-list-rs/vsebina/2017-01-2917) – ZUPŠ, [75/17](https://www.uradni-list.si/glasilo-uradni-list-rs/vsebina/2017-01-3595), [77/18](https://www.uradni-list.si/glasilo-uradni-list-rs/vsebina/2018-01-3752), [47/19](https://www.uradni-list.si/glasilo-uradni-list-rs/vsebina/2019-01-2286), [189/20](https://www.uradni-list.si/glasilo-uradni-list-rs/vsebina/2020-01-3287) – ZFRO, [54/22](https://www.uradni-list.si/glasilo-uradni-list-rs/vsebina/2022-01-1186) – ZUPŠ-1, [76/23](https://www.uradni-list.si/glasilo-uradni-list-rs/vsebina/2023-01-2391) – ZŠolPre-1B in [122/23](https://www.uradni-list.si/glasilo-uradni-list-rs/vsebina/2023-01-3590) – ZŠtip-1C; v nadaljnjem besedilu: ZUPJS), ki določa pravico do otroškega dodatka do otrokovega 18. leta starosti, oskrbnina za polnoletno osebo v tem delu zniža za znesek višine zneska otroškega dodatka, kot je določen za najnižji dohodkovni razred za prvega otroka. S predlagano spremembo ureditve se zakonsko določena oskrbnina ne spreminja glede na starost otroka oziroma polnoletne osebe, pač pa je osnovna višina oskrbnine enaka za vse otroke oziroma osebe, nameščene v rejništvo (tudi po dopolnjenem 18. letu starosti). Poleg tega se s predlogom zakona ureja, da se na drugih pravnih področjih, kjer je pridobitev pravice ali pravne koristi odvisna od upravičenosti do otroškega dodatka, šteje, da je otrok, ki je nameščen v rejniško družino, ali polnoletna oseba, za katero je v skladu s tem zakonom podaljšana veljavnost rejniške pogodbe, prejemnik otroškega dodatka. Na ta način se dodatno zagotavlja varstvo otrok, ki v skladu z ureditvijo v področnem zakonu niso upravičeni do otroškega dodatka na način, da so na vseh pravnih področjih, kjer je pridobitev pravice ali pravne koristi odvisna od upravičenost do otroškega dodatka, v pravnem položaju izenačeni s prejemniki otroškega dodatka. Enako velja tudi za polnoletne osebe, ki jim je podaljšana veljavnost rejniške pogodbe po tem zakonu zaradi potreb po nadaljnji strokovni obravnavi. Po veljavni ureditvi je predvideno zvišanje oskrbnine ob izrednih izdatkih za potrebe otroka, pri čemer se višanje odmerja od materialnih stroškov. ZIRD določa, da se oskrbnina lahko zviša za 25% od višine materialnih stroškov zaradi izrednih izdatkov za potrebe otroka ter tudi v primerih, ko je otrok nameščen v zavod in nima rednih prihodkov. S predlogom zakona se ohranja možnost dviga oskrbnine iz razloga izrednih izdatkov za potrebe otroka v dveh stopnjah (25% in 50%), pri čemer se v skladu s predlogom ta dvig ne odmerja od višine materialnih stroškov, pač pa od višine celotne oskrbnine. Predlog zakona tudi določa, da navedeno zvišanje oskrbnine ne velja za izvajanje rejniške dejavnosti za polnoletno osebo, za katero je v skladu s tem zakonom podaljšana veljavnost rejniške pogodbe z rejnikom. Namen rejništva je namreč posebno varstvo otrok in ne varstvo odraslih oseb, zato predlog zakona v tem delu ne omogoča možnosti zvišanja oskrbnine zaradi morebitnih izrednih izdatkov za potrebe te polnoletne osebe, pač pa se ti krijejo iz lastnih sredstev polnoletne osebe. Predlog zakona tudi določa, da rejnik enkrat letno ter tudi, kadar center otroka to zahteva, pisno poroča o namenskosti porabe navedenih sredstev iz naslova zvišanja oskrbnine ter določa, da bo ureditev načina poročanja o namenskosti porabe navedenih sredstev iz naslova zvišane oskrbnine, nalog centra otroka pri tem ter način vračila navedenih sredstev predmet podzakonskega predpisa.*1.2.2. Plačilo dela*Izvajanje rejniške dejavnosti je umeščeno v izvajanje storitve institucionalnega varstva, določeno v ZSV. Ta v IV. poglavju *Opravljanje dejavnosti socialnega varstva* določa, da je dejavnost socialnega varstva nepridobitna. Javna služba na področju socialnega varstva obsega med drugim institucionalno varstvo, ki se lahko izvaja tudi v drugi družini. Storitve v okviru javne službe v skladu s tem zakonom opravlja tretja oseba, če za te storitve sklene pogodbo z izvajalcem iz javne mreže, ali rejnik, če za te storitve sklene rejniško pogodbo s centrom za socialno delo, kot to izhaja iz drugega odstavka 65. člena ZSV. Z namestitvijo otroka v rejniško družino, to je v drugo družino, v kateri se nadomeščajo ali dopolnjujejo funkcije doma in lastne družine, rejnik prevzame tudi nekatera upravičenja, ki so sicer del starševske skrbi (npr. otroka primerno negovati, vzgajati in mu nuditi primerno nastanitev, prehrano, obleko in obutev ter šolske in osebne potrebščine, skrbeti za krepitev in ohranjanje zdravja otroka ter mu, če je to potrebno, priskrbeti ustrezno zdravstveno oskrbo preko izbranega osebnega zdravnika, pridobivati informacije in sprejemati odločitve, ki so povezane z otrokovim vsakdanjim življenjem, seznanitev z ocenami in šolskim uspehom, izbira osebnega zdravnika, seznanitev z informacijami o otrokovem zdravstvenem stanju, seznanitev z drugimi osebnimi podatki, ki se nanašajo na otroka in so neizogibno potrebni za izvajanje rejniških dolžnosti, ipd.). Rejniška dejavnost se izvaja z nego, vzgojo in oskrbo otroka v drugi družini, to je pri osebah, ki niso otrokovi starši. Z namestitvijo otroka v rejniško družino rejnik sklene s centrom za socialno delo rejniško pogodbo ter s tem prevzame navedene dolžnosti glede vzgoje in varstva otroka. V okviru delovne skupine je bilo kot pomembno vprašanje izpostavljena preučitev primernosti višine plačila dela. Pri opredelitvi primerne višine je poleg sistemske ureditve izvajanje rejniške dejavnosti treba tudi upoštevati, da je to izvajanje, kot sicer velja za dejavnosti na področju socialnega varstva, izključno nepridobitno. Poleg tega je Ustavno sodišče Republike Slovenije (v nadaljnjem besedilu: Ustavno sodišče) v odločbi U-I-289/04-26 z dne 18. 5. 2006 navedlo, da je po oceni Ustavnega sodišča treba upoštevati, da gre pri rejništvu za obliko družinskega varstva, ki je ni mogoče primerjati z nobeno drugo obliko zaposlitve. Zato tudi za plačilo dela rejnika ne morejo veljati enaki kriteriji, kot veljajo za druge oblike zaposlitve. Približna višina minimalne plače je bilo tudi izhodišče pri osnovni ureditvi višine plačila dela, kar je bilo v navedenem postopku za preizkus pobude in v postopku za oceno ustavnosti tudi pojasnjeno v 27. točki odločbe U-I-289/04-26). Predlagatelj v zvezi s tem meni, da je smiselno preučiti ustreznost višine plačila dela za izvajanje rejniške dejavnosti za enega otroka, in sicer v razmerju do višine minimalne plače. Glede na obseg in vrsto dolžnosti, ki jih določa veljavna ureditev v 25. členu ZIRD, predlagatelj meni, da je pri opredelitvi rejnine ter v tem okviru tudi opredelitve plačila dela smiselno izhajati iz višine neto minimalne plače, kljub temu da pri izvajanju rejniške dejavnosti ne gre za obliko zaposlitve in niso podani elementi delovnega razmerja. Približna višina minimalne plače je bilo tudi izhodišče pri prvotni ureditvi višine plačila dela. V skladu z ureditvijo v ZIRD ima rejnik lahko istočasno nameščene največ tri otroke, razen izjemoma, če gre za namestitev bratov in sester ali če je namestitev otroka k določenemu rejniku v otrokovo posebno korist. Predlagatelj je pri določitvi višine plačila dela izhajal iz navedenega splošnega normativa za izvajanje rejniške dejavnosti, in sicer tako, da je z doseženim splošnim normativom treh otrok višina plačila dela za tri otroke enaka višini 1,2 kratnika neto minimalne plače. V skladu s tem predlogom je višina plačila dela enaka višini 40% neto minimalne plače, določene v skladu z zakonom, ki ureja minimalno plačo.[[6]](#footnote-6) V skladu s tem predlogom je višina plačila dela 360,10 evrov za otroka. Ob izpolnjevanju splošnega normativa treh otrok, bi rejniku pripadalo plačilo dela v višini 1080,30 evra, kar predstavlja 1,2 kratnik neto minimalne plače. Nadalje predlog zakona ureja tudi možno zvišanje plačila dela glede na zahtevnost oskrbe (kar ureja tudi ZIRD), pri čemer tudi določa, da zvišanje plačila dela ne velja za izvajanje rejniške dejavnosti za polnoletno osebo, za katero je v skladu s tem zakonom podaljšana veljavnost rejniške pogodbe z rejnikom. Namen rejništva je namreč posebno varstvo otrok in ne varstva odraslih oseb, zato predlog zakona v tem delu ne omogoča možnosti zvišanja plačila dela. Skrb rejnika za polnoletno osebo, za katero je rejništvo po zakonu prenehalo, je v vsakem primeru manjša, kot to velja za mladoletno osebo, zato predlog zakona v tem delu ne določa možnosti zvišanja plačila dela za izvajanje rejniške dejavnosti za polnoletno osebo.*1.2.3. Vikend rejništvo*Predlog zakona izrecno določa način določa način določitve rejnine v primeru t.i. vikend rejništva (namestitev otroka ali polnoletne osebe za čas vikendov, praznikov in šolskih počitnic), in sicer je rejnik za to obdobje upravičen do 75% oskrbnine, določene s tem predlogom zakonom ter do sorazmernega dela plačila dela. **1.3. Enkratni prejemki**S predlagano spremembo se ureja možnost prejema enkratnega dodatnega prejemka v višini mesečnega plačila dela rejniku kot posebna spodbuda za rejnika za nudenje takojšnje namestitve otroku po izrečenem nujnem odvzemu otroka ali izrečeni začasni odredbi o odvzemu otroka staršem, v skladu z določbami DZ. V takšnih primerih je namreč treba otroku nemudoma zagotoviti ustrezno namestitev, pri čemer DZ v ta namen ureja tudi možnost namestitve v krizni center. Nujni odvzem otroka izvede center za socialno delo, če je z verjetnostjo izkazana tako huda ogroženost otroka, da je njegove koristi mogoče zavarovati le s takojšnjim odvzemom otrok staršem. V tem primeru center za socialno delo odvzame otroka in ga namesti k drugi osebi, v krizni center, v rejništvo ali v zavod, še preden sodišče odloči o predlogu za izdajo začasne odredbe. Za varstvo koristi otroka sme sodišče izdati tudi začasno odredbo, s katero je mogoče doseči začasno varstvo koristi otroka, pri čemer DZ med primeroma naštetimi začasnimi odredbami določa tudi začasno odredbo, s katero otroka odvzame staršem in ga namesti k drugi osebi, v krizni center, v rejništvo ali v zavod. Trajanje sodnega postopka ter iskanje primerne rejniške družine za otroka v primeru ocene, da je potrebno zagotoviti tovrstno obliko varstva otroka, neizogibno podaljšuje namestitev, ki je bila izvedena na podlagi zgoraj navedenih ukrepov še pred koncem postopka (nujni odvzem, začasna odredba). V primeru namestitve otroka v krizni center, ki je namenjen kratkotrajni krizni namestitvi, pa navedeno lahko pomeni dolgotrajno namestitev. S predlagano ureditvijo se ureja dodatna spodbuda za rejnika v primeru pripravljenosti nudenja namestitve po izrečenem nujnem odvzemu otroka ali izrečeni začasni odredbi o odvzemu otroka staršem, s čimer bi se zagotovile dodatne možnosti za namestitev otroka v primerih, ko je to nemudoma potrebno ob izrečenem ukrepu. S predlogom zakona se ureja tudi dodaten enkratni prejemek v višini mesečnega plačila dela rejniku, v primeru, če je treba zagotoviti namestitev več otrok iz iste družine. Gre za spoštovanje pravice do družinskega življenja, v katero se lahko poseže le, če je to strokovno utemeljeno, to je zaradi varstva otrokove koristi. Navedeno izhaja iz ustavne ureditve (53., 54., 56. člen Ustave Republike Slovenije, Uradni list RS, št. [33/91-I](https://www.uradni-list.si/glasilo-uradni-list-rs/vsebina/1991-01-1409), [42/97](https://www.uradni-list.si/glasilo-uradni-list-rs/vsebina/1997-01-2341) – UZS68, [66/00](https://www.uradni-list.si/glasilo-uradni-list-rs/vsebina/2000-01-3052) – UZ80, [24/03](https://www.uradni-list.si/glasilo-uradni-list-rs/vsebina/2003-01-0899) – UZ3a, 47, 68, [69/04](https://www.uradni-list.si/glasilo-uradni-list-rs/vsebina/2004-01-3088) – UZ14, [69/04](https://www.uradni-list.si/glasilo-uradni-list-rs/vsebina/2004-01-3090) – UZ43, [69/04](https://www.uradni-list.si/glasilo-uradni-list-rs/vsebina/2004-01-3092) – UZ50, [68/06](https://www.uradni-list.si/glasilo-uradni-list-rs/vsebina/2006-01-2951) – UZ121, 140, 143, [47/13](https://www.uradni-list.si/glasilo-uradni-list-rs/vsebina/2013-01-1777) – UZ148, [47/13](https://www.uradni-list.si/glasilo-uradni-list-rs/vsebina/2013-01-1779) – UZ90, 97, 99, [75/16](https://www.uradni-list.si/glasilo-uradni-list-rs/vsebina/2016-01-3208) – UZ70a in [92/21](https://www.uradni-list.si/glasilo-uradni-list-rs/vsebina/2021-01-1970) – UZ62a), 9. člena Konvencije Združenih narodov o otrokovih pravicah (Uradni list SFRJ – Mednarodne pogodbe št. 15/90, Akt o notifikaciji nasledstva glede konvencij Organizacije združenih narodov in konvencij, sprejetih v mednarodni agenciji za atomsko energijo objavljen v Uradnem listu RS – Mednarodne pogodbe št. 9/92) ter 8. člena Konvencijo o varstvu človekovih pravic in temeljnih svoboščin (Zakon o ratifikaciji Konvencije o varstvu človekovih pravic in temeljnih svoboščin, spremenjene s protokoli št. 3, 5 in 8 ter dopolnjene s protokolom št. 2, ter njenih protokolov št. 1, 4, 6, 7, 9, 10 in 11; Uradni list RS, št. 33/1994). Ločitev otrok iz iste družine oziroma poseg v pravico do družinskega življenja je mogoč le v primeru zagotavljanja koristi otrok, kot to izhaja iz ustavne, konvencijske in zakonske ureditve, ne more pa izhajati iz razloga, da kapacitete za namestitev otroka v rejniški družini ne omogočajo skupne namestitve otrok. Evropsko sodišče za človekove pravice (ESČP) navedeno pravico do družinskega življenja širi tudi na sorojence.[[7]](#footnote-7) Za namen doslednega spoštovanja pravice do družinskega življenja za otroke, ki potrebujejo namestitev v rejniški družini se s predlogom zakona predlaga finančna vzpodbuda za rejnika, ki je pripravljen na namestitev sorojenca že nameščenega otroka. Enako velja tudi v primeru skupne namestitve več otrok iz iste družine, in sicer v obliki enkratnega prejemka v osnovni mesečni višini plačila dela izključno za vsakega nadaljnjega otroka (in ne ob namestitvi prvega otroka). Navedeno velja tudi v primeru namestitve otroka iz družine polnoletne osebe, za katero je urejeno podaljšane rejniške pogodbe. S predlogom zakona se ureja tudi nov dodatek, in sicer letni dodatek za oddih in počitnice za namen nudenja oddiha in počitnic otroku ali polnoletni osebi, nameščeni v rejniško družino. Letni dodatek je predviden v višini osnovnega mesečnega plačila dela (z upoštevanjem letne uskladitve). Predlog zakona predvideva izplačilo še pred koncem šolskega leta. Kot pogoj do upravičenosti do letnega dodatka za oddih in počitnice predlog zakona določa vsaj trimesečno predhodno namestitev otroka ali polnoletne osebe v rejniško družino, kot presečni datum za ugotavljanje upravičenosti do navedenega dodatka določa 1. maj tekočega leta. Letni dodatek se ureja v enotni višini za vse nameščene otroke ali polnoletne osebe. **1.4. Brezplačna pravna pomoč**S predlogom tega zakona se prvič urejajo pogoji za dodelitev brezplačne pravne pomoči rejniku, in sicer je ureditev predvidena v novem poglavju. Zakon o brezplačni pravni pomoči (Uradni list RS, št. [96/04](http://www.uradni-list.si/1/objava.jsp?sop=2004-01-4235) – uradno prečiščeno besedilo, [23/08](http://www.uradni-list.si/1/objava.jsp?sop=2008-01-0832), [15/14](http://www.uradni-list.si/1/objava.jsp?sop=2014-01-0454) – odl. US in [19/15](http://www.uradni-list.si/1/objava.jsp?sop=2015-01-0713); v nadaljnjem besedilu: ZBPP) je sistemski predpis, ki ureja dodelitev brezplačne pravne pomoči, katere namen je uresničevanje pravice do sodnega varstva po načelu enakopravnosti, upoštevajoč socialni položaj osebe, ki brez škode za svoje preživljanje in preživljanje svoje družine te pravice ne bi mogla uresničevati. V primerih, ko se uveljavlja brezplačna pravna pomoč po posebnem zakonu, se določbe tega zakona uporabljajo le glede vprašanj, ki niso urejena s posebnim zakonom. Predlagatelj meni, da je v okviru celovite pravno sistemske ureditve izvajanja rejniške dejavnosti ter zagotavljanja večje koristi otroka potrebno urediti tudi pravico do brezplačne pravne pomoči za rejnika, ki je iz naslova izvajanja rejniške dejavnosti velikokrat udeležen v sodnih postopkih za varstvo koristi otroka. Rejnik z rejniško pogodbo, ki jo po izvršljivosti odločbe o namestitvi otroka v rejništvo skleneta pristojni center otroka in rejnik za posameznega otroka, prevzame namestitev in s tem nego, varstvo in vzgojo otroka. Otrok je v skladu z določbami DZ lahko nameščen v rejništvo v okviru ukrepov za varstvo koristi otroka (nujni odvzem otroka, začasna odredba, ukrep trajnejšega značaja), poleg tega se otrok lahko namesti v rejništvo tudi, če nima svoje družine ali če iz različnih razlogov ne more živeti pri starših. V času trajanja namestitve otroka pri rejniku se lahko za namen varstva koristi otroka vodijo različni sodni postopki. Zakon o nepravdnem postopku (Uradni list RS, št. 19/16; v nadaljnjem besedilu: ZNP-1) v 7. oddelku X. poglavja določa vrste postopkov za varstvo koristi otroka, in sicer so to postopki, v katerih se odloča o varstvu in vzgoji otroka, preživljanju otroka, otrokovih stikih, vprašanjih izvajanja starševske skrbi, ki bistveno vplivajo na otrokov razvoj, ukrepih za varstvo koristi otroka, postavitvi otroka pod skrbništvo, namestitvi otroka v rejništvo, podelitvi starševske skrbi sorodniku, posvojitvi otroka in razveljavitvi posvojitve otroka. Poleg teh je postopek za varstvo koristi otroka tudi postopek, v katerem se odloča o preživljanju polnoletnega otroka, dokler obstaja dolžnost preživljanja po DZ (93. člen ZNP-1). Za postopke, uvedene za namen varstva koristi otroka, ki je nameščen k rejniku, se s predlogom zakona predlaga odobritev brezplačne pravne pomoči rejniku za navedene postopke, v katerih je rejnik udeleženec postopka. Gre torej za postopke, ki so uvedeni za varstvo koristi otroka, ki je k rejniku nameščen z izvršilnim naslovom in je zanj sklenjena rejniška pogodba, rejnik pa je v sodnem postopku vabljen izključno iz naslova izvajanja rejniške dejavnosti za tega otroka.V skladu z ZNP-1 so postopki za odločanje o ukrepih za varstvo koristi otrok nujni postopki (105. člen ZNP-1), zato je smiselno, da se tudi prošnje za brezplačno pravno pomoč, vložene na podlagi tega zakona, obravnavajo prednostno. Sicer se za vprašanja brezplačne pravne pomoči, ki niso urejena s tem zakonom, uporabljajo določbe ZBPP, ki v 35. in 36. členu ureja tudi možnost zaprositve za prednostno obravnavanje prošnje, v kolikor za to obstajajo utemeljeni razlogi.**1.5. Ostale predlagane spremembe in dopolnitve**Spremljanje izvajanja ZIRD v praksi je pokazalo tudi na nekatere sistemske pomanjkljivosti ureditve, ki se jih želi s predlaganimi spremembami in dopolnitvami odpraviti. Z namenom dviga kakovosti izvajanja rejniške dejavnosti se s predlogom določa, da morajo kandidati za izvajanje rejniške dejavnosti obvezno usposabljanje za pridobitev dovoljenja za izvajanje rejniške dejavnosti zaključiti uspešno. S predlogom se ureja tudi možnost ureditve supervizije za rejnike, kar je bilo v javni razpravi tudi večkrat izpostavljeno ter povečuje število obveznih usposabljanj za rejnike iz najmanj enkrat v petih letih na najmanj enkrat v treh letih.V skladu z veljavno ureditvijo v zadevah izvajanja rejniške dejavnosti kot poklic odloča ministrstvo, pri čemer večji del ugotovitvenega postopka predhodno izvede že center rejnika, ki je tudi zavezanec za prijavo in odjavo rejnika v obvezna socialna zavarovanja. S predlagano ureditvijo se poenostavlja postopek za izvajanje rejniške dejavnosti kot poklic na način spremembe stvarne pristojnosti za odločitev o podelitvi statusa poklicnega rejnika ter o vključitvi v obvezna socialna zavarovanja. Identično se nadalje ureja tudi stvarna pristojnost za izbris iz registra. Predlog zakona v jasneje določa pooblastila rejnika v zvezi z zdravstveno obravnavo otroka, in sicer na identičen način, kot to ureja Zakon o obravnavi otrok in mladostnikov s čustvenimi in vedenjskimi težavami in motnjami v vzgoji in izobraževanju (Uradni list RS, št. [200/20](https://www.uradni-list.si/glasilo-uradni-list-rs/vsebina/2020-01-3628); v nadaljnjem besedilu ZOOMTVI) v 19. členu. Predlagatelj meni, da v tem delu ni mogoče razlikovati med pooblastili rejnika ter pooblastili strokovnega centra oziroma strokovnega delavca strokovnega centra, kajti v obeh primerih gre za obliko institucionalnega varstva za otroke, ki iz razlogov, ki jih tako za namestitev v rejniško družino ter za namestitev v strokovni center določa DZ. Predlog zakona v tem delu določa, da rejnik spremlja otroka na zdravstvene preglede, obvešča starše o zdravstvenih posebnostih otroka ter v primeru bolezni ali prejemanja zdravstvene terapije ima enako dolžnost in odgovornost kot starš. Pri izvajanju navedenih opravil rejnik tudi seznanja starša; pri izvajanju skrbi v zvezi z zdravstveno obravnavo je namreč bistveno, ali je staršu starševska skrb v tem delu zaradi varstva koristi otroka omejena. Določa se tudi pooblastilo rejnika, da samostojno odloča o vprašanjih otrokovega dnevnega življenja enako, kot to ureja DZ pri izvrševanju starševske skrbi tistega od staršev, ki mu je otrok zaupan v varstvo in vzgojo. Gre torej za tiste odločitve, za katere v skladu z določbami DZ, ki urejajo izvrševanje starševske skrbi, ni potrebna privolitev obeh staršev. Tako se jasneje ureja pooblastilo rejnika, ki je združljivo z namenom rejništva, pri čemer staršem še vedno ostanejo upravičenja iz vidika izvrševanja starševske skrbi, ki se nanašajo na bistvena vprašanja, ki bistveno vplivajo na otrokov razvoj.V predlogu se določa tudi novo pooblastilo rejnika zastopati otroka v postopku izdaje potnega lista, pri čemer veljavna ureditev v ZIRD v tem delu že določa zastopanje otroka v postopku izdaje osebne izkaznice (predlog zakona v tem delu določa tudi vročitev). Državljan s stalnim prebivališčem v Republiki Sloveniji mora imeti po dopolnjenem 18. letu vsaj en uradni identifikacijski dokument oziroma osebno izkaznico, če nima drugega dokumenta. Otrok, ki je starejši od osem let in se že zna podpisati, mora biti ob vložitvi vloge navzoč. Za prehod meja znotraj Evropske unije zadostuje osebna izkaznica, za prehod meja večine drugih držav pa je potreben potni list. Danes so vse bolj dostopne tudi države izven Evropske unije, za prehod meja katerih pa je obvezen potni list. Zato je smiselna tudi razširiti možnosti pooblastil rejnika, da poda vlogo za izdajo potne listine za mladoletnega otroka, ki je v rejništvu. Ker je namen namestitve otrok v rejništvo poskušati v največji možni meri približati življenje v družini kot taki, je smiselno omogočiti tudi tem otrokom možnost prehajanja državnih mej. Še posebej pride to do izraza v rejniških družinah z biološkimi otroki. Predlog zakona omogoča tudi prijavo stalnega prebivališča otroku s strani rejnika na naslovu rejnika, ne glede na pogoje za prijavo prebivališča, ki jih sicer določa Zakon o prijavi prebivališča (Uradni list RS, št. 52/16, 36/21, 3/22 – ZDeb in 62/24 – ZUOPUE, v nadaljnjem besedilu: ZPPreb-1), če rejnik s tem soglaša, vendar s soglasjem obeh staršev (v kolikor starševska skrb staršem v tem delu ni bila omejena ali odvzeta), sicer pa s soglasju otrokovega skrbnika. V skladu z zakonom, ki ureja prijavo prebivališča, je stalno prebivališče naslov v Republiki Sloveniji, na katerem posameznik stalno prebiva, in je ta naslov središče njegovih življenjskih interesov, kar se presoja na podlagi njegovih družinskih, partnerskih, delovnih, ekonomskih, socialnih in drugih vezi, ki kažejo, da med posameznikom in naslovom, kjer živi, obstajajo tesne in trajne povezave (3. točka 2. člena ZPPreb-1). Stalno prebivališče ni časovno opredeljeno, temveč se pri opredelitvi stalnega prebivališča presojajo zgolj vezi, ki posameznika vežejo na naslov. Četudi otrok na naslovu rejnika prebiva zgolj krajši čas, je namreč v posameznih primerih ugotoviti, da je naslov prijavljenega začasnega prebivališče dejansko središče otrokovih življenjskih interesov (socialne vezi). V praksi upravne enote v posameznih postopkih ugotavljanja stalnega prebivališča, ki jih vodijo za otroke, ki so v rejništvu, ugotavljajo, da otroka na naslov, kjer dejansko prebiva (naslov rejnika), vežejo tesne in trajne povezave, kljub temu pa otroku na podlagi ZPPreb-1 lahko prijavijo zgolj zakonsko prebivališče. Predlog zakona tudi določa, da mora individualna projektna skupina namesto enkrat letno, kot to določa veljavna ureditev, dvakrat letno poročati centru otroka ter predlagati nadaljnje ukrepe v zvezi z otrokom ter ureja sodelovanje individualne projektne skupine z rejniško družino in starši otroka. S predlagano določbo se želi še dodatno zagotoviti spremljanje otroka. V primeru morebitnih čustvenih, vedenjskih ali drugih težav otroka predlog zakona določa, da se pri pripravi individualnega načrta po potrebi vključi tudi pristojni center za duševno zdravje otrok in mladostnikov z namenom priprave nadaljnje psihosocialne obravnave otroka, nameščenega v rejništvo. S tem bi se po mnenju predlagatelja dodatno zagotavljala zgodnja interdisciplinarna obravnava otroka v skladu z njegovimi potrebami.S predlogom zakona se jasneje ureja možnost podaljšanja veljavnosti rejniške pogodbe po otrokovi polnoletnosti, če ta zaradi motenj v telesnem ali duševnem razvoju ni sposoben za samostojno življenje in delo ter če oseba ali njen skrbnik s tem soglašata, ali zaradi nadaljevanja šolanja, če oseba, nameščena v rejništvo, s podaljšanjem soglaša. Z otrokovo polnoletnostjo namreč rejništvo preneha, s prenehanjem rejništva pa preneha tudi rejniška pogodba. V skladu z 237. členom DZ se lahko namestitev v rejniško družino nadaljuje tudi po polnoletnosti ob zakonsko določenih pogojih, pri čemer mora biti nadaljevanje bivanja v rejniški družini tudi strokovno utemeljeno. Ureditev terja jasnejšo določitev, kdaj in na kakšen način je v tem delu potrebno podati strokovno oceno. V zvezi s tem predlog zakona posebej določa, da mora biti strokovna obravnava načrtovana v okviru individualne projektne skupine najpozneje v zadnjem mesecu pred polnoletnostjo. Veljavna ureditev v 46. členu ne določa obsega oskrbe v okviru podaljšanja rejniške pogodbe po polnoletnosti. Navedeno je lahko vprašljivo predvsem iz vidika, ali je obseg oskrbe po polnoletnosti lahko širši, kot je bil pred polnoletnostjo (pred polnoletnostjo se je npr. rejniška dejavnost izvajala za čas vikendov in počitnic, ali se lahko po polnoletnosti veljavnost rejniške pogodbe razširi na namestitev na vse dni v mesecu). Poleg tega veljavna ureditev ne ureja vprašanja nadaljnjega izvajanja rejniške dejavnosti kot poklic za osebe, za katere se podaljša veljavnost rejniške pogodbe; zaradi podaljšanja rejniške pogodbe po otrokovi polnoletnosti ni smiselno, da bi se rejnikov pravni položaj v tem delu poslabšal. Iz tega razloga se predlaga jasnejša ureditev normativa. Navedena vprašanja tako terjajo jasnejšo ureditev, in sicer mora biti podaljšanje namestitve po polnoletnosti strokovno utemeljeno, jasno mora biti urejen obseg oskrbe v okviru podaljšanja rejniške pogodbe ter tudi jasneje urejen normativ za izvajanje rejniške dejavnosti kot poklic. Veljavna ureditev ne ureja možnosti ureditve nadaljnjega bivanja za polnoletno osebo, ki sicer izpolnjuje pogoje za nadaljnje bivanje v rejniški družini, vendar rejniška pogodba preneha iz razlogov na strani rejnika (npr. huda bolezen, smrt). Predlagana ureditev za takšne primere določa možnost sklenitve nove rejniške pogodbe z zakoncem ali zunajzakonskim partnerjem rejnika, če ta izpolnjuje pogoje za izvajanje rejniške dejavnosti, kot jih določa ZIRD ter s tem strinja. V kolikor to ne bi bilo mogoče ali bi tako sklenjena rejniška pogodba prenehala, predlog zakona predvideva sklenitev nove rejniške pogodbe tudi z drugo osebo iz te rejniške družine, ob pogoju soglasja in izpolnjevanja zakonsko določenih pogojev za izvajanje rejniške dejavnosti. Sklenitev nove rejniške pogodbe se šteje za izdano dovoljenje za izvajanje rejniške dejavnosti, vendar le za čas trajanja namestitve za konkretno polnoletno osebo. Ker se sklenitev nove rejniške pogodbe šteje za izdano dovoljenje za čas trajanja namestitve polnoletne osebe, je zakonec oziroma zunajzakonski partner, ki je postal rejnik, dolžan opraviti redna usposabljanja z izjemo osnovnega usposabljanja, v nadaljevanju pa se je ta rejnik, enako kot vsi rejniki, dolžan redno usposabljati v skladu z 28. členom ZIRD. S predlogom zakona se ureja oziroma podaljšuje čas trajanja hrambe podatkov iz zbirk podatkov (iz pet let na deset let enako, kot velja za pravice iz javnih sredstev), in sicer po prenehanju dovoljenja za izvajanje rejniške dejavnosti ter nekateri redakcijski popravki obstoječe ureditve. |
| 2. CILJI, NAČELA IN POGLAVITNE REŠITVE PREDLOGA ZAKONA |
| 2.1 Cilji |
| S predlaganimi spremembami in dopolnitvami zakona se želi zagotoviti čim kakovostnejše izvajanje rejniške dejavnosti in s tem posebnega varstva otrok, ki iz različnih razlogov ne morejo živeti pri starših. Glede na namen izvajanja rejniške dejavnosti, to je celovito izvajanje oskrbe in vzgoje otroka v okviru druge družine, v kateri se nadomešča funkcija doma, predlagatelj predlaga ureditev primerne višine rejnine. Predlog zakona v ta namen določa nekoliko drugačno opredelitev oskrbnine, ki se po predlogu v višini ne spreminja glede na starost otroka oziroma polnoletne osebe, določa pa se tudi drugačna osnova za dvig oskrbnine ob izrednih izdatkih otroka (ne več od višine zneska materialnih stroškov, pač pa od celotnega zneska oskrbnine). Predlog zakona spreminja višino zneska materialnih stroškov, in sicer se ti predlagajo v višini osnovnega zneska minimalnega dohodka, kot je določen v ZSVarPre ter po uskladitvi na podlagi ZUTPG, to je trenutno v višini 494,09 evra. Predlog zakona določa možnost povišanja oskrbnine za 25% iz zakonsko določenih razlogov; če je teh več, določa povišanje za 50% ter ureja tudi poročanje rejnika o namenskosti porabe zvišane oskrbnine. Predlog zakona ureja tudi novo višino plačila dela, pri čemer izhaja iz višine seštevka neto zneska minimalnih življenjskih stroškov, povišanih za 20% ter zneska davkov in obveznih prispevkov za socialno varnost za delavca, ki v davčnem letu, v katerem se določi višina minimalne plače, ne uveljavlja olajšav za vzdrževane družinske člane skladno z zakonom, ki ureja dohodnino, in ki razen minimalne plače in regresa, določenega z zakonom, nima drugih obdavčljivih dohodkov, ki bi vplivali na višino splošne olajšave, pri čemer plačilo dela rejniku za enega otroka oziroma za eno sklenjeno rejniško pogodbo znaša 40% seštevka tega zneska, to je v višini 360,10 evra.Poleg sprememb višine rejnine, se uvajajo nekateri novi enkratni prejemki rejniku (v primeru namestitve otroka ob izrečenem ukrepu oziroma izdani začasni odredbi o odvzemu otroka staršem, ob namestitvi več otrok iz iste družine, letni dodatek za oddih in počitnice, določa se tudi višina rejnine v primeru vikend rejništva). S predlogom zakona se poenostavlja postopek za izvajanje rejniške dejavnosti kot poklic na način spremembe stvarne pristojnosti za odločitev o podelitvi statusa poklicnega rejnika ter o vključitvi v obvezna socialna zavarovanja, podaljšuje se obdobje prejemanja prejemkov za socialno varnost (v primeru prenehanja neizpolnjevanja normativa), jasneje se določajo pooblastila rejnika v zvezi z zagotavljanjem zdravstvene obravnave za otroka, urejajo se nekatera vprašanja, povezana z urejanjem nadaljnje namestitve otroka po doseženi polnoletnosti, poročanjem individualne projekte skupine usposabljanjem in supervizije rejnikov ter vodenjem zbirk podatkov.  |
| 2.2 NačelaOsnovno načelo predloga zakona je kakovostno izvajanje rejniške dejavnosti, na način, da je otrokom omogočena celovita oskrba v okviru rejniške družine, tako iz vidika zagotavljanja ustrezne nege in varstva z jasnejšo ureditvijo pooblastil rejnikom, drugačno opredelitvijo oskrbnine ter njene višine kot tudi z ureditvijo ustreznih pravic izvajalcem, vključno z jasno opredelitvijo pogojev, ki se nanašajo na pridobitev ter tudi ohranitev dovoljenja za izvajanje rejniške dejavnosti. Navedeno po oceni predlagatelja pomembno prispeva tudi k zagotavljanju stabilnosti namestitve, kar je tudi eden od ciljev predloga zakona, in sicer v smislu zagotavljanja stabilne namestitve tudi ob izreku ukrepa nujnega odvzema otroka ali odvzema otroka z začasno odredbo, dodatnega varovanja pravice otrok do družinskega življenja. S predlogom zakona se varuje tudi pridobljena možnost nadaljnjega bivanja v rejniški družini za polnoletno osebo, za katero je v skladu z določbami ZIRD urejeno podaljšanje rejniške pogodbe v primerih, če ta preneha iz razlogov na strani rejnika (npr. prenehanje zaradi hude bolezni, smrti rejnika), in sicer se omogoča nadaljevanje bivanja v rejniški družini z možnostjo sklenitve rejniške pogodbe z zakoncem ali zunajzakonskim partnerjem rejnika. S predlogom zakona se tudi poenostavlja postopke za izvajanje rejniške dejavnosti, predvsem iz vidika določitve enotne stvarne pristojnosti za odločanje o izvajanju rejniške dejavnosti kot poklic, določa možnosti za izvajanje rejniške dejavnosti kot poklic za enega otroka ali polnoletno osebo, ki ostane v rejniški družini pod zakonsko določenimi pogoji, ureja dodatna usposabljanja in supervizijo za rejnike, dodatno ureja spremljanje otroka ter zgodnjo interdisciplinarno obravnavo otroka v skladu z njegovimi potrebami. Za namen dviga kvalitetnega izvajanja rejniške dejavnosti predlog zakona tudi določa, da mora kandidat usposabljanje tudi uspešno zaključiti (predvideno je krajše preverjanje znanja), dodana je dolžnost rejnika, da centru rejnika sporoči vsako spremembo, ki vpliva na izpolnjevanje pogojev iz 6. člena ZIRD, poročanje individualne projektne skupine centru za socialno delo je določeno dvakrat letno namesto enkrat letno.  |
|  |
| 2.3 Poglavitne rešitveSpremljanje izvajanja ZIRD v praksi je pokazalo na nekatere sistemske pomanjkljivosti ureditve, ki se jih želi s predlaganimi spremembami in dopolnitvami odpraviti.*2.3.1 Urejanje zbirk podatkov (sprememba določb 66., 68. in 69. člena ZIRD)*S predlagano spremembo se zagotavlja tudi zakonska podlaga za ustrezno evidentiranje podatka o številu otrok, ki jih je istočasno pripravljen sprejeti ter določa čas hrambe podatkov iz zbirk podatkov.*2.3.2. Dodatna pooblastila rejnika (25. člen ZIRD)*Predlog zakona tudi določa dodatna pooblastila v okviru zakonskih dolžnosti, ki jih ima rejnik s sklenitvijo rejniške pogodbe. Predlog zakona med drugim ureja dolžnost rejnika priskrbeti otroku ustrezno zdravstveno oskrbo preko izbranega osebnega zdravnika. Predlog zakona v tem delu jasneje določa pooblastila rejnika v zvezi z zdravstveno obravnavo otroka, in sicer na identičen način, kot to ureja ZOOMTVI glede zagotavljanja zdravstvene obravnave za otroka, nameščenega v strokovni center. Predlog zakona dodatno določa pooblastilo rejnika, da samostojno odloča o vprašanjih otrokovega dnevnega življenja, kot to DZ ureja pri izvrševanju starševske skrbi tistega od staršev, ki mu je otrok zaupan v varstvo in vzgojo. S tem se jasneje ureja pooblastilo rejnika v zvezi z zagotavljanjem zdravstvene oskrbe, ki je v veljavni ureditvi 25. člena ZIRD v tem delu dokaj ohlapno. Predlagana reditev je po mnenju predlagatelja združljiva z namenom rejništva, pri čemer staršem še vedno ostanejo upravičenja iz vidika izvrševanja starševske skrbi, ki se nanašajo na bistvena vprašanja, ki bistveno vplivajo na otrokov razvoj. V predlogu se ureja tudi novo pooblastilo rejnika zastopati otroka v postopku izdaje osebne izkaznice in potnega lista. Za prehod meja znotraj Evropske unije zadostuje osebna izkaznica, za prehod drugih držav pa je potreben potni list. Danes so vse bolj dostopne tudi države izven Evropske unije, za prehod meja katerih pa je obvezen potni list, zato je smiselno tudi razširiti možnosti pooblastila rejnika, da poda vlogo za izdajo potne listine za mladoletnega otroka, ki je v rejništvu. *2.3.3 Izvajanje rejniške dejavnosti kot poklic: sprememba stvarne pristojnosti za odločanje o podelitvi statusa poklicnega rejnika, nov normativ, podaljšanje pravice do plačila prispevkov (19., 21., 24., 59. člen ZIRD)*S predlagano ureditvijo se poenostavlja postopek za izvajanje rejniške dejavnosti kot poklic na način spremembe stvarne pristojnosti za odločitev o podelitvi statusa poklicnega rejnika ter o vključitvi v obvezna socialna zavarovanja. Center rejnika bo v skladu s predlagano ureditvijo izdal odločbo o izpolnjevanju pogojev za izvajanje rejniške dejavnosti kot poklic ter odločil o datumu vključitve v obvezno socialno zavarovanje, nadalje izvedel vpis v register, prijavo v obvezna socialna zavarovanja ter izdal potrdilo o vpisu. V skladu z veljavno ureditvijo namreč že sedaj večji del ugotovitvenega postopka predhodno izvede center rejnika, ki je tudi zavezanec za prijavo in odjavo rejnika v obvezna socialna zavarovanja. S predlagano ureditvijo se normativ za izvajanje rejniške dejavnosti kot poklic znižuje na namestitev enega otroka, ki pa mora biti nameščen za obdobje celega meseca; enako velja tudi za namestitev polnoletne osebe, za katero je sklenjeno podaljšanje veljavnosti rejniške pogodbe. V zvezi z ureditvijo izvajanja rejniške dejavnosti kot poklic se s predlogom zakona tudi spreminja obdobje priznanja pravice do plačila prispevkov za socialno varnost, če rejnik ne izpolnjuje normativa, vendar ne po svoji krivdi, in sicer iz obdobja največ šestih mesecev na obdobje največ dvanajstih mesecev. Poleg tega se s predlogom zakona prizna rejniku, starejšemu od 55 let, ki izvaja rejniško dejavnost kot poklic najmanj 20 let, pa ne izpolnjuje normativa, vendar ne po njegovi krivdi, pravica do plačila prispevkov za socialno varnost za največ 24 mesecev.*2.3.4 Dopolnitev ureditve možnosti podaljšanja veljavnosti rejniške pogodbe po otrokovi polnoletnosti (40., 46. člen ZIRD)*S predlogom zakona se jasneje ureja možnost podaljšanja veljavnosti rejniške pogodbe po otrokovi polnoletnosti, če ta zaradi motenj v telesnem ali duševnem razvoju ni sposoben za samostojno življenje in delo ter če oseba ali njen skrbnik s tem soglašata, ali zaradi nadaljevanja šolanja, če oseba, nameščena v rejništvo, s podaljšanjem soglaša. Navedeno se nanaša na jasnejšo določitev, da mora biti tovrstno podaljšanje namestitve strokovno utemeljeno, ureja se obseg oskrbe v okviru podaljšanja rejniške pogodbe ter tudi jasneje ureja normativ za izvajanje rejniške dejavnosti kot poklic. V tem delu se ureja možnost nadaljnjega bivanja v rejniški družini za polnoletno osebo tudi v primeru, če rejniška pogodba preneha iz razlogov na strani rejnika (npr. prenehanje zaradi hude bolezni, smrti rejnika), in sicer se omogoča nadaljevanje bivanja v rejniški družini z možnostjo sklenitve rejniške pogodbe z zakoncem ali zunajzakonskim partnerjem rejnika ter nadalje tudi z drugo osebo iz te rejniške družine, ob pogoju soglasja in izpolnjevanja zakonsko določenih pogojev za izvajanje rejniške dejavnosti.*2.3.5 Rejnina (50., 51., 52. in 53. člen ZIRD)*Glede sestave rejnine predlagatelj predlaga, da ta ostane urejena na isti način kot v veljavnem ZIRD – to je delitev na oskrbnino (ki jo sestavljajo sredstva za materialne stroške za otroka in denarni prejemek v znesku otroškega dodatka, kot je določen za najnižji dohodkovni razred za prvega otroka, ob upoštevanju starosti in šolanja nameščenega otroka, v skladu z zakonom, ki ureja uveljavljanje pravic iz javnih sredstev) ter plačilo dela. Potrebno je tudi upoštevati, da je izvajanje rejniške dejavnosti, kot dejavnosti na področju socialnega varstva, izključno nepridobitno. Predlog zakona določa nekoliko drugačno opredelitev oskrbnine, ki se po predlogu v višini ne spreminja glede na starost otroka oziroma polnoletne osebe, določa se tudi drugačna osnova za dvig oskrbnine ob izrednih izdatkih otroka (ne več od višine zneska materialnih stroškov, pač pa od celotnega zneska oskrbnine). Predlog zakona tudi spreminja višino sredstev za materialne stroške za otroka, in sicer se ti predlagajo v višini osnovnega zneska minimalnega dohodka, kot je določen v ZSVarPre ter po uskladitvi na podlagi ZUTPG, to je trenutno v višini 494,09 evra. Predlog zakona določa možnost povišanja oskrbnine za 25% iz zakonsko določenih razlogov, če je teh več, določa povišanje za 50% (pri čemer navedeno ne velja za polnoletne osebe) ter ureja tudi poročanje rejnika o namenskosti porabe zvišane oskrbnine. Določa se tudi rejnina v primeru izvajanja vikend rejništva, in sicer v višini 75% celotne oskrbnine ter sorazmernega dela plačila dela.Predlog zakona ureja tudi novo višino plačila dela, pri čemer izhaja iz višine seštevka neto zneska minimalnih življenjskih stroškov, povišanih za 20% ter zneska davkov in obveznih prispevkov za socialno varnost za delavca, ki v davčnem letu, v katerem se določi višina minimalne plače, ne uveljavlja olajšav za vzdrževane družinske člane skladno z zakonom, ki ureja dohodnino, in ki razen minimalne plače in regresa, določenega z zakonom, nima drugih obdavčljivih dohodkov, ki bi vplivali na višino splošne olajšave, pri čemer plačilo dela rejniku znaša 40% seštevka tega zneska, to je v višini 360,10 evra. Zaradi zaznanih težav dolgotrajnih namestitev otrok v kriznih centrih, ki so namenjeni izključno kratkotrajnim namestitvam, je predlagana uvedba novega enkratnega prejemka, s katerim se želi urediti dodatna spodbuda za rejnika v primeru pripravljenosti nudenja namestitve po izrečenem nujnem odvzemu otroka ali izrečeni začasni odredbi o odvzemu otroka staršem, s čimer bi se zagotovile dodatne možnosti za namestitev otroka v primerih, ko je to nemudoma potrebno ob ukrepu, izrečenem med postopkom. Za namen doslednega spoštovanja pravice do družinskega življenja za otroke, ki potrebujejo namestitev v rejniški družini, se s predlogom zakona predlaga tudi denarna spodbuda za rejnika, ki je pripravljen na namestitev sorojenca že nameščenega otroka oziroma na namestitev vsakega dodatnega otroka iz iste družine. S predlogom zakona se ureja še en nov dodatek - letni dodatek za oddih in počitnice za namen nudenja oddiha in počitnic otroku ali polnoletni osebi, in sicer v višini osnovnega plačila dela (z upoštevanjem letne uskladitve) v enotni višini za vse nameščene otroke ali polnoletne osebe. Navedena ureditvijo bo po mnenju predlagatelja pomembno prispevala k večji dostopnosti rejniških družin in s tem tudi krajšanju časa namestitve otrok v kriznih centrih, kot tudi h kakovosti izvajanja rejniške dejavnosti ter tudi k pozitivni promociji rejništva.*2.3.6 Brezplačna pravna pomoč (novo poglavje: XI. BREZPLAČNA PRAVNA POMOČ)*S predlogom tega zakona se urejajo pogoji za dodelitev brezplačne pravne pomoči rejniku, in sicer je ureditev predvidena v novem poglavju. ZBPP je sistemski predpis, ki ureja dodelitev brezplačne pravne pomoči in določa, če je glede na vrsto postopka in oblike pravne pomoči to potrebno, je lahko brezplačna pravna pomoč urejena drugače, kot je urejena s tem zakonom. Predlagatelj meni, da je v okviru celovite pravno sistemske ureditve izvajanja rejniške dejavnosti ter zagotavljanja večje koristi otroka potrebno urediti tudi pravico do brezplačne pravne pomoči za rejnika, ki je iz naslova izvajanja rejniške dejavnosti velikokrat udeležen v sodnih postopkih za varstvo koristi otroka. Po veljavni ureditvi je ureditev morebitnega zastopanja rejnika v sodnih postopkih za varstvo koristi otroka namreč prepuščena posameznemu rejniku. Ni pa mogoče pričakovati, da ima rejnik poleg tega, da nudi varstvo in vzgojo otroka v okviru svoje rejniške družine, tudi potrebna znanja za samostojno nastopanje v sodnih postopkih. Po mnenju predlagatelja se s sistemsko ureditvijo zagotovitve brezplačnega zastopanja rejnika v sodnih postopkih pomembno prispeva k dvigu kakovosti izvajanja rejniške dejavnosti in obenem zagotavlja celovitejšo ureditev izvajanja rejniške dejavnosti, ki se izvaja kot oblika institucionalnega varstva v drugi družini v okviru mreže javne službe. *2.3.7. Supervizija za rejnike, usposabljanje, poročanje individualne projektne skupine*Z namenom dviga kakovosti izvajanja rejniške dejavnosti se s predlogom določa, da morajo kandidati za izvajanje rejniške dejavnosti obvezno usposabljanje za pridobitev dovoljenja za izvajanje rejniške dejavnosti zaključiti uspešno. Poleg tega se s predlogom zakona določa pogostejša udeležba usposabljanj na državni ravni, in sicer se navedeno spreminja iz najmanj enkrat na pet let na najmanj enkrat na tri leta. S predlogom se ureja tudi možnost ureditve supervizije za rejnike.*2.3.8. Prijava stalnega prebivališča otroku*Predlog zakona ureja možnost prijave stalnega prebivališča otroku s strani rejnika na naslovu rejnika, ne glede na pogoje za prijavo prebivališča, ki jih sicer določa Zakon o prijavi prebivališča (Uradni list RS, št. 52/16, 36/21, 3/22 – ZDeb in 62/24 – ZUOPUE, v nadaljnjem besedilu: ZPPreb-1), če rejnik s tem soglaša, vendar s soglasjem obeh staršev (če starševska skrb staršem v tem delu ni bila omejena ali odvzeta), sicer pa s soglasju otrokovega skrbnika. V praksi upravne enote v posameznih postopkih ugotavljanja stalnega prebivališča, ki jih vodijo za otroke, ki so v rejništvu, ugotavljajo, da otroka na naslov, kjer dejansko prebiva (naslov rejnika), vežejo tesne in trajne povezave, kljub temu pa otroku na podlagi ZPPreb-1 lahko prijavijo zgolj zakonsko prebivališče.*2.3.9. Normativna usklajenost predloga zakona s predpisi, ki jih je tudi treba sprejeti oziroma spremeniti in »paketno« obravnavati:**/**2.3.10 Podzakonski akti*Predstavljene rešitve terjajo spremembo in dopolnitev Pravilnika o pogojih in postopkih za izvajanje rejniške dejavnosti (Uradni list RS, št. [77/19](https://www.uradni-list.si/glasilo-uradni-list-rs/vsebina/2019-01-3375)). |
|  |
| 3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA3. 1. RejninaPo veljavni ureditvi je rejnik za posameznega otroka upravičen do mesečne rejnine, ki zajema oskrbnino in plačilo dela. Oskrbnino sestavljajo sredstva za materialne stroške za otroka in denarni prejemek v znesku otroškega dodatka, kot je določen za najnižji dohodkovni razred za prvega otroka, ob upoštevanju starosti in šolanja nameščenega otroka, v skladu z zakonom, ki ureja uveljavljanje pravic iz javnih sredstev, to je do 18. leta. ZIRD določa tudi možna zvišanja, ob zakonsko določenih razlogih. Po veljavni ureditvi je predvideno zvišanje oskrbnine ob izrednih izdatkih za potrebe otroka, pri čemer se višanje odmerja od materialnih stroškov. ZIRD določa, da se oskrbnina lahko zviša za 25% od višine materialnih stroškov zaradi izrednih izdatkov za potrebe otroka ter tudi v primerih, ko je otrok nameščen v zavod in nima rednih prihodkov. Osnovna mesečna rejnina za enega otroka od 1. 3. 2025 znaša (brez zvišanj) 676,92 evrov oziroma 533,11 evrov za osebe, starejše od 18 let:V skladu s predlogom zakona je rejnik za posameznega otroka enako upravičen do mesečne rejnine, ki zajema oskrbnino in plačilo dela, pri čemer se osnovni zneski oskrbnine ter osnovni zneski plačila dela v predlogu zakona povišujejo. S predlogom zakona se ohranja možnost dviga oskrbnine iz razloga izrednih izdatkov za potrebe otroka v dveh stopnjah (25% in 50%), pri čemer se v skladu s predlogom ta dvig ne odmerja od višine materialnih stroškov, pač pa od višine celotne oskrbnine.*Veljavna ureditev (zadnja uskladitev s 1. 3. 2025, za 1,9%)**Osnovna mesečna rejnina za enega otroka od 1. 3. 2025 znaša (brez zvišanj) 676,92 evrov oz. 533,11 evrov za osebe, starejše od 18 let:*Predlog zakona glede rejnine določa:* **enotno oskrbnino za vse otroke oziroma polnoletne osebe (t.j. od 0 do 26 let)** (oskrbnino sestavljajo sredstva za materialne stroške v višini 494,09 evra in denarni prejemek v višini otroškega dodatka, določen za najnižji dohodkovni razred za prvega otroka v višini 143,81; skupaj v višini 637,90 evrov;
* **povišanje od celotnega zneska oskrbnine in ne več le od materialnih stroškov** (za 25%, če je več razlogov za 50%; v primeru zvišanja za 25% znaša 797,38 evrov, v primeru 50% zvišanja znaša 956,85 evrov);
* **plačilo dela** v višini 360,10 evrov (to je v višini 40% seštevka neto zneska minimalnih življenjskih stroškov, povišanih za 20 % ter zneska davkov in obveznih prispevkov za socialno varnost za delavca, ki v davčnem letu, v katerem se določi višina minimalne plače, ne uveljavlja olajšav za vzdrževane družinske člane skladno z zakonom, ki ureja dohodnino, in ki razen minimalne plače in regresa, določenega z zakonom, nima drugih obdavčljivih dohodkov, ki bi vplivali na višino splošne olajšave);
* **možno povišanje plačila dela** za 25% ali za 50%, odvisno od zahtevnosti oskrbe varstva in vzgoje otroka rejništvu (v primeru 25% zvišanja znaša 450,11 evrov; v primeru 50% zvišanja znaša 540,15 evrov);
* **vikend rejništvo**: če otrok biva v rejniški družini za čas vikendov in šolskih počitnic (vikend rejništvo), je rejnik v teh mesecih upravičen do 75% celotnega zneska oskrbnine (478,43 evrov) ter sorazmernega dela plačila dela.

*Predlog zakona:**Oskrbnino sestavljajo sredstva za materialne stroške v višini 494,09 evra in denarni prejemek v višini otroškega dodatka, določen za najnižji dohodkovni razred za prvega otroka v višini 143,81 evra.*

|  |
| --- |
| **Ocena potrebnih sredstev glede na predlog novele ZIRD** |
| **Vrsta rejniške pogodbe (RP)** | **Višina rejnine (v EUR)** | **Število rejniških pogodb - ocena (%)** | **Sredstva/mesec****(v EUR)** |
| osnovna višina rejnine | **998,00** | 227 (30%) | 226.546,00 |
| vikend rejništvo | **622,47** | 43 (6%) | 26.766,00 |
| povišana oskrbnina (+25%) | **1.157,48** | 131 (17%) | 151.629,23 |
| povišana oskrbnina (+50%) | **1.316,95** | 130 (17%) | 171.203,50 |
| povišano plačilo dela (+25%) | **1.088,03** | 8 (1%) | 8.704,20 |
| povišano plačilo dela (+50%) | **1.178,05** | 44 (6%) | 51.834,20 |
| povišana oskrbnina (+25%) in povišano plačilo dela (+25%) | **1.247,50** | 7 (1%) | 8.732,50 |
| povišana oskrbnina (+50%) in povišano plačilo dela (+25%) | **1.406,98** | 7 (1%) | 9.848,83 |
| povišana oskrbnina (+25%) in povišano plačilo dela (+50%) | **1.337,53** | 82 (11%) | 109.677,05 |
| povišana oskrbnina (+50%) in povišano plačilo dela (+50%) | **1.497,00** | 81 (11%) | 121.257,00 |
| **SKUPAJ na mesec** |  | **760 (100%)** | **886.198,50** |
| **Skupaj z vikend rejništvom – letna raven** |  |  | **10.634.381,94** |
| **Brez vikend rejništva – letna raven** |  |  | **10.313.190,00** |

3. 2. Enkratni prejemkiV skladu z veljavno ureditvijo je rejnik poleg rejnine ob prvi namestitvi otroka v rejništvo lahko upravičen tudi do enkratnega prejemka v višini 429,99 evrov[[8]](#footnote-8), če center otroka oceni, da je ob namestitvi potreben dodaten nakup oblačil, obutve, potrebščin in opreme za otroka. Letno je povprečno 80 novih namestitev, če bi vsi dobili enkratni prejemek ob prvi namestitvi, to znaša 34.399,20 evrov na letni ravni. Predlog zakona poleg določa še druge enkratne prejemke:* enkratni prejemek v višini plačila dela za istega otroka v primeru namestitve otroka ob izrečenem ukrepu za varstvo koristi otroka nujni odvzem otroka ali ob izdani začasni odredbi o odvzemu otroka staršem v skladu z določbami Družinskega zakonika (V zadnjih le tih je bilo povprečno 80 novih namestitev letno v rejništvo, polovica od teh je bila izvedena na podlagi nujnega odvzema otroka ali ob izdani začasni odredbi);
* enkratni prejemek v višini plačila dela v primeru namestitve več otrok iz iste družine – ob namestitvi vsakega dodatnega otroka iz iste družine;
* letni dodatek za oddih in počitnice (v osnovni višini plačila dela – 360,10 evrov) – za vsakega otroka; pogoj, da je otrok v rejniško družino nameščen vsaj tri mesece (ne glede na morebitno odsotnost, vikend rejništvo.

3. 3. Plačilo prispevkov za socialno varnost za poklicne rejnikeV skladu z veljavno ureditvijo ima rejnik, ki izvaja rejniško dejavnost kot poklic pravico do plačila prispevkov za socialno varnost, osnova za plačilo prispevka je znesek 60 odstotkov zadnje znane povprečne letne plače zaposlenih v Republiki Sloveniji, preračunane na mesec. Rejniku, ki izvaja rejniško dejavnost kot poklic, Republika Slovenija plačuje prispevke za socialno varnost v višini 60% zadnje znane povprečne bruto plače zaposlenih v RS (3/147, člen ZPIZ-2), preračunane na mesec (v višini 583,92 evrov od osnove 1.436,95 evrov– od 2/2025).V skladu z veljavno ureditvijo ima rejnik, ki ne izpolnjuje zakonsko določenega normativa za izvajanje rejniške dejavnosti kot poklic, vendar ne po svoji krivdi, pravico do plačila prispevkov za socialno varnost za največ šest mesecev.V skladu s predlogom zakona ima rejnik se obdobje pravice do plačila prispevkov povečuje iz obdobja največ šestih mesecev na obdobje največ dvanajstih mesecev. Poleg tega se s predlogom zakona prizna rejniku, starejšemu od 55 let, ki izvaja rejniško dejavnost kot poklic najmanj 20 let, pa ne izpolnjuje normativa, vendar ne po njegovi krivdi, pravica do plačila prispevkov za socialno varnost za največ 24 mesecev.Za prispevke za socialno varnost rejnic in rejnikov imamo na letni ravni zagotovljenih 450.000 evrov (PP 7019). Realizacija v letu 2024 je bila v višini 402.123 evrov.3.4. Supervizija za rejnikePredlog zakona prvič ureja možnost supervizije za rejnika, ki se izvaja skupinsko, lahko pa tudi individualno. Natančnega števila supervizijskih srečanj vnaprej ni mogoče določiti. Za potrebe priprave finančne ocene predvidevamo, da bi bilo na leto okoli 6 skupinskih supervizij (po 2 pedagoški uri) ter 12 individualnih supervizijskih srečanj po 2 pedagoški uri) na posameznem centru za socialno delo. V Republiki Sloveniji je 16 centrov za socialno delo, ki so teritorialno pristojni za območje več upravnih enot; stvarne pristojnosti in naloge izvajajo po teritorialnih enotah[[9]](#footnote-9). Za namen organiziranja in izvajanja supervizije se uporabljajo določbe ZSV o javnih pooblastilih socialne zbornice. Priporočena cena za izvajanje supervizije strokovnega dela je za eno pedagoško uro 60,00 evrov (bruto) za individualno supervizijo in 80,00 evrov (bruto) za skupinsko supervizijo. Ceno supervizijske pedagoške ure določijo supervizorji v dogovoru z delodajalci in supervizanti.[[10]](#footnote-10)

|  |  |  |  |
| --- | --- | --- | --- |
| **Vrsta supervizije** | **Ocenjeno potrebno število pedagoških ur na letni ravni** | **Priporočena cena (Socialna zbornica)** | **Potrebna sredstva** |
| **Skupinska** **supervizija** | 6 srečanj (vsaka 2 meseca) po 2 pedagoški uri v okviru posameznega CSD:12 pedagoških ur na CSD x 16 CSD = **192 ped. ur** | 80 eur bruto za eno pedagoško uro | **15.360,00 EUR** (192 ur x 80 eur = 15.360,00 eur na letni ravni) |
| **Individualna supervizija** | 12 pedagoških ur na CSD x 16 CSD = **192 ped. ur** | 60 eur bruto za eno pedagoško uro | **11.520,00 EUR**(192 x 60 eur = 11.520,00 eur na letni ravni) |
| **SKUPAJ** |  |  | **26.880,00 EUR** |

3.5. Dodatna usposabljanja za rejnikeTrenutno so na podlagi letne pogodbe s Skupnostjo centrov za socialno delo izvedena 3 dvodnevna usposabljanja (za kandidate za rejnike in na podlagi 14. člena ZIRD) ter 11 enodnevnih usposabljanj za rejnike; v letu 2024 je bila skupna pogodbena vrednost 61.741,34 EUR, kar znaša na posamezno enodnevno usposabljanje 3.637,7 EUR. Ocenjujemo, da bi bilo na podlagi obveznosti pogostejšega usposabljanja za rejnike (enkrat na 3 leta v trajanju 20-25 ur, trenutno je enkrat na pet let v trajanju 20 do 25 ur) potrebno načrtovati 4 dodatna enodnevna usposabljanja, kar pomeni dodatno okoli 15.000,00 evrov na letni ravni.

|  |
| --- |
| **Ocena potrebnih sredstev – supervizija in dodatna usposabljanja** |
| **Vrsta usposabljanja** | **Število izvedb na letni ravni** | **Ocenjena potrebna sredstva na letni ravni (v EUR)** |
| Skupinska supervizija | 192 pedagoških ur | 15.360,00 |
| Individualna supervizija | 192 pedagoških ur | 11.520,00 |
| Dodatna usposabljanja za rejnike – SCSD | Dodatna 4 enodnevna usposabljanja | 15.000,00 |
| **SKUPAJ** |  | **41.880,00**  |

3.6. Ocena finančnih posledic za brezplačno pravno pomočPredlagatelj zakona ne razpolaga s podatkom o številu postopkov za varstvo koristi otroka, ki se vodijo za posameznega otroka v rejništvu, ki bi bil lahko podlaga za nekoliko natančnejšo oceno. V skladu z DZ trajajo ukrepi za varstvo koristi otroka največ toliko časa, kot to določa zakonik za posamezen ukrep (odvzem otroka in namestitev v rejniško družino traja največ tri leta), razen če sodišče podaljša izrečen ukrep. Otrok se lahko namesti v rejniško družino tudi iz drugih razlogov (ne le zaradi izrečenega ukrepa), pri čemer se tudi v teh primerih smiselno uporabljajo določbe o ukrepih za varstvo koristi otroka (181. člen DZ). Vendar pa so po oceni predlagatelja poleg navedenih postopkov v večji meri relevantni postopki urejanja stikov med otroki in starši, število navedenih postopkov predlagatelju ni znano. Za namen ocene finančnih posledic predlagatelj zaprosil Vrhovno sodišče RS za sodelovanje pri pripravi ocene finančnih posledic predloga zakona v tem delu. Vrhovno sodišče RS se je na zaprosilo odzvalo in sporočilo, da po podatkih iz vpisnika zaenkrat še ni vloge stranke »rejnik«, s katero bi bil označen udeleženec, ki v postopku nastopa v vlogi rejnika. Po podatkih dveh največjih okrožnih sodišč je bilo ugotovljeno, da je imelo v lanskem letu Okrožno sodišče v Ljubljani takih postopkov 79, Okrožno sodišče v Mariboru pa 43. Postopki, v katerih bi nastopali rejniki, je zelo malo (po približni oceni obeh sodišč cca 3 – 4 letno). Vrhovno sodišče RS tudi navaja, da tako ni mogoče natančno oceniti, koliko sredstev bi bilo potrebnih za brezplačno pravno pomoč iz tega naslova, navaja pa, da je povprečni znesek izplačila na en prejeti račun iz naslova brezplačne pravne pomoči okrog 1.000 evrov, okrog 93% vseh izplačanih sredstev za BPP pa je nakazano odvetnikom.Za namen priprave ocene je predlagatelj upošteval, da v skladu z ZNP-1 sodišče otroku, ki je dopolnil 15 let ter je sposoben razumeti pomen in pravne posledice svojih dejanj omogoči, da kot udeleženec v postopku samostojno opravlja procesna dejanja, zato je za namen priprave ocene finančnih posledic predloga zakona v delu, ki se nanaša na ureditev upravičenosti rejnika do brezplačne pravne pomoči, izhaja na izvajanje rejniške dejavnosti za otroke, mlajše od 15 let. Po podatkih za februar 2025 so v rejništvo nameščeni 503 otroci v starosti do 15 let. Glede na navedeno oceno, da je povprečni znesek izplačila na en prejeti račun iz naslova brezplačne pravne pomoči okrog 1.000 evrov, da se za namen tega izračuna upošteva število trenutno nameščenih otrok v rejništvu v starosti do 15 let, to je 503 otroci ter ob predpostavki, da bi rejniki enkrat v treh letih na sodišču potrebovali za postopek brezplačno pravno pomoč, bi bil ta strošek znašal okrog 168.000 evrov (503 x 1.000 evrov : 3 leta = 167.666 evrov).3. 7. Ocena finančnih posledic predloga zakona**Ocena finančnih posledic predloga novele ZIRD na letni ravni v evrih**

|  |
| --- |
| **PFN MDDSZ** |
| rejnina | 10.314.000,00  |
| vikend rejništvo | 321.200,00  |
| prva namestitev | 34.500,00  |
| nujna namestitev | 15.000,00  |
| več iz iste družine | 15.000,00  |
| oddih | 275.000,00  |
| dodatna usposabljanja rejnikov | 15.000,00 |
| supervizija | 26.880,00 |
| **PP7057** | **11.016.580,00**  |
| prispevki | 450.000,00  |
| **PP7019** | **450.000,00**  |
| brezplačna pravna pomoč | 168.000,00 |
| **PFN Vrhovno sodišče RS** | **168.000,00** |
| **SKUPAJ** | **11.634,580,00**  |

3. 8. Poseg v druga javnofinančna sredstvaPredlog zakona ne posega v druga javnofinančna sredstva.4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET**Pregled realizacije 2024 ter razlika glede na predlog novele ZIRD in proračunska sredstva 2025 in 2026**

|  |  |  |  |  |  |
| --- | --- | --- | --- | --- | --- |
|   | **Po veljavnem ZIRD** | **Predlog novele ZIRD** | **Proračun 2025** | **Proračun 2026** | **RAZLIKA glede na predlog novele ZIRD in proračun 2025 in 2026** |
|  |
| **Rejnine (PP 7057)** | 6.288.872 | **11.016.580** | 8.827.815 | 8.827.815 | **-2.188.765** |
| **Prispevki za soc. varnost za poklicne rejnice in rejnike (PP 7019)** | 402.123 | **450.000** | 450.000 | 450.000 | **0** |
| **PP vrhovnega sodišča RS**  | 0 | **168.000** | **0** | **0** | **-168.000** |
| **SKUPAJ** |   |   |   |   | **-2.356.765** |

 |
| Ocena finančnih posledic predloga novele zakona ZIRD znaša 11.016.580,00 evrov na letni ravni. Predlagatelj ocenjuje, da se bo predlog zakona začel uporabljati med letom 2025 (torej ne celo leto) in so sredstva, ki se nanašajo na finančni načrt MDDSZ za leto 2025 zagotovljena. V proračunu 2025 je na PP 7057 zagotovljenih 8.827.815 evrov. V proračunu 2025 je na PP 7019 zagotovljenih 450.000 evrov. V finančnem načrtu Vrhovnega sodišča RS za leto 2025 sredstva za brezplačno pravno pomoč rejnikom niso zagotovljena, vendar ocenjujejo, da jih v navedem letu še ne bodo potrebovali.Za leto 2026 so pri MDDSZ sredstva načrtovana v višini 9.277.815 evrov. MDDSZ bi potreboval 2.188.765 evrov dodatnih sredstev, katera bo poskušal načrtovati v okviru svojega finančnega načrta tekom priprave sprememb proračuna za leto 2026.Sredstva v okviru finančnega načrta Vrhovnega sodišča RS za leto 2026 in dalje v višini 168.000 evrov niso zagotovljena. Vrhovno sodišče RS še ne more podati stališča glede navedenega, saj bodo sredstva odvisna od proračunskega razreza za leto 2026 in dalje. |
|  |
|  |
| 5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJEZakon ni predmet usklajevanja s pravom EU.HrvaškaRejništvo ureja Zakon o rejništvu kot oblika oskrbe, s katero se otroku ali odrasli osebi zagotovi nastanitev zunaj lastne družine, t.j. v rejniški družini. Rejništvo na Hrvaškem temelji na določenih načelih, med drugim na načelu največje koristi uporabnika, enakosti v družinskem okolju, trajnosti socialnih vezi, vključenosti uporabnika. Posebna pozornost je namenjena temu, da bratje in sestre niso ločeni. Poleg tega se rejnika izbere predvsem iz kroga sorodnikov ali drugih oseb, ki so uporabniku blizu, v kraju njegovega stalnega prebivališča, kadar je to mogoče in kadar je to v njegovo največjo korist. Upravičenec do rejništva je: - otrok,- mlajša polnoletna oseba do konca rednega šolanja oziroma največ eno leto po koncu rednega šolanja, če se ne more zaposliti, vendar najdlje do dopolnjenega 26. leta starosti, - odrasla oseba.Rejnik mora:* biti hrvaški državljan
* biti stari najmanj 18 let in največ 60 let, če starostna razlika med njim in rejencem ni nižja od 18 let
* imajo poslovno sposobnost
* imajo stalno prebivališče v Republiki Hrvaški
* so končali vsaj srednješolsko izobrazbo
* so predpisali stanovanjske pogoje
* imeti soglasje vseh družinskih članov (če niso samski).

Vrste rejništva: 1. tradicionalno rejništvo 2. rejništvo kot poklic: - standardno rejništvo - specializirano rejništvo za otroke 3. sorodstveno rejništvo. Zakon predpisuje splošne in posebne pogoje za opravljanje rejniške dejavnosti, ki se v enem delu razlikujejo glede na vrsto izvajane rejniške dejavnosti. Če je rejnik dopolnil 65 let starosti, ne more opravljati nastanitvenih storitev novim uporabnikom, razen če je rejnik sorodnik. Zakon ureja število upravičencev v rejništvu z nekaterimi izjemami. S 1. januarjem 2023 je bil uveden rejniški dopust, ki zaposlenemu ali samozaposlenemu rejniku omogoča izrabo dopusta v neprekinjenem trajanju šestih mesecev za nastanitev otroka do sedmega leta starosti. Dovoljenje za opravljanje rejniške dejavnosti velja 3 leta, odločbo o dovoljenju za opravljanje rejniške dejavnosti izda hrvaški zavod za socialno delo po opravljenem postopku, v katerem ugotavlja, ali so izpolnjeni vsi pogoji za opravljanje rejniške dejavnosti. Rejniki morajo opraviti izobraževanje za rejnike. Hrvaška vodi Register rejnikov in Register nameščenih upravičencev. Na predlog komisije za podelitev priznanj minister vsako leto podeli priznanja rejnikom za izjemne dosežke pri spodbujanju in izvajanju rejniške dejavnosti. Hrvaški sabor je 31. maj razglasil za »nacionalni dan rejništva«.Sredstva za financiranje rejništva se zagotavljajo v državnem proračunu Republike Hrvaške. Nadomestila, priznana po zakonu, so: - oskrbnina, ki je namenjena kritju uporabnikovih življenjskih stroškov - prizna se vsem uporabnikom, ki jim je priznana pravica do nastanitvene storitve, ne glede na vrsto rejništva. - plačilo za delo rejnika, ki je plačilo rejniku za opravljeno oskrbo in trud, vložen pri skrbi za upravičenca - priznava se tradicionalnemu rejniku, standardnemu rejniku in specializiranemu rejniku za otroke. Oskrbnina se razlikuje glede na starost otroka ali funkcionalno stanje odrasle osebe. Oskrbnina znaša: - 353,5 € za otroka do 3. leta;- 364 € za otroka od 3. do 7. leta;- 399 € za otroka od 7. leta in mlajšega polnoletnega do konca rednega šolanja oziroma največ eno leto po zaključku rednega šolanja, če se ne morejo zaposliti, in največ do 26. leta starosti;- 875 € za HIV pozitivnega otroka in mlajšo polnoletno osebo do konca rednega šolanja oziroma najdlje eno leto po koncu rednega šolanja, če se ne zaposlita, pa najdlje do dopolnjenega 26. leta starosti. V primeru, da gre za otroka in mlajšo odraslo osebo s težavami v razvoju ali vedenjskimi težavami, se lahko oskrbnina poveča za 14 € oziroma 28 €. Poleg tega se lahko oskrbnina poviša za 20% celotnega zneska, če ima uporabnik povečane (specifične) potrebe, ki zahtevajo večji obseg in kakovost storitve, ki jo je rejnik dolžan zagotoviti.Plačilo za delo rejnika znaša: - 189 € tradicionalnemu rejniku za enega nameščenega otroka ali mlajšo odraslo osebo - 560 € standardnemu rejniku - 630 € specializiranemu rejniku za otroke s končano srednjo šolo - 840 € specializiranemu rejniku za otroke s končanim dodiplomskim univerzitetnim ali strokovnim študijem. - 1.050 € specializiranemu rejniku za otroke s končanim dodiplomskim in podiplomskim univerzitetnim študijem oziroma integriranim dodiplomskim in podiplomskim univerzitetnim študijem. V času rejniškega dopusta prejema rejnik nadomestilo za delo rejnika v višini 609 € na otroka. Zakon določa pogoje za izvajanje rejništva kot poklic. Standardno rejništvo kot poklic lahko opravlja tradicionalni ali specializirani rejnik, ki ni v delovnem razmerju, ne opravlja samostojne registrirane obrtne ali samostojne dejavnosti v skladu z določbami posebnih predpisov ali druge samostojne dejavnosti, je opravljal storitve kot tradicionalni rejnik najmanj šest mesecev, zagotavlja bivanje treh otrok oziroma štirih odraslih uporabnikov hkrati ter nadalje določa pogoj glede bivanja rejnika in izbora komisije za izbor rejnikov za opravljanje poklica rejništva. Glede namestitve otrok zakon določa, da mora imeti rejnik, ki izvaja rejništvo kot poklic istočasno nameščene tri otroke, manj otrok pa ima lahko nameščenih, če gre za namestitev dveh otrok mlajša od treh let, dva otroka s težjo invalidnostjo, staršu z otrokom, mlajšim od enega leta, ki ne nameščen pri rejniku hkrati z drugim otrokom.Specializirano rejništvo kot poklic lahko opravlja, kdor izpolnjuje nekatere pogoje, ki jih zakon določa za izvajanje rejništva in izvajanja standardnega rejništva kot poklic ter dodatno, da ima zaključen najmanj dodiplomski ali podiplomski univerzitetni študij ali strokovni študij s področja socialnega dela, psihologije, pedagoške rehabilitacije, socialne pedagogike, logopedije, delovne terapije, pedagogike in medicine ter najmanj eno leto delovnih izkušenj pri delu z otroki in mlajši odrasli oziroma ima končano srednjo šolo ali dodiplomski ali podiplomski univerzitetni študij ali strokovni študij in najmanj tri leta opravljanja storitev za otroka ali mlajšo polnoletno osebo kot tradicionalni, specializirani ali standardni rejnik.Rejnik, ki opravlja rejniško dejavnost kot poklic, ima pravice iz pokojninskega in obveznega zdravstvenega zavarovanja ter pravice za čas brezposelnosti kot zaposlena oseba v skladu s posebnimi predpisi. |
| **Danska**Na Danskem so občine (kommuner) odgovorne za zagotavljanje posebne podpore otrokom in mladostnikom, mlajšim od 18 let ter njihovim družinam v skladu z danskim zakonom o socialnih storitvah. Občine imajo tudi splošno obveznost spremljanja življenjskih razmer otrok in mladostnikov v občini. Občina je dolžna otroku oziroma mladostniku zagotoviti podporo, ki jo potrebuje v skladu z otrokovo koristjo.Občinski svet odloča o posebnih podpornih ukrepih, kadar se šteje, da je to bistvenega pomena za otrokovo ali mladostnikovo posebno potrebo po podpori. V posebnih okoliščinah je lahko pomembno, da občinski svet zaradi zagotovitve zdravja in razvoja otroka ali mladostnika razmisli o odvzemu otroka ali mladostnika iz družine. Z odločitvijo občinskega sveta o namestitvi otroka ali mladostnika v varstvo izven družine mora soglašati starš, ki skrbi zanj, in mladostnik, ki je dopolnil 15 let.V nekaterih primerih se starš, ki je skrbnik, ali mladostnik, star 15 let ali več, ne soglaša z odločitvijo o dodelitvi otroka ali mladostnika v varstvo. V tem primeru lahko odbor za otroke in mladino (børn og unge-udvalget) v občini sprejme odločitev o namestitvi v varstvo izven družine brez soglasja v skladu z 58. členom zakona o socialnih storitvah. Komisija za otroke in mladostnike lahko to odločitev sprejme le, če obstaja očitna nevarnost, da bo zdravje ali razvoj otroka ali mladostnika, mlajšega od 18 let, utrpela večjo škodo. Poleg tega mora obstajati razumna domneva, da težav ni mogoče rešiti, dokler otrok ali mladostnik ostaja v domačem okolju.Odbor za otroke in mladino je posebna komisija, ki jo sestavljajo sodnik, dva strokovna delavca za otroke in dva nestrokovna člana občinskega sveta. Skrbnik in otrok ali mladostnik, star 12 let ali več, sta upravičena do brezplačne pravne pomoči in pomoči tretje osebe, kadar zadevo obravnava Komisija za otroke in mladino. Stranke in njihov odvetnik ter pomoč tretjih oseb imajo tudi pravico govoriti pred komisijo, preden se odloči o zadevi. Če občinski svet ali odbor za otroke in mladostnike presodi, da je treba otroka ali mladostnika namestiti v varstvo izven matične družine, se otrok/mladostnik lahko namesti v rejniško družino, nastanitveni objekt za otroke in mladostnike ali v stanovanjsko skupino.O izbiri vrste namestitve odloči občinski svet v skladu z akcijskim načrtom za otroka. Na splošno morajo biti bratje in sestre nameščeni skupaj, razen če posebne potrebe otroka to onemogočajo. Starši obdržijo pravico do skrbništva nad otrokom v času, ko so nameščeni izven družine, lokalni organi pa morajo zagotoviti stik med otrokom in družino/drugo mrežo.Če je sprejeta odločitev, da bo otroku koristila oddaja v rejništvo, lahko občinski svet izbere eno od naštetih vrst rejniških družin v skladu s 66. členom zakona o socialnih storitvah. To vključuje tri vrste rejniških družin, ki ustrezajo potrebam otroka (Almene plejefamilier, Forstærkede plejefamilier in Specialiserede plejefamilier – normalno, okrepljeno, specializirano rejništvo). Tri vrste rejniških družin so plačane glede na obseg obveznosti za otroka v rejništvu. O pogojih namestitve, vključno s plačilom, se dogovorita občina in rejniška družina. Poleg tega se lahko otrok namesti v mrežno rejniško družino z družinskimi člani ali drugimi osebami, ki so z otrokom v sorodstvenem razmerju. V teh primerih rejniška družina ne prejme plačila za delo, ampak je upravičena do nadomestila za stroške, povezane z bivanjem otroka pri družini. Dostopno jim je tudi nadomestilo za izgubljeni dohodek, ki je povezano z nalogo skrbi za otroka.Vse vrste rejniških družin imajo vrsto dolžnosti in pravic v zvezi s tečaji in podporo občine in drugih organov. S tem je zagotovljeno, da lahko rejniška družina reši morebitna vprašanja, zaplete ipd., ki se lahko pojavijo pri namestitvi otroka. Poleg tega mora tri vrste rejniških družin (Almene plejefamilier, Forstærkede plejefamilier in Specialiserede plejefamilier) odobriti svet, pristojen za socialni nadzor (Socialtilsyn), preden lahko sprejmejo katerega koli otroka v rejništvo, ki jih tudi redno spremlja.Ko je otrok ali mladostnik nameščen izven doma, na primer v rejništvo, je občina dolžna otroka ali mladostnika sproti nadzorovati in spremljati vložena prizadevanja. To pomeni oceniti, ali se otrok ali mladostnik počuti udobno v kraju namestitve in ali kraj namestitve še naprej zadovoljuje potrebe otroka ali mladostnika. Občina mora odločiti o spremembi kraja namestitve, če oceni, da je to za otroka oziroma mladostnika najboljše. Če občinski svet ugotovi, da je treba spremeniti prostore za namestitev, je odločitev odvisna od soglasja staršev, ki so skrbniki, in mladostnika, starega 12 let ali več. Če starš, ki je skrbnik ali mladostnik, star 12 let ali več, ne podpira odločitve o spremembi namestitve, lahko občinski odbor za otroke in mladino (børn og unge-udvalget) odloči o spremembi namestitve otroka ali mladostnika brez soglasja v skladu z 69. členom Zakona o socialnih storitvah.Ugovor zoper odločitev Odbora za otroke in mladostnike o namestitvi otroka ali mladostnika v varstvo izven matične družine brez soglasja lahko starš, ki ima skrbništvo, in otrok ali mladostnik, star 12 let ali več, vložita pri Državnem odboru za socialne pritožbe. Obe stranki sta upravičeni do brezplačne pravne pomoči in se lahko odločita za pomoč tretje osebe.Starši, otrok ali mladostnik, star 12 let ali več, odvetnik in tretja oseba, ki pomaga, imajo pravico govoriti pred nacionalnim odborom za socialne pritožbe, preden odbor odloči o zadevi. Skrbnik in otrok ali mladostnik, star 12 let ali več, se lahko pritožijo na odločitev nacionalnega odbora za socialne pritožbe pri okrožnem sodišču. Tudi tukaj velja pravica do brezplačne pravne pomoči.Otrok ali mladostnik, ki je nameščen v varstvo izven matične družine, ima pravico do stikov s starši in brati in sestrami, starimi starši, ipd. Po potrebi občina določi obseg in izvajanje dostopa in stikov ter lahko določi posebne pogoje, pri čemer se ustrezno upošteva največja korist otroka ter varovanje zdravja in razvoja otroka ali mladostnika.Za financiranje socialnih storitev so odgovorne občine. V nekaterih primerih lahko občina od občana v celoti ali delno zahteva plačilo za bivanje ali druge ugodnosti oz. koristi. Občina lahko izterja plačilo od staršev v zvezi z namestitvijo izven matične družine. Pravila za starševsko plačilo ureja posebna izvršna uredba.Glavno pravilo je, da so starši dolžni prispevati k stroškom bivanja, ko je otrok nameščen izven matične družine. Plačilo določi občina v skladu s pravili uredbe in je odvisno od dohodkovnega statusa posamezne družine. Pravila ne določajo, da morajo starši plačati zdravljenje, ki ga otrok morda potrebuje med namestitvijo. Starši z dohodki pod določenim zneskom so plačila oproščeni. Poleg tega obstajajo številne izjeme, pri katerih se lahko občine odločijo, da starše v celoti ali delno oprostijo plačila. Oprostitev plačila mora vedno temeljiti na konkretni in individualni oceni. Leta 2022 so skupni javni izdatki za namestitve zunaj matične družine v rejniške družine znašali 4,2 milijarde DKK (=555.261.766,2 EUR).Izdatki so merjeni kot skupni javnofinančni izdatki za rejniške družine, ki vključujejo tako rejniške družine, ki jih je praviloma potrdil socialni nadzor, kot mreže rejniških družin.**Irska**Glavna zakonodaja, ki ureja rejništvo v Republiki Irski, je Zakon o varstvu otrok iz leta 1991. V skladu s tem zakonom ima Agencija za otroke in družino (Tusla) zakonsko dolžnost spodbujati dobrobit otrok, ki niso deležni ustrezne oskrbe in zaščite. Opredelitev otroka je oseba, mlajša od 18 let.Tusla mora pri izvajanju svoje zakonske dolžnosti upoštevati otrokovo največjo korist za vzgojo v lastni družini ter pravice in dolžnosti staršev, pri čemer je otrokova dobrobit prvo in najpomembnejše vodilo, v kolikor je to mogoče, pa je treba upoštevati otrokove želje. Zakon o varstvu otrok iz leta 1991 pooblašča Tuslo za odvzem otroka iz družinskega okolja na podlagi uspešne vloge za odredbo o varstvu pri sodišču. Zakon določa različne vrste odredbe o oskrbi, ki določajo vrsto in trajanje poznejše namestitve v nadomestno oskrbo. Otrok lahko vstopi v nadomestno oskrbo v okviru prostovoljne oskrbe (s soglasjem bioloških staršev). Kadar je to mogoče, Tusla otroka namesti v rejništvo. Namestitve v rejništvo so lahko sorodstveno rejništvo (pri drugih družinskih članih) ali klasično rejništvo (pri registriranem rejniku).Tuslo, posebno državno agencijo, odgovorno za storitve rejništva, financira Ministrstvo za otroke, enakost, invalidnost, integracijo in mladino. Pravilnik o varstvu otrok (namestitev otrok v rejništvo) iz leta 1995 in Pravilnik o varstvu otrok (namestitev otrok pri sorodnikih) iz leta 1995 določata, da nadomestilo, ki se izplačuje rejnikom in sorodnikom, ni nižje od zneska, ki ga določi minister.Nadomestilo za rejništvo se je nazadnje zvišalo 1. januarja 2009. Rejniki prejemajo tedensko nadomestilo, ki je plačilo za zadovoljevanje potreb otroka, ki je v njihovi oskrbi. Nadomestilo za rejništvo trenutno znaša 325 EUR na teden za otroka, mlajšega od 12 let, in 352 EUR na teden za otroka, starejšega od 12 let. Izplačuje se za otroka in se zagotavlja zato, da lahko rejniki zadovoljijo vse otrokove dnevne življenjske potrebe, vključno s hrano, oblačili, osnovnimi potovanji, stroški izobraževanja ter hobiji in športnimi dejavnostmi. Nadomestilo se ne šteje za sredstva za namene socialnega varstva in ni obdavčeno.Po potrebi lahko Tusla zagotovi tudi dodatno finančno podporo rejnikom z dodatnimi ali povečanimi plačili. Dodatna plačila se nanašajo na vsako plačilo rejniku, ki presega standardno stopnjo rejniškega nadomestila. Takšna dodatna plačila se lahko izplačajo za otroke ali mladostnike z dodatnimi potrebami, ki niso zajete v standardiziranem nadomestilu za rejništvo. Dodatna plačila se lahko izplačajo le, če ima otrok dodatne zdravstvene ali izobraževalne potrebe in če je za to prejel dovoljenje regionalnega vodje Tusla. Vsaki vlogi za dodatno plačilo je treba priložiti dokazno dokumentacijo, ki potrjuje potrebo po njem.Povečana nadomestila za rejnike se lahko dodelijo, kadar se ugotovi dolgoročna finančna potreba po dodatni podpori za otroka. Za otroke, stare od 0 do 18 let, se lahko izplača največ dvakratno tedensko nadomestilo, če potrebujejo oskrbo, ki znatno presega potrebe drugih otrok v rejništvu. To vključuje otroke, pri katerih so bile diagnosticirane posebne potrebe in potrebujejo visoko raven osebne nege in nadzora. Namen obravnave povečanega dodatka v teh primerih je podpreti rejnike pri zagotavljanju varstva otrok s posebnimi potrebami.**Belgija (Flandrija)**V Flandriji (nizozemsko govorečem delu Belgije), ki ima nekaj manj kot sedem milijonov prebivalcev, je družinska rejniška oskrba najprimernejša izbira za otroke, za katere je potrebna oskrba zunaj doma.Leta 2018 je bilo tako nameščenih 7567 otrok, kar predstavlja približno 0,5 % nacionalne populacije, mlajše od 18 let. Družinske težave, kot so neustrezno stanovanje, revščina in nasilje v družini (81 %), ter težave s starši, kot sta zanemarjanje in zloraba (68 %), so bili glavni razlogi za namestitev, medtem ko so bile težave z otroki (13 %) navedene redkeje.Politika razlikuje med kratkotrajno in dolgotrajno družinsko rejniško oskrbo. 35% oseb, ki vstopijo v sistem oskrbe, je nameščenih v kratkotrajne namestitve, 65 % pa v dolgotrajne namestitve.Kratkotrajna rejniška oskrba traja največ eno leto in jo je mogoče podaljšati po šestih mesecih. V tem obdobju se intenzivno prizadeva za izboljšanje razmer v družini in združitev otrok z njihovimi biološkimi družinami. Če postane jasno, da tega ni mogoče uresničiti,tudi po krajšem obdobju, je treba razmisliti o uporabi drugih možnosti, kot je dolgoročna rejniška oskrba ali oskrba v domu.Namen namestitve v dolgotrajno rejništvo je zagotoviti stalnost, čeprav flandrijska zakonodaja omogoča, da se lahko kadar koli razmisli o vrnitvi domov, posvojitev pa ni možnost. Tako kot v celinski Evropi, nordijskih državah, na Irskem in Novi Zelandiji, je v flamski politiki varstva otrok velik poudarek na ohranjanju vezi med otroki in biološkimi starši, zato je doseganje trajnosti s prekinitvijo starševskih pravic je redka. Vendar pa lahko otroci ostanejo v rejništvu do odraslosti in, kadar je to mogoče, so biološki starši vključeni. Dve tretjini (68 %) rejniških otrok v dolgotrajnem rejništvu ohranja redne stike s svojimi biološkimi družinami.Kratkoročna in dolgoročna namestitev v rejništvo je lahko obvezna (odrejena s strani sodišča) ali prostovoljna. Leta 2018 je bilo 37% vseh namestitev obveznih, skoraj vse zato, ker se starši niso strinjali z namestitvijo; le nekaj namestitev je bilo posledica izreka kazni otroka (0,3%). Večina rejniških otrok (61%) živi v sorodstveni oskrbi v okviru širše družine (47%) ali socialne mreže (14%), 39% pa jih je nameščenih pri osebah, katerih niso niti otroci niti njihove družine predhodno poznali. |
| 6. PRESOJA POSLEDIC, KI JIH BO IMEL SPREJEM ZAKONA |
| 6.1 Presoja administrativnih posledic a) v postopkih oziroma poslovanju javne uprave ali pravosodnih organov:  |
| S predlaganimi spremembami in dopolnitvami zakona se želi zagotoviti čim kakovostnejše izvajanje rejniške dejavnosti in s tem posebnega varstva otrok. Po oceni predlagatelja bodo predlagane spremembe pripomogle k trajnosti in stabilnosti izvajanja rejniške dejavnosti. **b) pri obveznostih strank do javne uprave ali pravosodnih organov:**Predlog zakona ne prinaša nobenih sprememb v zvezi z obveznostmi strank pri uveljavljanju njihovih pravic.  |
| 6.2 Presoja posledic za okolje, vključno s prostorskimi in varstvenimi vidiki, in sicer za: |
| Predlog zakona nima posledic za okolje. |
| 6.3 Presoja posledic za gospodarstvo, in sicer za: |
| Predlog zakona nima posledic za gospodarstvo. |
| 6.4 Presoja posledic za socialno področje, in sicer za: |
| Predlog zakona določa višjo rejnino in s tem višja sredstva, namenjena za oskrbo otrok ter višje plačilo dela za rejnika. Poleg tega se zagotavlja tudi stabilnost te oblike namestitve z jasno opredelitvijo pogojev za izvajanje rejniške dejavnosti, predvsem iz vidika prenehanja dovoljenja. S predlagano celovitejšo ureditvijo izvajanja rejniške dejavnosti se bo po mnenju predlagatelja pomembno prispevalo k večji dostopnosti rejniških družin kot tudi h kakovosti izvajanja rejniške dejavnosti ter tudi pozitivni promociji rejništva. |
| 6.5 Presoja posledic za dokumente razvojnega načrtovanja, in sicer za: |
| Predlog zakona ne bo imel posledic za nacionalne dokumente razvojnega načrtovanja, za razvojne politike ali za razvojne dokumente Evropske unije in mednarodnih organizacij.**6.6 Presoja posledic za druga področja**Predlog zakona nima posledic za druga področja. |
| 6.7 Izvajanje sprejetega predpisa: |
| 1. Predstavitev sprejetega zakona:

Z vsebino zakona se bodo seznanili centri za socialno delo oziroma strokovni delavci na centrih za socialno delo, ki delajo na področju izvajanja rejniške dejavnosti. 1. Spremljanje izvajanja sprejetega predpisa:

Izvajanje rejniške dejavnosti je v resorni pristojnosti Ministrstva za delo, družino, socialne zadeve in enake možnosti, ki je v skladu z določbami ZIRD dolžno vzpostaviti in voditi centralno zbirko podatkov na področju izvajanja rejniške dejavnosti. |
| 6.8 Druge pomembne okoliščine v zvezi z vprašanji, ki jih ureja predlog zakonaPredlog zakona ne ureja nobenih vprašanj v zvezi z drugimi pomembnimi okoliščinami.7. PRIKAZ SODELOVANJA JAVNOSTI PRI PRIPRAVI PREDLOGA ZAKONA:Predlog zakona je bil 20. 6. 2024 objavljen na spletnem portalu E-demokracija, zainteresirani javnosti je bilo omogočeno, da do 30. 8. 2024 lahko poda pripombe. V tem času so bile podane številne pripombe ter tudi po poteku roka neposredno predlagatelju.Pripombe so podale fizične osebe, Rejniško društvo Slovenije, Strokovni svet Inštituta Republike Slovenije za Socialno varstvo, predstavnica Fakultete za socialno delo, delovne predstavnica , Zveza Anita Ogulin, ZPM, Teološka fakulteta, Skupnost centrov za socialno delo Slovenije, Zveza prijateljev Mladine Slovenije.*Več fizičnih oseb:**Predlog zakona bi moral urejati odgovornost podpisa dokumentacije v primeru nujne medicinske pomoči (iskanje podpisov pri nujnih posegih za otroke, trenutno se to ureja preko skrbništva za posebni primer, urediti možnost podaje vloge za izdajo potnega lista, osebne izkaznice, urediti možnost psihološke pomoči na CSD).* * Pripomba se delno sprejme, nekatere vsebine so že urejene v 25. členu ZIRD, dodatno pa je predlog zakona uredil še zastopanje rejnika v okviru zdravniške obravnave ter pooblastilo v postopku izdaje potnega lista. Ureditev psihološke pomoči na CSD ni predmet urejanja v ZIRD.

*Več bi se moralo več delati na preventivi (preventivni programi za družine, da do odvzema otrok sploh ne bi prišlo), v zakonu je premalo specificirano sodelovanje rejnik-matična družina. Podan je predlog za menjavo izraza: Nadomestni dom/nadomestno starševstvo; Nadomestno-družinska dejavnost.** Pripomba glede preventive se ne sprejme. Vsebine v zvezi s preventivno dejavnostjo niso predmet urejanja v ZIRD (glede na določbo 1. člena ZIRD). Republika Slovenija preko financiranja in sofinanciranja različnih preventivnih programov (npr. programov v podporo družini ter večgeneracijski centri) pomembno prispeva k delovanju preventivne dejavnosti. Trenutno MDDSZ financira dvanajst centrov za družine, ki izvajajo vsebine za krepitev socialnih vlog posameznika, podporo pri lažjem usklajevanju družinskega življenja, izboljšanju medsebojnih odnosov ter starševskih kompetenc in so prostor za izmenjavo dobrih praks in pozitivnih izkušenj.
* Pripomba glede ureditve sodelovanja rejnik-matična družina se ne upošteva. Navedeno ni predmet urejanja v ZIRD, temveč gre za strokovno delo centrov za socialno delo (opravila centrov za socialno delo so tudi del Kataloga javnih pooblastil, storitev, nalog po zakonu, ki ga v okviru javnega pooblastila sprejeme Skupnost CSD Slovenije). Predlog zakona pa ureja dodatno spremljanje otroka v okviru individualne projektne skupine.
* Pripomba glede poimenovanja pojma rejništvo ne upošteva. Navedeno ni predmet urejanja v ZIRD, pač pa je institut rejništva urejen v Družinskem zakoniku. Ob spremembah in dopolnitvah Družinskega zakonika bo posebna pozornost namenjena tudi v tem vprašanju.

*Potrebno je spremeniti izvajanje stikov, in sicer se preveč sili otroke, da imajo s starši kontakt, kljub temu, da so starši problematični in otroci nikakor ne želijo imeti z njimi kontakta, med drugim obisk v zaporu, to nikakor ni za otroka, ali stiki po spolni zlorabi. Otroci bi morali glede stikov več sodelovati in jih vprašati za njihove mnenje oziroma želje.** Predlog se ne sprejme. Urejanje stikov ni vsebina ZIRD, pač pa se sistemsko ureja v DZ, odločanje pa je v pristojnosti sodišč.

*Urediti rejnikom dostop do aplikacije ZVem, kar bi bilo v olajšanje rejnikom. Navaja tudi, da je zdaj potrebno starše ali CSD spraševati za dovoljenje (npr: cepljenje, zobne zalivke, zdravljenje ipd), meni, da rejniki točno vedo, kaj je za otroka najbolje in bi moralo to biti v domeni rejnik-zdravnik. Otroci, ki so odvzeti, bi takoj morali dobiti psihološko pomoč in prednost pri obravnavah.** Predlog glede ureditve dostopa do aplikacije Zvem se ne sprejme. V predlogu zakona se podrobneje urejajo pooblastila rejnika, tudi na področju zagotavljanja zdravstvene oskrbe, na identičen način, kot to ureja ZOOMTVI. Predlagatelj meni, da v tem delu ni mogoče razlikovati med pooblastili rejnika ter pooblastili strokovnega centra oziroma strokovnega delavca strokovnega centra. Ureditev psihološke pomoči in obravnav otroka ni predmet urejanja v ZIRD.

*Predlaga izboljšanje pogojev (poklicna rejnica, plačilo dela, regres). Navaja, da obstaja želja po svetovanju glede psihološke pomoči otrokom s strani centrov za socialno delo, ker otroci to rabijo, da ne bi morali to iskati sami in tudi plačevati te storitve.** Predlog je pavšalen in se do njega ni mogoče opredeliti. Določene sistemske spremembe predlog ZIRD že prinaša. Ureditev psihološke pomoči in obravnav otroka ni predmet urejanja v ZIRD.

*Predlaga, da se uredi otroku naslov za vročanje na naslovu rejnika (rejniki imajo težavo, ker je v uradnih in zdravstvenih ustanovah naslov za vročanje pošte še vedno otrokov uradni naslov). Navaja, da bi bilo potrebno vzpostaviti dežurni vikend telefon na strani centra za socialno delo (ni pomembno ali na centru za socialno delo, ki je odgovoren za otroka ali na centru za socialno delo, ki je v pomoč rejnikom), kjer bi rejniki v nujnih primerih dobili odgovore na težave in stiske, ki jih imajo pri dilemah, še posebno pri kontaktih in stikih z matično družino otroka. Predlaga, da bi tudi zakonec rejnika imel možnost pridobitve bolniškega staleža za otroka.** Predlog se ne sprejme. Prijava prebivališča in naslova za vročanje ureja Zakon o prijavi prebivališča in ni predmet ZIRD. Naslov za vročanje določi starš oziroma zakoniti zastopnik otroka, v kolikor otrok nima staršev ali jim je starševska skrb omejena ali odvzeta.
* Vzpostavitev dežurnega vikend telefon ni predmet ZIRD.

*Predlaga, da otroci, ki so nameščeni v rejništvo, v kolikor starši nimajo urejenega stalnega bivanja, dobijo naslov stalnega bivanja na naslovu rejniške družine za čas trajanja rejniške pogodbe. Izpostavlja težavo, da otrok, kljub začasnemu bivanju na naslovu rejniške družine in ureditvi na upravni enoti, da pošta prihaja na začasni naslov, dobiva pomembno pošto (na naslov, kjer že dolgo starši ne bivajo več.** Predlog se v celoti ne sprejme. Predlog zakona določa pooblastilo rejnika, da lahko prijavi stalno prebivališče na naslovu rejnika, če rejnik s tem soglaša, ob zakonsko določenih pogojih. Preostali del pojasnila je enak kot pri prejšnjem predlogu.

*Podaja pripombo, da je otroški dodatek vezan na štipendijo (otrok ponavlja letnik, ne dobi štipendije in posledično tudi ne otroškega dodatka).** Predlog se ne sprejme. Vsebina ni predmet ZIRD

*Predlaga, da bi tudi partner rejnika imel možnost, da ostane doma in mu pripadajo vse pravice iz naslova rejništva, zlasti v primeru, ko je v rejništvo nameščenih več otrok.** Predlog se ne sprejme. Nosilec izvajanja rejniške dejavnosti je ena oseba, pri čemer je pravni položaj zakonca ali zunajzakonskega partnerja predmet urejanja v drugih predpisih (npr. Zakon o delovnih razmerjih, Zakon o zdravstvenem varstvu in zdravstvenem zavarovanju).

*Predlaga, da bi bila pri izvajanju rejništva vključena oba, to je rejnik in njegov zakonec ter da bi bil rejniški par po pravicah izenačen z zakonsko zvezo oziroma zunajzakonsko skupnostjo. Predlaga, da bi rejniški par lahko samostojno urejal osnovno zdravstveno zavarovanje otroka v rejništvu (brez soglasja bioloških staršev). Predlaga, da bi imela oba rejniška starša pravico do nege oziroma spremstva ob bolezni otroka v rejništvu. Predlaga, da se oba rejniška starša vabi na naroke / obravnave na sodišče in ju enakovredno obravnava ter da sta lahko oba prisotna pri vseh zadevah ter, da se uzakoni obvezna pomoč rejnikom v obliki supervizije (na način, kot jo imajo strokovni delavci v socialnem varstvu.** Predlog se ne sprejme. Rejništvo je institut, določen v DZ, in je predviden izključno kot začasna oblika namestitve. Po namestitvi otroka v rejniško družino si mora center za socialno delo prizadevati, da se odpravijo vzroki, zaradi katerih je bil otrok nameščen v rejništvo. S sklenitvijo rejniške pogodbe rejnik ne pridobi obenem tudi vseh pravic in obveznosti, ki so vsebina starševske skrbi, temveč izključno tiste, ki so nujno potrebne za urejanje vprašanj dnevnega življenja ter zagotavljanja ustreznega varstva in vzgoje za otroka, kar je po mnenju predlagatelja ustrezno urejeno v veljavnem 25. členu ZIRD. Upravičenja, ki so predlagana, in sodijo na različna področja pravnega urejanja, se lahko urejajo v področni zakonodaji in ne v ZIRD.
* Predlog glede supervzije je smiseln in je v predlogu zakona upoštevan.

*Predlaga ureditev bolniškega staleža za rejnico, če zboli. Navaja, da rejnice niso upravičene do bolniške, ter da je upravičenost šele po dveh mesecih. Predlaga ureditev regresa ter ureditev zastopanja na sodišču.** Predlog se ne sprejme. Pravica do nadomestila zaradi nege ožjega družinskega člana je določena tudi za rejnika v skladu s 30. členom Zakona o zdravstvenem varstvu in zdravstvenem zavarovanju (Uradni list RS, št. [72/06](https://www.uradni-list.si/glasilo-uradni-list-rs/vsebina/2006-01-3075) – uradno prečiščeno besedilo, [114/06](https://www.uradni-list.si/glasilo-uradni-list-rs/vsebina/2006-01-4833) – ZUTPG, [91/07](https://www.uradni-list.si/glasilo-uradni-list-rs/vsebina/2007-01-4489), [76/08](https://www.uradni-list.si/glasilo-uradni-list-rs/vsebina/2008-01-3348), [62/10](https://www.uradni-list.si/glasilo-uradni-list-rs/vsebina/2010-01-3387) – ZUPJS, [87/11](https://www.uradni-list.si/glasilo-uradni-list-rs/vsebina/2011-01-3723), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [21/13](https://www.uradni-list.si/glasilo-uradni-list-rs/vsebina/2013-01-0785) – ZUTD-A, [91/13](https://www.uradni-list.si/glasilo-uradni-list-rs/vsebina/2013-01-3306), [99/13](https://www.uradni-list.si/glasilo-uradni-list-rs/vsebina/2013-01-3548) – ZUPJS-C, [99/13](https://www.uradni-list.si/glasilo-uradni-list-rs/vsebina/2013-01-3549) – ZSVarPre-C, [111/13](https://www.uradni-list.si/glasilo-uradni-list-rs/vsebina/2013-01-4125) – ZMEPIZ-1, [95/14](https://www.uradni-list.si/glasilo-uradni-list-rs/vsebina/2014-01-3951) – ZUJF-C, [47/15](https://www.uradni-list.si/glasilo-uradni-list-rs/vsebina/2015-01-1930) – ZZSDT, [61/17](https://www.uradni-list.si/glasilo-uradni-list-rs/vsebina/2017-01-2917) – ZUPŠ, [64/17](https://www.uradni-list.si/glasilo-uradni-list-rs/vsebina/2017-01-3026) – ZZDej-K, [36/19](https://www.uradni-list.si/glasilo-uradni-list-rs/vsebina/2019-01-1624), [189/20](https://www.uradni-list.si/glasilo-uradni-list-rs/vsebina/2020-01-3287) – ZFRO, [51/21](https://www.uradni-list.si/glasilo-uradni-list-rs/vsebina/2021-01-0968), [159/21](https://www.uradni-list.si/glasilo-uradni-list-rs/vsebina/2021-01-2989), [196/21](https://www.uradni-list.si/glasilo-uradni-list-rs/vsebina/2021-01-3898) – ZDOsk, [15/22](https://www.uradni-list.si/glasilo-uradni-list-rs/vsebina/2022-01-0216), [43/22](https://www.uradni-list.si/glasilo-uradni-list-rs/vsebina/2022-01-0836), [100/22](https://www.uradni-list.si/glasilo-uradni-list-rs/vsebina/2022-01-2511) – ZNUZSZS, [141/22](https://www.uradni-list.si/glasilo-uradni-list-rs/vsebina/2022-01-3465) – ZNUNBZ, [40/23](https://www.uradni-list.si/glasilo-uradni-list-rs/vsebina/2023-01-1126) – ZČmIS-1 in [78/23](https://www.uradni-list.si/glasilo-uradni-list-rs/vsebina/2023-01-2480)).

*Fizična oseba (pripombe so podane po vsebinskih sklopih):**Rejnina**Glede ureditve rejnine predlaga: zvišanje plačila dela – 1,2 minimalne plače v RS; zvišanje oskrbnine za otroka (540 evrov) z možnostjo povišanja 25% in otroški dodatek – najvišji po lestvici; zvišanje prispevkov za soc. varnost poklicnim rejnikom ustrezno s plačilom dela (sedaj so prenizke pokojnine); rejniški status se naj uredi primerljivo s statusom oskrbovalca družinskega člana (Zakon o dolgotrajni oskrbi); vikend rejništvo – celotni materialni stroški v mesecu, ko je otrok prisoten in sorazmerni delež plačila dela rej.** Pripomba glede ureditve plačila dela se ne sprejme. V okviru rejnine je predlagano plačilo dela v višini 1,2 kratnika neto minimalne plače brez olajšav, ob izpolnjevanju osnovnega normativa, to je namestitev treh otrok, to je tretjina te vrednosti za enega otroka, z možnostjo povišanja za 25%, 50%. Izvajanje rejniške dejavnosti je v celoti nepridobitno, rejnik prevzame le del upravičenj, ki so identična upravičenjem v okviru starševske skrbi, poleg tega tudi nima zakonske dolžnosti preživljanja otroka, kot to velja za starše, rejnik pa je opravičen plačila davkov in prispevkov iz naslova rejnine, zato predlagatelj predlaga plačilo dela v višini 1,2 kratnika neto minimalne plače brez olajšav, ob izpolnjevanju osnovnega normativa, to je namestitev treh otrok oziroma tretjino navedene vrednosti za enega otroka, to je v višini 360,10 evra za enega otroka.
* Pripomba glede ureditve oskrbnine se sprejme, in sicer predlog zakona določa materialne stroške v višini 494,09 evrov, kar je enako višini osnovnega zneska minimalnega dohodka, kot je določen v: ZSVarPre v 8. členu, po uskladitvi na podlagi ZUTPG. Poleg tega predlog zakona oskrbnino nekoliko drugače ureja ter nekoliko drugače ureja tudi upravičenost.
* Predlog za zvišanje prispevkov za socialno varnost se ne sprejme. Predlagatelj ocenjuje, da je pokojninska osnova za poklicne rejnike glede na veljavno ureditev ustrezna. Če bi želeli urediti zvišanje pokojnine poklicnih rejnic npr. na višino neto minimalne plače, bi morali v ta namen osnovo za plačilo prispevkov za pokojninsko in invalidsko zavarovanje zvišati za 75 % (oz. za 909,11 evrov) na 2.123,46 EUR, v primeru zvišanja pokojnine na višino neto povprečne plače pa bi morali osnovo za plačilo prispevkov zvišati za 186% (oz. za 2.260,09 EUR) na 3.474,44 EUR. Kar je ekvivalentno 1,7 kratniku povprečne mesečne bruto plače za leto 2022. Povišanje osnovne za plačilo prispevkov za socialno varnost za poklicne rejnike na višino 1,7 kratnika povprečne plače bi pomenilo, da bi poklicni rejniki imeli višjo pokojnino kot povprečni upokojenec, torej višjo tudi tistih, ki so bili redno vključeni na trg dela.
* Predlog v zvezi primerljivost z ureditvijo dolgotrajne oskrbe se ne sprejme. Pravno sistemsko navedenih vsebin ni mogoče povezovati. Oskrbovalec družinskega člana na podlagi Zakona o dolgotrajni oskrbi (Uradni list RS, št. [84/23](https://www.uradni-list.si/glasilo-uradni-list-rs/vsebina/2023-01-2570)) oseba, ki jo izbere uporabnik iz 4. in 5. kategorije dolgotrajne oskrbe za nudenje storitve dolgotrajne oskrbe na domu uporabnika v skladu s tem zakonom, pri čemer je 4. kategorija težka omejitev samostojnosti ali sposobnosti samooskrbe zavarovane osebe, 5. kategorija pa najtežja omejitev samostojnosti ali sposobnosti samooskrbe zavarovane osebe. Oskrba navedenih kategorij je povsem drugačna in ni primerljiva z vsebino izvajanja rejniške dejavnosti za otroke, pri čemer je veljavni ZIRD ter tudi predlog zakona določata možnost zvišanja oskrbnine iz razloga zahtevnosti oskrbe, varstva in vzgoje otroka.
* Glede predloga za ureditev upravičenosti do celotnih materialnih stroškov v primeru vikend rejništva, predlagatelj pojasnjuje, da predlog zakona navedeno ureja na način, da je rejnik upravičen do 75% oskrbnine.

*Drugi materialni stroški rejnikov**Prejemek ob namestitvi otroka v rejniško družino naj dejansko pokrije stroške, ki jih imajo rejniki ob sprejemu otroka. Predlaga povračilo potnih stroškov rejnika ter da naj tudi rejniška družina naj dobi dodatek za veliko družino.** Pripomba glede prejemka ob prvi namestitvi otroka se ne sprejme. Veljavna ureditev že določa, da je ob prvi namestitvi otroka rejnik upravičen tudi do enkratnega prejemka v višini pravice do pomoči ob rojstvu otroka, določene z zakonom, ki ureja družinske prejemke, če center otroka oceni, da je ob namestitvi potreben dodaten nakup oblačil, obutve, potrebščin in opreme za otroka.
* Predlog v zvezi s povračilom potnih stroškov se ne sprejme. Povračilo potnih stroškov se lahko ureja v okviru povišanja oskrbnine po veljavni ureditvi kot tudi po predlogu ZIRD.
* Glede predloga za ureditev dodatka za veliko družino predlagatelj pojasnjuje, da ureditev te pravice ni predmet urejanja v ZIRD, se pa navedeni dodatek že ureja v predlogu novele Zakona o starševskem varstvu in družinskih prejemkih, ki je v obravnavi.

*Urejanje statusnih pravic:**Rejništvo izvaja celotna družina, zato naj bosta nosilca rejniške dejavnosti oba rejniška starša (6. člen ZIRD) ter predlaga spremembo normativa za rejnike, ki opravlja rejniško dejavnost kot poklic – 1 otrok (18. člen ZIRD). V primeru odpovedi, bolezni, smrti rejnika ali zaradi koristi otroka, se lahko rejništvo podaljša ali uredi novo namestitev tudi po polnoletnosti otroka, postavlja pa vprašanje. zakaj samo enkrat. Postavlja vprašanje zakaj 10% višji znesek določenim rejnikom, ker imajo vsi .zelo oškodovane otroke. Predlaga ustrezno ureditev dolžnosti in pravice rejnika v zvezi s pooblastili za urejanje določenih formalnih zadev za otroke (25. člen ZIRD), in sicer je potrebno točno navesti kaj in kje lahko za otroka ureja rejnik in česa ne more.** Predlog glede širitve nosilcev izvajanja rejniške dejavnosti se ne sprejme. Nosilec izvajanja rejniške dejavnosti je ena oseba, pri čemer je pravni položaj zakonca ali zunajzakonskega partnerja predmet urejanja v drugih predpisih (npr. Zakon o delovnih razmerjih, Zakon o zdravstvenem varstvu in zdravstvenem zavarovanju…).
* Predlog glede znižanega normativa za poklicne rejnike na enega otroka se sprejme. Predlog zakona določa, da mora imeti rejnik, ki izvaja rejniško dejavnost kot poklic, otroka ali polnoletno osebo, za katero je v skladu s tem zakonom podaljšana veljavnost rejniške pogodbe, nameščeno za obdobje celega meseca.
* Predlog glede možnosti podaljšanja rejniške pogodbe za polnoletno osebo, več kot enkrat, se sprejme. V besedilo predloga je dodana še možnost sklenitve rejniške pogodbe z osebo iz rejniške družine.
* Pripomba glede dodatka v višini 10% (dodatek za strokovna znanja), se sprejme, predlagana določba je iz predloga zakona umaknjena.
* Predlog glede ureditve pooblastil rejniku se ne delno sprejme. Predlog zakona je določbo 25. člena dopolnil iz vidika pooblastil glede zdravniških obravnav otroka ter zastopanja v postopku izdaje potnega lista.

*Strokovna pomoč in izobraževanje**Reorganizacija usposabljanja rejniških kandidatov (večji časovni obseg, obveza obeh rejnikov, več izobraževanja že delujočih rejnikov, približati izobraževanje rejnikov, supervizija, razne terapevtske pomoči rejniški družini.** Predlog se sprejme. Predlog zakona ureja obvezna usposabljanja rejnikov namesto enkrat na pet let, enkrat na tri leta.
* Predlog glede supervzije je smiseln in je v predlogu zakona upoštevan.

*Položaj otroka**Zagotoviti je potrebno zastopnika otroku v vseh postopkih. Otrokom je potrebno omogočiti psihoterapevtsko pomoč (plačilo s strani države) ter urediti prioritete za obravnavo. Pomoč mladim ob vstopanju v samostojnost – problem stanovanje, zaposlitev težje zaposljivih. Glede zaključevanja rejništva je potrebno dalj časa trajajoče načrtovanje sprememb in ne 1 mesec pred zaključkom. Ureditev možnosti brezplačnih vstopnic za rejniške otroke za kulturne, športne in zabavne prireditve.** Pripomba se ne sprejme. Ureditev vsebin, ki so predlagane v tem delu niso predmet urejanja v ZIRD. Pripomba glede predloga v zvezi z zaključevanjem rejništva se ne sprejme. Predlagatelj pojasnjuje, da predlog zakona določa skrajni rok, in sicer, da mora biti nadaljnja strokovna obravnava načrtovana v okviru individualne projektne skupine najpozneje v zadnjem mesecu pred polnoletnostjo, načrtovanje tega pa se ureja že pred tem.

*Stroka**Predlaga manj birokratskih zahtev, natančno določitev dolžnosti strokovnega delavca centra za socialno delo v odnosu do rejnika ter otrok, ustrezna usposobljenost in izkušnje (rejništvo je kompleksno strokovno delo, potrebno nenehno izobraževanje), socialno delavci se ne bi smeli pogosto menjavati.** Pripomba ni jasna. Predlagatelj pojasnjuje ureditev vsebin, ki so predlagane v tem delu niso predmet urejanja v ZIRD.

*Ostale pripombe**Predlaga bolj intenzivno delo z družinami (zakonska omejitev tri leta se ne upošteva). Skladno s sposobnostmi in motivacijo staršev za urejanje določiti stike staršev z otroki in upoštevati mnenje otroka in rejnikov. Predlagatelj predlaga, da je treba skrbeti za stalno pozitivno promocijo ter da je potrebna priprava načrta pridobivanja novih rejniških družin na državni in lokalni ravni. Predlaga spremembo poimenovanja rejništva, in sicer izraz rejništvo je postal neprimeren, zastarel in ne odraža vsebine, ki se izvaja v okviru te dejavnosti, velikokrat je razlog za stigmatizacijo.** Predlog se ne sprejme. Ureditev vsebin, ki so predlagane v tem delu niso predmet urejanja v ZIRD. Spremljanje izvajanja ukrepa je zakonsko urejeno v Družinskem zakoniku. Predlagatelj meni, da so predlagane spremembe v smislu nadgradnje obstoječega sistema, obenem tudi pozitivna promocija rejništva.
* Predlog za spremembo poimenovanja pojma rejništvo ni predmet urejanja v ZIRD, pač pa je institut rejništva urejen v Družinskem zakoniku. Ob spremembah in dopolnitvah Družinskega zakonika bo posebna pozornost namenjena tudi v tem vprašanju.

*Fizična oseba**Predlogi za spremembe ZIRD-a:* *1. brez normativa za poklicne rejnice,* *2. zvišanje rejnine - plačila za delo in materialnih stroškov in OD ostane,* *3. rejnik je nosilec dejavnosti, njegov zakonec pridobi vse pravice in obveznosti, kot jih ima nosilec,* *4. vikend rejništvo se poviša,* *5. uredi se brezplačna pravna pomoč rejniku in otroku,* *6. stiki s starši - urediti tako, da bodo v korist otroku, če ne, se prepovejo,* *7. sodelovanje CSD z rejniško družino- potrebno je konkretno napisati, kaj in kje CSD pomaga rejniški družini,* *8. glas otroka se naj sliši.** Pripombe pod 1., 2., 3., 4., 7., 8. tč. se ne sprejmejo. Pojasnilo enako kot k prejšnjim pripombam. Brezplačna pravna pomoč je urejena v predlogu zakona. Urejanje stikov s starši ni predmet tega zakona.

*Rejniško društvo Slovenije**Predlaga spremembo normativa za poklicne rejnike, tako da ni normativa. Kot argument navaja, da bi s tem pridobili nove rejnike, rejnice ne bodo vedno znova v stiski, da bodo ostale brez zavarovanje, da bodo morale na zavod za zaposlovanje, če bo kateri izmed otrok odšel iz družine. Zato je nestrokovno in nečloveško, da se na družino vrši pritisk, da morajo vzeti naslednjega otroka zaradi poklicnega rejništva. Starejše poklicne rejnice morajo sedaj imeti do konca 3 otroke, to pomeni, da bi bile primorane vzeti otroka tudi nekaj let pred upokojitvijo. S tem bi se rejnicam zagotovila vsaj minimalna socialna varnost s strani države, da ne bodo tudi same socialni problem. Tudi, če imajo več otrok v rejništvu, ali so jih imele v celotnem obdobju 20 ali še več v rejništvu, bo njihova pokojnina najnižja. Navedeno bi pomenilo tudi manj administrativnega dela za centre za socialno delo, manj stisk za rejnice in manj razlik med rejnicami. Potrebno bi bilo tudi zvišati prispevke za poklicne rejnice*.* Predlog glede znižanega normativa za poklicne rejnike na enega otroka se sprejme. Predlog zakona določa, da mora imeti rejnik, ki izvaja rejniško dejavnost kot poklic, otroka ali polnoletno osebo, za katero je v skladu s tem zakonom podaljšana veljavnost rejniške pogodbe, nameščeno za obdobje celega meseca.

*Predlaga, da se dovoljenje za izvajanje rejniške dejavnosti podeli obema rejniškima staršema (v primeru smrti rejnika, bolezni, razveze drugi zakonec brez težav izvaja rejništvo). Oba rejniška starša se naj udeležujeta usposabljanj in izobraževanj. V kolikor je v rejniški družini nameščenih več otrok, se lahko obema rejniškima staršema dodeli status poklicnega rejnika. Potrebno je urediti dolžnosti in pravice v zvezi s pooblastili za urejanje določenih formalnih zadev točno navesti, kaj lahko urejajo rejniki in jim dati več pooblastil, saj je to v korist otrok, ko starši niso pripravljeni, so odsotni, ne delajo v korist otrok, in sicer v naslednjih primerih: urejanje osebne izkaznice, urejanje potnega lista in urejanje prehoda meje, urejanje bivališča, zadeve v zvezi z zdravjem, dostop do ZVem, šolanje, urejanje štipendije, interesne dejavnosti, obšolske aktivnosti, sprejemanje pošte, odprtje TRR za otroka, pridobivanje vseh pomembnih dokumentov za otroka, npr. dokument o usmerjanju, izvedeniška mnenja ipd…), pridobivanje zdravstvene dokumentacije, odobritev zdravstvenih posegov pri otroku, druge pomembne zadeve, ki jih je potrebno urediti s strani zakonitega zastopnika otroka,(starša), pa jih ti navadno ne uredijo. Ob izdaji odločbe o namestitvi otroka v rejništvo je potrebno staršem omejiti starševsko skrb. V kolikor se bodo starši urejali, se jim postopoma starševska skrb lahko vrača.** Predlog, da se dovoljenje za izvajanje rejniške dejavnosti podeli obema (rejniku in zakoncu ali zunajzakonskemu partnerju) se ne sprejme. Kot že pojasnjeno, je nosilec izvajanja rejniške dejavnosti ena oseba, pri čemer je pravni položaj zakonca ali zunajzakonskega partnerja predmet urejanja v drugih predpisih (npr. Zakon o delovnih razmerjih, Zakon o zdravstvenem varstvu in zdravstvenem zavarovanju…).
* Ureditev, ki je opisana, je v skladu z ureditvijo starševske skrbi, ki je ustavno varovana. Rejništvo je institut, določen v Družinskem zakoniku in je predvideno izključno kot začasna oblika namestitve. Po namestitvi otroka v rejniško družino si mora CSD prizadevati, da se odpravijo vzroki, zaradi katerih je bil otrok nameščen v rejništvo. V kolikor starši ne sodelujejo oziroma s svojim ravnanjem pokažejo, da za otroka ne bodo skrbeli tudi na področjih, kjer je potrebno njihovo zastopanje, se lahko starševska skrb z odločbo sodišča omeji ali celo odvzame in se otroku v tem delu imenuje skrbnika. S sklenitvijo rejniške pogodbe rejnik ne pridobi obenem tudi vseh pravic in obveznosti, ki so vsebina starševske skrbi, temveč izključno tiste, ki so nujno potrebne za urejanje vprašanj dnevnega življenja ter zagotavljanja ustreznega varstva in vzgoje za otroka, kar je po mnenju predlagatelja ustrezno urejeno v veljavnem 25. členu ZIRD. Predlog glede ureditve dostopa do aplikacije Zvem se ne sprejme. V predlogu zakona se podrobneje urejajo pooblastila rejnika, tudi na področju zagotavljanja zdravstvene oskrbe, na identičen način, kot to ureja ZOOMTVI. Predlagatelj meni, da v tem delu ni mogoče razlikovati med pooblastili rejnika ter pooblastili strokovnega centra oziroma strokovnega delavca strokovnega centra.

*Glede ureditve rejnine predlaga, da pojem rejnina vključuje le materialna sredstva za otroka in se plačilo rejnici ločuje od tega, da je osnovna rejnina višja in je manj možnosti povišanj, rešiti je potrebno večje izdatke: kot so veliki potni stroški, plačilo psihoterapije, vozniški izpit za mladostnike ipd…, kar je potrebno reševati posebej ali kot 50% povišanje materialnih stroškov.* *Za plačilo za delo - predlaga dve varianti: 1. varianta: - plačilo za delo 450 eur - možnost povišanja v izrednih primerih za 25 %; 2. varianta: 1,2 minimalne plače v RS za enega otroka; 1,4 minimalne plače v RS za dva otroka; 1,6 minimalne plače v RS za tri otroke. Predlaga, da se rejniški status se naj uredi primerljivo s statusom oskrbovalca družinskega člana (Zakon o dolgotrajni oskrbi), kjer je zaposlen otrok za ostarelega starša. V rejništvu pa rejnik/rejniška družina skrbi za tujega otroka, v svojem domu, 24 ur.* *Za materialne stroške predlaga 540 eur - možnost povišanja v izrednih primerih za 25 % in 50% ( za večje izdatke kot so potni stroški nad 200 km, psihoterapevtska obravnava otroka, večji izdatki za zdravje in interesne dejavnosti – na primer : aktivni športniki, mladostniki za šoferski izpit – potrebno bi bilo dokaj natančno določiti osnovo za povišanje, rejnice/ki naj predložijo dokaz).**Otroški dodatek ostane tako kot doslej, saj iz tega izhajajo tudi druge pravice.**V obrazložitvi navaja, da so otroci v rejništvu vsi s posebnimi potrebami, CSD bo imel manj administrativnega dela, rejnice bodo imele manj administracije, rejnice se ne bodo počutile ponižane, ko morajo prositi za povišanje in ne bodo prizadete, ko jim CSD povišanja ne prizna, po reviziji na CSD-jih so pogoji za povišanje še zaostreni, - težko je tako določiti kriterije, da ne bi bila ocena subjektivna, kdaj povišanje in kdaj ne, komu 25 % in komu 50%, možnost povišanja plačila dela in oskrbnine za 25 % pa bo namesto refundacije stroškov v izjemnih primerih.** Pripomba glede ureditve plačila dela se ne sprejme. V okviru rejnine je predlagano plačilo dela v višini 1,2 kratnika neto minimalne plače brez olajšav, ob izpolnjevanju osnovnega normativa, to je namestitev treh otrok oziroma v višini tretjine te vrednosti za enega otroka, z možnostjo povišanja za 25%, 50%. Izvajanje rejniške dejavnosti je v celoti nepridobitno, rejnik prevzame le del upravičenj, ki so identična upravičenjem v okviru starševske skrbi, poleg tega tudi nima zakonske dolžnosti preživljanja otroka, kot to velja za starše, rejnik pa je opravičen plačila davkov in prispevkov iz naslova rejnine, zato predlagatelj predlaga plačilo dela v višini 1,2 kratnika neto minimalne plače brez olajšav, ob izpolnjevanju osnovnega normativa, to je namestitev treh otrok oziroma tretjino navedene vrednosti za enega otroka – to je v nominalnem znesku 360,10 evra.
* Pripomba glede ureditve oskrbnine se delno sprejme - predlog zakona določa materialne stroške v višini 494,09 evrov, kar je enako višini osnovnega zneska minimalnega dohodka, kot je določen v: ZSVarPre v 8. členu, po uskladitvi na podlagi ZUTPG. Poleg tega predlog zakona oskrbnino nekoliko drugače ureja ter nekoliko drugače ureja tudi upravičenost. Predlagatelj še pojasnjuje, da primerljivost z ureditvijo dolgotrajne oskrbe ni na mestu. Oskrbovalec družinskega člana na podlagi Zakona o dolgotrajni oskrbi (Uradni list RS, št. [84/23](https://www.uradni-list.si/glasilo-uradni-list-rs/vsebina/2023-01-2570)) je oseba, ki jo izbere uporabnik iz 4. in 5. kategorije dolgotrajne oskrbe za nudenje storitve dolgotrajne oskrbe na domu uporabnika v skladu s tem zakonom, pri čemer je 4. kategorija težka omejitev samostojnosti ali sposobnosti samooskrbe zavarovane osebe, 5. kategorija pa najtežja omejitev samostojnosti ali sposobnosti samooskrbe zavarovane osebe. V zvezi s pripombo, ki se nanaša na otroški dodatek, predlagatelj pojasnjuje, da pravica do otroškega dodatka ne pripada za otroka v rejništvu. Del oskrbnine pa je denarni prejemek v znesku otroškega dodatka, kot je določen za najnižji dohodkovni razred za prvega otroka, ob upoštevanju starosti in šolanja nameščenega otroka, v skladu z zakonom, ki ureja uveljavljanje pravic iz javnih sredstev. Predlog zakona tudi določa, da se na drugih pravnih področjih, kjer je pridobitev pravice ali pravne koristi odvisna od upravičenosti do otroškega dodatka, šteje, da je otrok, ki je nameščen v rejniško družino, ali polnoletna oseba, za katero je v skladu s tem zakonom podaljšana veljavnost rejniške pogodbe, prejemnik otroškega dodatka.
* Navedba, da so v rejništvu vsi otroci s posebnimi potrebami, ni točna. Usmerjanje otrok s posebnimi potrebami ureja Zakon o usmerjanju otrok s posebnimi potrebami (Uradni list RS, št. [58/11](https://www.uradni-list.si/glasilo-uradni-list-rs/vsebina/2011-01-2714), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [90/12](https://www.uradni-list.si/glasilo-uradni-list-rs/vsebina/2012-01-3531), [41/17](https://www.uradni-list.si/glasilo-uradni-list-rs/vsebina/2017-01-2065) – ZOPOPP in [200/20](https://www.uradni-list.si/glasilo-uradni-list-rs/vsebina/2020-01-3628) – ZOOMTVI), ki določa tudi postopek usmerjanja in izdaje odločbe. Strokovno neutemeljeno je opredeliti vse otroke, ki so nameščeni v rejniško družino na podlagi določb Družinskega zakonika, da so obenem tudi usmerjeni na podlagi Zakona o usmerjanju otrok s posebnimi potrebami.

*Poleg osnovne rejnine predlaga naslednje dodatke:* *a) enkratni denarni prejemek ob namestitvi otroka v rejniško družino;**b) letni dodatek za oddih in počitnice v višini plačila za delo ( 540 eur) za vsakega otroka;**c) letni dodatek za oddih za rejnika/rejnico v višini, kot ga prejemajo zaposleni v javnem sektorju.**Glede vikend rejništva se strinja s predlogom, da če otrok biva v rejniški družini v vikend rejništvu, je rejnik v teh mesecih upravičen do celotnega zneska materialnih stroškov (540 eur), otroškega dodatka ter sorazmernega dela plačila dela. Še bolj ustrezno bi bilo, da se za vikend rejništvo plača celotna rejnina, od katere se odšteje prehrana med tednom, saj rejniška družina skrbi za vse ostale zadeve otroka.** Glede predlogov dodatkov k rejnini predlagatelj pojasnjuje, da predlog zakona že vključuje nekatere dodatke na novo (npr. dodatek za oddih in počitnice), nekateri pa so že urejeni v veljavnem ZIRD. Predlagatelj navedene pripombe v tem delu ne navaja finančne utemeljitve zneskov, ki so predlagani.

*Določi se naj dolžnosti strokovni delavcev centrov za socialno delo v odnosu do rejnikov/rejnic in otrok, razen sklica IPS je potrebno dodati konkretne naloge: vso podporo centru za socialno delo (obiski v rejniški družini, razgovori z otrokom in rejniško družino, skupno iskanje rešitev za otroka - dosegljivo strokovno delavko 24/7 za krizne situacije, izvajanje skupin rejnic, supervizija za rejnice/rejnike). V primeru neskladja med centrom za socialno delo in rejniško družino bi potrebovali varuha rejnikovih in otrokovih pravic ali varuha rejništva. Nujno je slišati otroka v vseh postopkih, mu po potrebi zagotoviti zastopnika. Upoštevati otrokove želje in zmožnosti pri stikih s starših (če ne želijo stikov, se jih v stike ne sili, stiki v zaporu niso v korist otroka, stiki po spolni zlorabi bi morali biti nujno prepovedani). Otrokom omogočiti takojšnjo redno psihoterapevtsko pomoč – plačilo s strani države, ureditev prioritete.** Predlog se ne sprejme. Opravila strokovnih delavcev niso predmet urejanja v ZIRD, opravila so opredeljena v Katalogu javnih pooblastil, nalog po zakonu in storitev, ki jih izvajajo centri za socialno delo. Predlog glede supervzije je smiseln in je v predlogu zakona upoštevan. Predlog zakona določa tudi sodelovanje individualne projektne skupine z rejniško družino in starši.
* Urejanje stikov ni vsebina ZIRD, pač pa se sistemsko ureja v DZ, odločanje pa je v pristojnosti sodišč, ravno tako ne ureditev psihoterapevtske pomoči.

*Fizična oseba*Podaja identične predloge in pripombe kot Rejniško društvo Slovenije, zato jih predlagatelj ne povzema in se na tem mestu sklicuje tudi na pojasnila k pripombam Rejniškega društva Slovenije.*Fizična oseba**Brezplačna pravna pomoč za rejnike.** Predlog ZIRD vsebuje rešitve glede brezplačne pravne pomoči.

*Fizična oseba**Predlaga, da se za otroke, ki so nameščeni v rejniško družino uredi dostop do portala zVem (s tem bi imeli lažji dostopali do izvidov, do napotnic, do terminov, naročanje bo potekalo elektronsko in ne na druge načine, ki so zamudni in trajajo dlje časa). Izvide se pošilja po navadni pošti, pri čemer se velikokrat pošljejo na stalni naslov, ki pa ni pri rejnikih, zato se pošta izgubi ali vrača nazaj do pošiljatelja. Dostop do portala zVem bi bil nujno potreben, da se postopki naročanja in prejemanja izvidov poenostavijo.*- Pojasnilo na identično pripombo je že podano.*Rejniki se naroka na sodišču udeležijo kot udeleženci po Zakonu o nepravdnem postopku (Uradni list RS, št. 16/19). Za udeležbo na naroku mora rejnik, ki je zaposlen, koristiti lasten dopust in lastne ure, saj mu ne pripada nobena izmed plačanih odsotnosti z dela. Vse navedeno velja tudi sestanke na centru za socialno delo oziroma t.i. IPS.* * Predlog se ne sprejme. Vprašanja v zvezi z ureditvijo odsotnosti z dela so predmet ureditve delovnopravne zakonodaje.

*Otrokom, ki so nameščeni v rejništvo ali strokovne centre, je potrebno takoj zagotoviti prednostno obravnavo pri specialistih klinične psihologije oziroma centrih za duševno zdravje, kjer se ustanovijo individualni timi za otroka, ki otroka obravnavajo in napotujejo na druge ustrezne preglede. Otroci, ki so staršem odvzeti, so pogosto že težko oškodovani in globoko travmatizirani, zato potrebujejo takojšnjo obravnavo. Čakalna doba v Ljubljani za kliničnega psihologa za prvo obravnavo otroka in mladostnika je po podatkih iz portala eZdravje v juniju 2026 (Ljubljana Center), v februarju 2027 (Ljubljana Vič Rudnik), v juniju 2027.** Predlog se ne sprejme. Vprašanja glede zdravstvenih obravnav otroka niso predmet urejanja v ZIRD.

*IRSSV, Strokovni svet**Manjka jasna vizija, kako bo rejništvo prispevalo k zmanjševanju števila otrok v institucionalnem varstvu in kako bo podpiralo prehod k oskrbi v skupnosti. Zakon prav tako ne naslavlja ključnih sistemskih izzivov, kot je pomanjkanje rejnikov.** Predlog se ne sprejme. Navedene vsebine niso predmet urejanja v ZIRD. Rejništvo, kot institut družinskega prava je zakonsko določen v Družinskem zakoniku, in sicer se otroka namesti v rejništvo, če iz različnih razlogov ne more živeti pri starših ali če je otrokov telesni in duševni razvoj ogrožen v okolju, v katerem živi. Izvajanje rejniške dejavnosti, ki se izvaja kot javna služba, pa je predmet urejanja v ZIRD. ZIRD tako ne ureja samega instituta rejništva, kot tudi ne določa ukrepov v okviru preventivnega delovanja, pač pa ureja vprašanja povezana z izvajanjem te javne službe.

*Predlog zakona bi moral predvideti pomen preventivnega delovanja različnih služb in programov, ki bi lahko uspešno podprli družine in pomembno zmanjšali število odvzemov otrok. V ta namen bi bilo treba okrepiti preventivno vlogo CSD v lokalni skupnosti ter predvideti mrežo preventivnih programov in storitev, ki so dostopni za vse (tako geografsko kot cenovno). Ugotavlja, da v Sloveniji primanjkujejo zlasti programi, ki naslavljajo izzive starševstva na splošno; programi za učenje in krepitev starševskih in vzgojnih kompetenc ter opolnomočenje na teh področjih (šole za starše); programi za starše, ki gredo skozi konfliktno razvezo in imajo za sabo zgodovino nasilja; programi za delo s starši in učenje vzgoje brez nasilja; programi pomoči družinam na domu (npr. vključitev v družino za vzgojne usmeritve, pomoč pri učenju in socializaciji); celostna fleksibilna podpora družinam s kompleksnimi izzivi in stiskami (programi pomoči, predvsem v obliki fleksibilnih pristopov na terenu oziroma v skupnosti); dostopna psihosocialna podpora in pomoč ter terapevtska obravnava za družine.** Predlog se ne sprejme. Vsebine v zvezi s preventivno dejavnostjo niso predmet urejanja v ZIRD. Predlagatelj pojasnjuje, da Republika Slovenija preko financiranja in sofinanciranja različnih preventivnih programov (npr. programov v podporo družini ter večgeneracijski centri) pomembno prispeva k delovanju preventivne dejavnosti. Trenutno MDDSZ financira dvanajst centrov za družine, ki izvajajo vsebine za krepitev socialnih vlog posameznika, podporo pri lažjem usklajevanju družinskega življenja, izboljšanju medsebojnih odnosov ter starševskih kompetenc in so prostor za izmenjavo dobrih praks in pozitivnih izkušenj.

*Predlog ohranja potencialno stigmatizirajoči izraz "rejništvo". V kontekstu sodobnih prizadevanj za destigmatizacijo in poudarjanje pomena družinskega okolja bi bilo smiselno razmisliti o posodobitvi terminologije.** Predlog za spremembo poimenovanja pojma rejništvo ni predmet urejanja v ZIRD, pač pa je institut rejništva urejen v Družinskem zakoniku. Ob spremembah in dopolnitvah Družinskega zakonika bo posebna pozornost namenjena tudi v tem vprašanju.

*1. člen (sprememba 15. člena): Pozitivno je, da se uvaja informatizirano vodenje evidenc in omogoča vpogled CSD-jem. To bo olajšalo delo in izboljšalo pretok informacij. Obenem bi bilo smiselno dodati še spremljanje nekaterih podatkov po izhodu iz rejništva (z namenom, da se prepozna potreba po dodatni podpori in pomoči, v kolikor je to potrebno. V ta namen bi bilo treba zbirati npr. podatke o zdravstvenem stanju, nastanitvi, zaposlitveni situaciji ipd.) (glej Boškić et al, 2012).* * Za spremljanje posameznika po končanju rejništva ni zakonske podlage, ravno tako bi bila zakonska določitev tovrstnega spremljanja lahko neupravičen poseg v zasebnost posameznika. V kolikor se posameznik z izkušnjo rejništva strinja, lahko ostane v stiku s centrom za socialno delo z namenom morebitne dodatne podpore, če je to potrebno. Vendar pa navedeno že sicer velja za vsakogar, ki bi takšno podporo potreboval, glede na sistemsko ureditev storitev v ZSV.

*2. člen (sprememba 19. člena): Prenos celotne pristojnosti odločanja o izvajanju rejniške dejavnosti kot poklic na CSD-je je dobrodošla sprememba, ki bo poenostavila in pohitrila postopke. Ob tem bi bilo treba zagotoviti, da imajo centri za to ustrezno usposobljene kadre in vire. Morda bi bilo smiselno določiti rok, v katerem mora center odločiti o vlogi.* * Navedeni postopek je že po zdaj veljavni ureditvi v pristojnosti centrov za socialno delo, zato predlagatelj ocenjuje, da ne gre za povečan obseg dela. V informacijo dodajamo, da je bilo Republiki Sloveniji v letu 2023 šest primerov novih vključitev rejnikov v izvajanje rejniške dejavnosti kot poklic ter 12 odjav. Rok za odločanje je določen v Zakonu o splošnem upravnem postopku, in sicer splošen 30 dnevni rok, glede na to, da gre za skrajšani ugotovitveni postopek.

*3. člen (sprememba 20. člena): Informatizacija registra je pozitivna sprememba.* *4. člen (sprememba 21. člena): Prenos pristojnosti za odjavo iz obveznega zavarovanja na CSD je smiselna sprememba, ki sledi prenosu pristojnosti za odobritev izvajanja rejniške dejavnosti kot poklica.**5. člen (dopolnitev 40. člena): Določitev roka za načrtovanje nadaljnje strokovne obravnave pred polnoletnostjo je dobra praksa, ki bo prispevala k pripravi na prehod v odraslost.**6. člen (sprememba 46. člena): Pozitivno je, da se omogoča podaljšanje rejništva do 26. leta starosti v določenih primerih. To je skladno tudi s sodobnimi trendi podaljševanja obdobja prehoda v odraslost. Vendarle pa v predlogu zakona umanjka poudarek na celostni podpori, ki bi bila prilagojena potrebam osebe po zaključenem bivanju v rejništvu (potrebno bi bilo oblikovati smernice oz. protokole za pripravljalne programe ob izhodih iz rejništva ter predvideti pripravljane time za izhode s strokovnjaki, ki pokrivajo različna področja ipd.) (glej Boškić et al, 2012)** Glede predloga za oblikovanje smernic za pripravljalne programih ob izhodih iz rejništva predlagatelj pojasnjuje, da so navedene vsebine že zajete v okviru Strokovnih smernic za delo centrov za socialno delo na področju rejništva (Kaljenje, št. 11, Bilten Skupnosti centrov za socialno delo Slovenije, Ljubljana 2012).

*7. člen (dopolnitev 47. člena): Dopolnitev je smiselna, saj določa, da rejniška pogodba preneha s prenehanjem dovoljenja za izvajanje rejniške dejavnosti.* *8. člen (sprememba 50. člena): Uvedba dodatnih finančnih spodbud je pozitivna in bo lahko pripomogla k privabljanju novih rejnikov ter priznavanju njihovega dela. Tudi z vidika kriznih namestitev je predlagana sprememba pomembna. Dolgotrajne namestitve v kriznih centrih Odziv strokovnega sveta IRSSV na predlog ZIRD (EVA 2024-2611-0034) 4/6 so velik izziv v zadnjih letih in negativno vplivajo na otroke in mladostnike. Z okrepitvijo sistema rejništva za nujne primere se lahko zmanjša potreba po namestitvah v krizne centre, ki so oblika institucionalne oskrbe, čeprav kratkotrajne. Kljub korakom v pravo smer pa predlog zakona ne naslavlja vseh vidikov problematike kriznih namestitev. Predlog je preveč fokusiran na iskanje zunanjih namestitev, zanemarja pa druge možne oblike podpore otrokom v kriznih situacijah. Nanaša se na samo reševanje kriznih situacij, ne pa na preprečevanje okoliščin, ki vodijo do potrebe po nujnih namestitvah. Predlagamo, da se v zakon vključi določba o razvoju in implementaciji intenzivnih programov podpore družinam po vzoru Families First (Veerman, 2003), s poudarkom na preprečevanju ločevanja otrok od družin in krepitvi družinskih kompetenc. Namesto da se osredotočamo samo na rejništvo in zunanje namestitve, je treba v prvi vrsti razviti programe, ki bi delovali preventivno in bi lahko preprečili potrebo po odvzemu otroka.** Glede navedbe, da je predlog preveč fokusiran na iskanje zunanjih namestitev, zanemarja pa druge možne oblike podpore otrokom v kriznih situacijah, predlagatelj še pojasnjuje, da je rejništvo zgolj ena od možnih oblik namestitve otroka, ki iz različnih razlogov ne more živeti v svoji matični družini. Družinski zakonik v ta namen predvideva tudi druge oblike namestitve, ki ne pomenijo rejniškega razmerja, npr. k drugi osebi (pri čemer se glede obveznosti druge osebe in nadzora nad namestitvijo smiselno uporabljajo določbe ZIRD), skrbništvo, v kolikor je določeno, da ima skrbnik otroka pri sebi, podelitev starševske skrbi sorodniku, če otrok nima živih staršev (231. člen). Poleg tega pa tudi ZIRD omogočena namestitev otroka k osebi, ki predhodno nima dovoljenja za izvajanje rejniške dejavnosti (npr. sorodnik ali druga oseba – 14. člen ZIRD), če je ugotovljeno, da izpolnjuje pogoje za izvajanje rejniške dejavnosti in bi bila takšna namestitev v otrokovo korist.

*9. člen (sprememba 51. člena): Glede na najnovejše raziskave in prakse v drugih državah, diferencirani sistem oskrbnine glede na starost otroka oz. stopnjo razvoja pogosto velja za bolj pravičnega in odzivnega na dejanske potrebe otrok in rejniških družin (Berrick in Skivenes, 2012; Lopez et al, 2019).* * Sistemi ureditve višine rejnine so primerjalno pravno različni (tudi npr. znotraj posamezne države so lahko višine rejnine različne). Veljavna ureditev v ZIRD in nadalje tudi predlog zakona določa diferenciran sistem višine rejnine, vendar ne glede na starost otroka, pač pa glede na dejanske potrebe. Predlog poleg tega izenačuje višino oskrbnine tudi za polnoletne osebe, ki nadaljujejo bivanje v rejniški družini. Poleg tega predlog zakona določa tudi na ugodnejši način zvišanja oskrbnine, in sicer ne več od višine materialnih stroškov, pač pa od višine celotne oskrbnine (t.j. skupaj z denarnim prejemkom v višini otroškega dodatka).

*10. člen (sprememba 52. člena): Ta sprememba kaže na prizadevanje za bolj prilagodljiv in individualiziran pristop k financiranju. Upošteva različne potrebe otrok v rejništvu in omogoča dodatna sredstva za posebne primere.**11. člen (sprememba 53. člena): Zvišanje plačila dela rejnikom je pozitivno, vendar bi bilo treba redno preverjati, ali ta znesek ustreza dejanskemu obsegu dela in odgovornosti rejnikov.* * Predlog določa osnovno višino plačila dela v višini 1/3 neto minimalne plače (v znesku 360,10 evra), pri čemer je možno tudi znižanje tega, v kolikor je npr. otrok več dni odsoten iz rejniške družine (npr. vikend rejništvo). Možno pa je tudi zvišanje plačila dela, glede na zahtevnost oskrbe, in sicer za 25% ali 50% osnovne višine plačila dela.

*12. -14. člen (spremembe 64., 66. in 67. člena): Te spremembe prispevajo k boljšemu vodenju evidenc in pretoku informacij, kar je pozitivno.* *15.-16. člen: Uvedba brezplačne pravne pomoči za rejnike v postopkih za varstvo koristi otroka je pomembna sprememba, ki bo prispevala k boljši zaščiti pravic rejnikov in otrok.* *Predlaga vključitev določb o razvoju dodatnih storitev podpore družinam v akutni stiski, da bi preprečili nepotrebne namestitve v rejništvo. Prav tako bi bilo smiselno razmisliti o konceptu začasnega "rejništva v domačem okolju", kjer bi rejniki prišli na dom otroka namesto, da bi otrok šel k njim. V primerih, kjer je to varno in primerno, bi se lahko namesto otroka začasno odstranila oseba, ki izvaja nasilje ali zanemarjanje.** Navedeni predlog glede dodatnih storitev v neki meri že zdaj obstaja. Družinski zakonik kot ukrep trajnejšega značaja med drugim nadzor nad starševsko skrbjo, omejitev starševske skrbi ter določa tudi ukrepe v primeru nasilja v družini (npr. ukrep prepovedi približevanja). Z navedenimi rešitvami se tudi zasleduje cilje, ki jih predlagatelj navaja v tem delu.

*Odsotnost ukrepov za aktivno pridobivanje novih rejnikov. Glede na to, da je pomanjkanje rejnikov eden izmed izzivov pri implementaciji dezinstitucionalizacije na tem področju, bi bilo potrebno v zakon vključiti bolj celovite in sistemske rešitve, ki bi presegale zgolj finančne spodbude in administrativne poenostavitve.** Odziv že pojasnjen. Navedeno ni vsebina ureditve v ZIRD.

*V predlogu manjka obravnava specifik, povezanih s prehodom otrok iz institucij v rejniške družine. Ta prehod lahko zahteva posebno pripravo in podporo tako za otroke kot za rejniške družine.** Glede predloga za oblikovanje smernic za pripravljalne programih ob izhodih iz rejništva predlagatelj pojasnjuje, da so navedene vsebine že zajete v okviru Strokovnih smernic za delo centrov za socialno delo na področju rejništva (Kaljenje, št. 11, Bilten Skupnosti centrov za socialno delo Slovenije, Ljubljana 2012).

*Predlog omogoča podaljšanje rejništva do 26. leta, ne naslavlja dovolj celostno izzivov, s katerimi se soočajo mladi pri prehodu iz rejništva v samostojno življenje. Potrebni bi bili bolj specifični ukrepi in podporni programi za to obdobje.** Rejništvo se zaključi z 18. letom, ravno z ureditvijo podaljšanja možnosti bivanja v rejniški družini se naslavljajo navedeni izzivi, poleg tega so pripravljene tudi smernice v zvezi z vsebinami glede končevanja rejništva.

ZPMS*Podpirajo predloge, ki jih je podalo Rejniško društvo Slovenije.** Odgovori na predloge in pobude so navedeni pri odzivu na predloge in pobude Rejniškega društva Slovenije.

*Fizična oseba**V zakonu bi bilo potrebno urediti še: normativ (neživljenjsko je, da se lahko rejništvo kot poklic opravlja le v primeru rejništva treh otrok za polni delovni čas, ni pa npr. mogoče imeti v rejništvu dva otroka in biti zaposlen 50% ali podobno); redno supervizijo za rejnike; redno in obvezno psihoterapevtsko podporo za otroke, nameščene v rejniške družine, ter za njihove biološke starše.** Predlog glede znižanega normativa za poklicne rejnike na enega otroka se sprejme. Predlog zakona določa, da mora imeti rejnik, ki izvaja rejniško dejavnost kot poklic, otroka ali polnoletno osebo, za katero je v skladu s tem zakonom podaljšana veljavnost rejniške pogodbe, nameščeno za obdobje celega meseca. Predlog glede supervzije je smiseln in je v predlogu zakona upoštevan. Ureditev psihoterapevtske podpore ni predmet ZIRD.

Fizična oseba*Predlog zakona ne predvideva sprememb na področju kategorizacije poklica rejnika oziroma rejnice s stališča izobrazbe ali drugačne poklicne kvalifikacije. Potrebna bi bila zahtevana primerna izobrazba ali nacionalna poklicna kvalifikacija za poklic rejnika, kot je to določeno pri ostalih poklicih.**Predlaga, da se določijo tudi z zakonom obvezujoče supervizije za rejnike, zakonsko predvidene redne in obvezne psihoterapije za otroke nameščene v rejniško družino in redne ter zakonsko predvidene obvezne psihoterapije za biološke starše. Obstoječi zakon o izvajanju rejniške dejavnosti na področju duševnega zdravja ne obvezuje rejnikov, k rednim supervizijam ali drugačni skrbi za duševno dobrobit rejnika*.* Predlog se ne sprejme. ZIRD določa formalne pogoje, ki jih mora izpolnjevati oseba, ki želi izvajati rejniško dejavnost ter določa tudi postopek pridobitve dovoljenja. Po pridobitvi dovoljenja je rejnik vpisan v evidenco izdanih dovoljenj in šele po odločitvi, da je za določenega otroka najprimernejša namestitev h konkretnemu rejniku rejnik sklene pogodbo s pristojnim CSD. Rejnik ne more vplivati na to, da se mu namesti otroka, pač pa odloča sodišče. Predlog glede supervzije je smiseln in je v predlogu zakona upoštevan.

*Zveza Anita Ogulin, ZPM**V okviru rejništva bi bilo potrebno večjo pozornost nameniti predvsem strokovnemu usposabljanju rejnikov in njihovi supervizijski obravnavi. Pri svojem delu opažajo, da se rejniki pogosto ne zavedajo, da imajo otroci v rejništvu za seboj težke zgodbe in s tem povezanih veliko stisk, za kar pa rejniki v večini primerov niso dovolj kompetentni in posledično s svojimi odzivi stiske otrok v rejništvu še poglabljajo. Zato bi bilo za rejnike, ki rejniško dejavnost izvajajo kot poklic, smiselno uvesti obvezno dolgoročno izobraževanje. Prav tako bi bilo smiselno otrokom v rejništvu omogočiti brezplačno terapevtsko obravnavo.* * Predlog glede dodatnih usposabljanj je bil sprejet. Predlagatelj predlaga obvezna usposabljanja ne več najmanj enkrat na pet let, pač pa najmanj enkrat na tri leta. Predlagatelj dodatno pojasnjuje, da izvajanje rejniške dejavnosti kot poklic vsebinsko ni različno od sicer izvajanja rejniške dejavnosti, obveznosti rejnika so določene enako. Rejnik, ki izvaja rejniško dejavnost kot poklic ima zgolj dodatno urejeno obvezno socialno zavarovanje, iz tega razloga pa nima določenih dodatnih ali drugačnih obveznosti do otroka. Ureditev psihosocialnih obravnav otrokom ni predmet urejanja v ZIRD. Predlog glede supervzije je smiseln in je v predlogu zakona upoštevan.

*V 40. členu ZIRD, če otrok po dopolnjenem 18. letu starosti še ostane v rejniški družini, uveljavlja strokovno obravnavo, ki mora biti načrtovana v okviru individualne projektne skupine, vendar menijo, da je rok najpozneje v zadnjem mesecu pred polnoletnostjo prepozen. Menijo, da bi se bilo o tem potrebno začeti dogovarjati vsaj pol leta pred polnoletnostjo.** Predlog določa skrajni rok, in sicer, da mora biti nadaljnja strokovna obravnava načrtovana v okviru individualne projektne skupine najpozneje v zadnjem mesecu pred polnoletnostjo, načrtovanje tega pa se ureja že pred tem.

*Iz pregleda vlog, ki so oddane za program Botrstvo v Slovenijo, opažajo, da se nekateri rejniki otrokom v rejništvu res trudijo pomagati na vse mogoče načine, tako jih vozijo na različne izvenšolske dejavnosti, psihoterapevtsko obravnavo, terapije s konji in podobno. Hkrati opažajo, da nekateri rejniki otrokom v rejništvu omogočajo zgolj goli minimum, ali pa še tega ne, čeprav bi jim sredstva dopuščala veliko več. Glede na navedeno predlagamo, da se uvede nadzor nad tem, ali se sredstva, ki so namenjena za otroka v rejništvu, res porabijo zanj. Ker se zavedamo, da bi bil nadzor nad vsemi rejniki cel čas iz praktičnega vidika nemogoč, predlagamo, da se omogoči možnost, da lahko center za socialno delo, če zazna dvom o porabi sredstev za otroka v rejništvu, od rejnika kadarkoli zahteva potrdila o porabi.** Predlagatelj pojasnjuje, da predlog ZIRD določa, da rejnik enkrat letno ter tudi, kadar center otroka to zahteva, pisno poroča o namenskosti porabe sredstev, in sicer se navedeno nanaša na zvišanje oskrbnine za 25% ali 50%. Glede nadzora porabe sredstev v okviru osnovne višine oskrbnine pa predlagatelj ocenjuje, da je navedeno že zajeto v okviru spremljanja izvajanja rejniške dejavnosti s centra za socialno delo. V primeru, če center za socialno delo sam ugotovi ali je obveščen, da v rejniški družini za otroka ni ustrezno poskrbljeno, je dolžan v ta namen izvesti potrebne aktivnosti, vse v zaščito koristi otroka.

*Predstavnica Fakultete za socialno delo**Navaja, da številnih otrok ne bi bilo potrebno odvzeti, če bi država omogočila pogoje, da se na centrih za socialno delo zopet začne delati na socialno delovni način. Slovenija se bo morala odločiti ali želi biti država s sistemom blaginje otrok, ki je kot sistem, sistem ''varstva otrok in družin'' ali država s sistemom ''zaščite otrok''. Napredne države (to prednjačijo skandinavske države, vsaj deloma je bila tu nekoč tudi Slovenija) zavezane temu, da je njihov sistem usmerjen v ''varstvo otrok in družin''. Žal socialna delavka, ki ima na glavi med 80 do 120 primerov, ob tem da dela na več področjih (na oddelku za varstvo otrok in družin, na oddelku za nasilje, na ZO, na predhodnem svetovanju itd.) ne more delati na način zagotavljanja zgodnje pomoči in podpore družinam v skupnosti.** Navedene vsebine niso predmet urejanja v ZIRD. Rejništvo, kot institut družinskega prava je zakonsko določen v Družinskem zakoniku, in sicer se otroka namesti v rejništvo, če iz različnih razlogov ne more živeti pri starših ali če je otrokov telesni in duševni razvoj ogrožen v okolju, v katerem živi. Izvajanje rejniške dejavnosti, ki se izvaja kot javna služba, pa je predmet urejanja v ZIRD. ZIRD tako ne ureja samega instituta rejništva, kot tudi ne določa ukrepov v okviru preventivnega delovanja, kadrovskih normativov na centrih za socialno delo, pač pa izključno ureja vprašanja povezana z izvajanjem te javne službe.

*Podaja predloge za prenovo sistema rejništva, in sicer normativ 3 otroci v rejniški družini s poklicno rejnico sistemskega problema, povezanega z razkrajanjem socialnega dela z družinami ne bo rešil. Če bomo na vso silo ''tlačili'' več otrok z izkušnjo kompleksne travme v eno družino, to na dolgi rok ne bo dobro (osip rejniških staršev; reviktimizacija drugih otrok – npr. v primeru, ko ima otrok hudo kompleksno travmo, za katero so lahko značilni hudi izbruhi nasilne jeze – je to reviktimizacija drugih otrok v rejniški družini). Hkrati je to lahko tudi reviktimizacija za otroka s hudo travmo, ki ima nasilne izbruhe – saj se potem lahko zgodi, da rejniki dvignejo roke nad njim. Normativ treh otrok lahko na dolgi rok pomeni mini institucionalizacijo otrok.** Predlog se ne sprejme. Predlog ni podan na predlog ZIRD, pač pa na veljavno ureditev, kar je tudi razvidno iz priponke. Veljavna ureditev v ZIRD ne določa obveznega normativa za rejnika, pač pa določa, da ima rejnik lahko največ tri otroke, izjemoma več, če gre za sorojence ali če je namestitev v otrokovo posebno korist. Izvajanje rejniške dejavnosti kot poklic vsebinsko ni različno od siceršnjega izvajanja rejniške dejavnosti, obveznosti rejnika so določene enako. Že v skladu z veljavno ureditvijo v ZIRD je normativ znižan (24. člen ZIRD) iz razloga specifičnih otrokovih potreb. V primeru znižanega normativa mora imeti rejnik, ki izvaja rejniško dejavnost kot poklic, vsaj enega otroka nameščenega za obdobje celega meseca in ne npr. samo ob vikendih.

*Plačilo: Plačilo dela, kot ga predlaga država (163, 58 evra) se zdi absolutno premajhno (čisto iz psiholoških razlogov – verjetno v rejnicah vzbuja občutke razvrednotenosti), predlaga zvišanje za 50 %.** Predlog ni jasen. V okviru rejnine je predlagano plačilo dela v višini 1,2 kratnika neto minimalne plače brez olajšav, ob izpolnjevanju osnovnega normativa, to je namestitev treh otrok, to je tretjina te vrednosti za enega otroka – to je vi višini 360,10 evra, z možnostjo povišanja za 25%, 50%. Izvajanje rejniške dejavnosti je v celoti nepridobitno, rejnik prevzame le del upravičenj, ki so identična upravičenjem v okviru starševske skrbi, poleg tega tudi nima zakonske dolžnosti preživljanja otroka, kot to velja za starše, rejnik pa je opravičen plačila davkov in prispevkov iz naslova rejnine, zato predlagatelj predlaga plačilo dela v višini 1,2 kratnika neto minimalne plače brez olajšav, ob izpolnjevanju osnovnega normativa, to je namestitev treh otrok oziroma tretjino navedene vrednosti za enega otroka.

*Urejanje področja pomoči in podpore matičnim družinam – ZIRD ne ureja tega področja, vendar bi bilo potrebno drugje jasno opredeliti nujnost pomoči in podpore matičnim družinam, v času ko otrok živi v rejniški družini.** Navedene vsebine so že zajete v okviru Strokovnih smernic za delo centrov za socialno delo na področju rejništva (Kaljenje, št. 11, Bilten Skupnosti centrov za socialno delo Slovenije, Ljubljana 2012).

*Sistem rejništva bi bilo nujno potrebno bolj senzibilizirati na travmo (pred odvzemom, v času odvzema, med nameščanjem v rejništvo, v rejniški družino, ob izstopanju iz rejniške družine), še posebej na travmo povzročeno v sistemu zaščite otrok. Hkrati pa bi bilo nujno reformirati delo z družinami na CSD-jih – v smeri krepitve varstva otrok in družin, na način krepitve storitev zgodnje pomoči in podpore družinam.** Predlog je utemeljen, vendar navedene vsebine niso predmet zakonske ureditve, temveč strokovnega dela na centrih za socialno delo. V skladu z veljavno ureditvijo v Pravilniku o pogojih in postopkih za izvajanje rejniške dejavnosti je tudi delo individualne projekte skupine med drugim, da spremlja čustven razvoj otroka. Poleg tega je v sistemu usposabljanj rejnic in rejnikov poleg ostalih vsebin vključena tudi vsebina »zloraba in travma v otroštvu – vpliv na otrokov razvoj in posledice v odraslem obdobju življenja«, ki se izvaja vsako leto od leta 2021.

*Teološka fakulteta**Predlaga uvedbo obvezne supervizije za rejnike (Redna supervizija rejnikom bi omogočila strokovno usmeritev, emocionalno podporo, orodja za učinkovito reševanje problemov. To posledično vodi k večji uspešnosti rejniških namestitev in izboljšanju kakovosti življenja otrok v rejništvu.)** Predlog glede supervzije je smiseln in je v predlogu zakona upoštevan.

*Zagotovitev redne in obvezne psihoterapevtske podpore za otroke v rejništvu (Psihoterapija je dokazano učinkovita pri zmanjševanju stisk otrok v rejniških družinah. Otroci, ki so doživeli travmatične izkušnje, potrebujejo celostno obravnavo za predelavo čustvenih ran.) Vključitev bioloških staršev v proces psihoterapevtske podpore (Vključevanje rejnikov in bioloških staršev v terapevtski proces prinaša številne koristi, kot so: boljše razumevanje otrokovih potreb, učinkovitejša komunikacija med vsemi vpletenimi, razvoj bolj kakovostnih odnosov Ta celostni pristop pomaga preprečevati ponovitev travmatičnih izkušenj, zmanjševati napetosti in konflikte, vzpostavljati varnejše in stabilnejše družinske odnose.)*Predlog se ne sprejme. Urejanje psihoterapevtske obravnave ni predmet urejanja v ZIRD.*Izdelava programov za izobraževanje za poklic rejnika. (Rejništvo je zahtevno poslanstvo, ki zahteva širok nabor znanj in veščin. Trenutno zakonodaja ne predvideva celovitega izobraževalnega programa, ki bi rejnike ustrezno pripravil na njihovo vlogo.)** Predlog v tem delu bo predlagatelj preučil v okviru sprememb Pravilniku o pogojih in postopkih za izvajanje rejniške dejavnosti.

*Skupnost centrov za socialno delo Slovenije**K 2. členu**S predlogom spremembe 19. člena ZIRD, da bi se celoten postopek za pridobitev dovoljenja za izvajanje rejniške dejavnosti kot poklic prenesel na centre za socialno delo, se ne strinjamo. V kolikor pa predlagatelj vztraja pri tej spremembi, je nujno, da se centre za socialno delo ustrezno kadrovsko okrepi.** Predlog se ne sprejme. Naveden postopek je že po zdaj veljavni ureditvi v pristojnosti centrov za socialno delo, zato predlagatelj ocenjuje, da ne gre za povečan obseg dela. V informacijo dodajamo, da je bilo Republiki Sloveniji v letu 2023 šest primerov novih vključitev rejnikov v izvajanje rejniške dejavnosti kot poklic ter 12 odjav.

*K 6. členu**Predlaga dopolnitev izjeme in sklenitev nove rejniške pogodbe tudi z drugo osebo iz družine v otrokovo koristi (npr. mama umrle rejnice).** Predlog se sprejme.

*K 8. členu**Podaja predlog, da se celotna rejnina (oskrbnina in plačilo dela rejniku) valorizira na letni ravni enako kot socialni transferji. Dodatek rejniku za krizno namestitev oz. takojšnji sprejem otroka v primeru nujnega odvzema ali izrečeni začasni odredbi o odvzemu otroka, je potrebno natančno opredeliti na kakšen način se bo to izvajalo v praksi. Odprta vprašanja: nabor in izbor primernih rejnikov, ki morajo biti na voljo v regiji območnega CSD; obvezno dodatna usposobljenost rejnikov s specialnimi znanji o travmi; dodatek za stalno pripravljenost oziroma razpoložljivost rejnikov 24 ur; tehnični normativi za opremljenost nujne krizne namestitve.** Predlog glede uskladitve rejnine se ne sprejme; rejnina se usklajuje v skladu z 12. točko 3. člena ZUTPG.
* Predlagani dodatki se bodo opredeliti s sklenitvijo rejniške pogodbe, izvajanje bo tudi informacijsko podprto.
* Predlog glede dodatnih obveznih usposabljanj rejnikov o travmi je smiseln in ga bo predlagatelj preučil v okviru priprave Pravilnika o pogojih in postopkih za izvajanje rejniške dejavnosti.

*Glede dodatka za sprejem več otrok iz iste družine predlaga, da se uvede dodatek za vsakega nadaljnjega otroka, ne glede na to ali izhaja iz iste družine. Predlagajo, da naj preuči potrebo po opredelitvi zakonski normativ za zgornji normativ za maksimalno število sprejema otrok v posamezno rejniško družino, skladno s standardi in pravili stroke. Menijo, da ni jasno izraženo, kaj točno ta odstavek določa. Če je mišljeno, ko je otrok v rejništvu polnoleten, in tudi zanj obstaja možnost premestitve v drugo rejniško družino, je potrebno dikcijo člena zapisati drugače, ker ni razumljiva.** Predlog glede dodatka za sprejem več otrok ne glede na to ali je iz iste družine, se ne sprejme. Predlog ureja poseben dodatek za sprejem otrok iz iste družine z namenom dodatne zaščite pravice do družinskega življenja, da se sorojenci pri namestitvi ne ločujejo. V kolikor bi se takšen dodatek uredil za vsako nadaljnjo namestitev, bi prvotni namen predloga, to je zaščita družinskega življenja, izgubil pomen. Dodatno še pojasnjujemo, da je normativ za maksimalno število otrok že določen v veljavnem ZIRD (23. člen).
* Določba glede podaljšanja rejniške pogodbe po polnoletnosti osebe ne predvideva premestitve v drugo rejniško družino.

*Glede letnega dodatka za oddih in počitnice predlaga, da se pogoj šestmesečne namestitve otroka v rejništvu briše.** Predlog se deloma sprejme. Predlagatelj ocenjuje, da je smiselno letni dodatek za oddih in počitnice zagotavljati glede na čas bivanja otroka v rejniški družini, v predlogu pa je obdobje predhodne namestitve skrajšal na tri mesece.

*Ne strinja se z uvedbo dodatka za specialna znanja rejnika. Z uvedbo dodatka se razlikuje rejnike na manj in na bolj izobražene, kar povečuje razlike in vrednost med rejniki. Poleg tega dosežena raven izobrazbe še ni zagotovilo, da ima rejnik ustrezna znanja in veščine za delo z ranljivimi otroki. V kolikor se ocenjuje, da rejniki nimajo dovolj specialnih znanj, naj se organizira in okrepi izobraževanja, na katerih se bo rejnikom predalo dotično znanje.** Predlog se sprejme. Predlog zakona ne vsebuje navedene določbe.

*K 9. členu**Predlagajo, da se 51. členu doda določba, da se rejnina v delu oskrbnine in plačila dela rejniku valorizira na letni ravni enako kot socialni transferji.** Pojasnilo je enako kot k 8. členu.

*K 10. členu**Predlagatelj mora natančno opredeliti v katerih primerih ter na kakšen način bodo CSD to ugotavljal zvišanje oskrbnine za 25 oziroma 50%. Potrebni so enotni kriteriji.** Predlog ni jasen. Kriteriji za odločitev zvišanja oskrbnine so določeni v veljavnem ZIRD. S predlogom se dodaja možnost dviga oskrbnine za 50% v primeru, če sta podana dva ali več razlogov za zvišanje oskrbnine za 25%.

*K 11. členu**Ne strinja se s predlogom, da plačilo dela rejniku dopušča možnost zvišanja tudi za 25%. Možnost zvišanja plačila dela rejniku naj bo zgolj samo za 50%, ostane naj enako kot je to sedaj določeno v že veljavni zakonodaji. Potrebno je natančno opredeliti v katerih primerih je možnost povišanja plačila rejnine, ko gre za zmerno povečani obseg dela z otrokom, v katerih primerih pa za močno povečan obseg dela z otrokom ter na kakšen način bodo CSD to ugotavljali. Terminologija 53. člena in povezanega 24. člena, ki navaja razloge za znižan normativ (rejništvo za hudo bolnega otroka, otroka z motnjami v telesnem ali duševnem razvoju, zlorabljenega, trpinčenega, vedenjsko ali osebnostno motenega otroka) je zastarela in ni več primerna, zato jo je potrebno spremeniti.** V veljavni ureditvi je določen kot možen dvig plačila dela za največ 50%, pri čemer je bilo potrebno določbo jasneje zapisati tudi v tem delu, tako da možno povišanje ne ureja drsno, kar je mogoče razumeti iz besede »največ«, temveč so odstotki povišanja jasno določeni. Razmejitev »zmerno« in »močno« velja že v zdaj veljavni ureditvi in se v tem delu ureditev niti ne spreminja.
* Glede predloga za spremembo terminologije predlagatelj pojasnjuje, da je v objavljen predlogu na portalu E Demokracija že spremenjena terminologija: »rejništvo za hudo bolnega otroka, otroka z motnjami v telesnem ali duševnem razvoju, otroka s čustvenimi in vedenjskimi težavami ali motnjami«.

*K 14. členu**Predlagajo, da se člen dopolni še s posredovanjem podatka elektronskega naslova, za namen pošiljanja vabil, obvestil in gradiv na obvezna usposabljanja.** Predlog se deloma sprejme. V kolikor bo kandidat za izvajanje rejniške dejavnosti ali rejnik izrazil željo, da se komunikacija poteka tudi po elektronski pošti bo lahko v ta namen na vlogi navedel tudi elektronski naslov. Sicer pa za vročanje veljajo določbe Zakona o splošnem upravnem postopku, ki v zvezi s tem ureja tudi vročanje v elektronski obliki.

*K 15. členu**Zakon o brezplačni pravni pomoči jasneje določa upravičence do brezplačne pravne pomoči ter v katerih zadevah se dodeli, prav tako določa pogoje za dodelitev, ki vključuje tudi materialni položaj prosilca, ki pa ne vključujejo rejnikov ter postopke za varstvo koristi otrok** Predlog ni jasen. Predlagana določba je pravno sistemsko usklajena z ureditvijo brezplačne pravne pomoči v Zakonu o brezplačni pravni pomoči, pri čemer se zaradi posebne ureditve sistema brezplačne pravne pomoči, materialni položaj prosilca ne ugotavlja.

*Ostale pripombe in predlogi:**Predlagatelj se v tem delu sklicuje na Resolucijo o družinski politiki 2018-2028 »Vsem družinam prijazna družba« na področju rejništva« ter predlaga spremembo 28. člena ZIRD glede določitve obdobja obveznega usposabljanja rejnikov.* *- Predlog: 28. člen se spremeni, na način, da se glasi: »Rejnik se mora najmanj enkrat v treh letih udeležiti usposabljanj, katerih vsebino, izvajalca in trajanje predpiše minister«.**- MDDSZ naj zagotovi CSD finančna sredstva za izvedbo 1 x letno obveznega usposabljanja rejnic in rejnikov po 42. členu ZIRD, ki ga morajo CSD izvesti na svojem območju. Predlog: K 42. členu naj se doda 2. odstavek, ki se glasi: »Obvezno usposabljanje rejnic in rejnikov se financira iz proračuna Republike Slovenije«.* *MDDSZ naj financira 1 x letno dvodnevno izobraževanje za strokovne delavce CSD na področju rejništva, kot je to zagotovljeno za KIV in KOS – v predlog ZIRD naj se doda določba: Predlog: Pod poglavje »Druge naloge pri izvajanju rejniške dejavnosti«, naj se doda 42.a člen, ki se glasi: »Strokovni delavci in delavke, ki delajo na področju rejništva, se morajo strokovno izobraževati in izpopolnjevati ter 1 x letno udeležiti obveznega usposabljanja v skupnem obsegu najmanj 12 ur«. »Usposabljanje iz prejšnjega odstavka organizira Skupnost centrov za socialno delo Slovenije«. »Usposabljanje se financira iz proračuna Republike Slovenije.«*- *Financiranje supervizije za rejnike (na CSD / financiranje vključiti v program usposabljanja); Predlog: Pod poglavje »Druge naloge pri izvajanju rejniške dejavnosti«, naj se doda 42.b člen, ki se glasi: »Rejnice in rejniki se morajo redno udeleževati vodenih podpornih srečanj v obliki skupinskih supervizij«. »Vodenje skupinskih supervizij se financira iz proračuna Republike Slovenije.** Veljavna ureditev določa kontinuirano usposabljanje rejnikov, in sicer na državni ravni, kjer določa, da se mora rejnik najmanj enkrat na pet let udeležiti usposabljanja, pri čemer se tega lahko udeleži tudi pogosteje. Tretji odstavek istega člena določa, da se mora rejnik enkrat letno udeležiti usposabljanja na lokalni ravni, razen če se udeleži drugega primernega usposabljanja po svoji izbiri. Iz podanega predloga ni razvidno, na kakšen način bi se dvignila kvaliteta izvajanja rejniške dejavnosti zgolj z obveznostjo udeležbe najmanj enkrat v treh letih; v ta namen ni podana strokovna utemeljitev. Po mnenju predlagatelja je navedeno mogoče v večji meri doseči tudi z obstoječo določbo, ki določa obvezni minimum usposabljanja.

*Rejništvo – terminologija Predlog: Poiskati primernejšo besedo za rejništvo, mogoče v obliki ankete, javnega natečaja ali razpisa s povabilom strokovne ali širše javnosti.** Predlog za spremembo poimenovanja pojma rejništvo ni predmet urejanja v ZIRD, pač pa je institut rejništva urejen v Družinskem zakoniku. Ob spremembah in dopolnitvah Družinskega zakonika bo posebna pozornost namenjena tudi v tem vprašanju.

*Krepitev kadrov in strokovnega dela na CSD: Analiza zadovoljstva rejnic in rejnikov z delom CSD, ki jo je Skupnost CSD Slovenije izvedla v letu 2022, je pokazala, da rejnice in rejniki potrebujejo več poglobljenega odnosa in osebnega stika s strokovnimi delavkami, želijo si tudi večkratnih obiskov na domu v rejniških družinah, pogrešajo več pogovora z otrokom v rejništvu. Centri za socialno delo že sedaj izjemno kadrovsko podhranjeni, za razvijanje, dvig kakovosti in prenovo rejniškega sistema je potrebno zaposliti dodaten kader, ki bo nudil stalno strokovno podporo rejniškim in matičnim družinam v procesu rejništva.** Navedeno ni predmet urejanja v ZIRD.

*Promocija rejništva: Izvedba medijske kampanje za dvig prepoznavnosti rejništva z namenom pridobivanja novih kandidatov, lahko povezano z javnim natečajem, razpisom za iskanje primernejše besede za rejništvo.** Predlagatelj meni, da so predlagane spremembe v smislu nadgradnje obstoječega sistema, obenem tudi pozitivna promocija rejništva. Morebitne medijske kampanje niso predmet zakonskega urejanja.

*Zveza prijateljev mladine Slovenije**Predlagajo novo poimenovanje besede »rejnik« ter »rejenec«, ki bi bilo bolj skladno z obliko odnosa, ki jo imata, ki dejansko tvorita obliko družine, pri čemer ne gre za »rejno« temveč obliko skrbi, kot je starševska. Predlagajo poimenovanje besede rejništvo v soskrbništvo.** Predlog za spremembo poimenovanja pojma rejništvo ni predmet urejanja v ZIRD, pač pa je institut rejništva urejen v Družinskem zakoniku. Ob spremembah in dopolnitvah Družinskega zakonika bo posebna pozornost namenjena tudi v tem vprašanju.

Pripombe, ki se pravno sistemsko ne nanašajo vsebine, ki jih sicer ureja v ZIRD v javni razpravi niso bile upoštevane, npr. urejanje preventivne dejavnosti, vsebine v zvezi s pravicami, ki jih urejajo drugi predpisi, strokovno delo ter posamična opravila strokovnih delavcev. Ravno tako niso bile upoštevani predlogi glede ureditve višine rejnine, dodatkov k rejnini, normativa za izvajanje rejniške dejavnosti kot poklic, kot pojasnjeno pod navedeno točko.Upoštevana je bila pripomba glede normativa za izvajanje rejniške dejavnosti kot poklic, višine rejnine, glede podaljšanja rejniške pogodbe po polnoletnosti osebe v primeru, ko rejniška pogodba preneha iz razlogov na strani rejnika. Prvotno besedilo predloga določbe je bilo omejeno na možnost enkratnega podaljšanja rejniške dejavnosti s strani rejnikovega zakonca ali zunajzakonskega partnerja, predlog zakona pa navedeno možnost širi na osebe iz rejniške družine. Delno je bila upoštevana pripomba glede letnega dodatka za oddih in počitnice, in sicer je prvotno besedilo predloga določbe določalo predhodno šestmesečno namestitev. Deloma so bile upoštevane pripombe glede pooblastil rejnika. V predlogu je obdobje predhodne namestitve predlagatelj skrajšal na tri mesece.**8. PODATEK O ZUNANJEM STROKOVNJAKUOZIROMA PRAVNI OSEBI, KI JE SODELOVALA PRI PRIPRAVI PREDLOGA ZAKONA, IN ZNESKU PLAČILA ZA TA NAMEN:**Pri pripravi predloga zakona zunanji strokovnjaki oziroma pravne osebe niso sodelovali.9. NAVEDBA, KATERI PREDSTAVNIKI PREDLAGATELJA BODO SODELOVALI PRI DELU DRŽAVNEGA ZBORA IN DELOVNIH TELES* Luka Mesec, minister, Ministrstvo za delo, družino, socialne zadeve in enake možnosti;
* Dan Juvan, državni sekretar, Ministrstvo za delo, družino, socialne zadeve in enake možnosti;
* Igor Feketija, državni sekretar, Ministrstvo za delo, družino, socialne zadeve in enake možnosti;
* Anita Bregar, generalna direktorica Direktorata za družino, Ministrstvo za delo, družino, socialne zadeve in enake možnosti
 |
|  |

|  |
| --- |
| II. BESEDILO ČLENOV1. člen

V Zakonu o izvajanju rejniške dejavnosti (Uradni list RS, št. 110/02, 56/06 – odl. US, 114/06 – ZUTPG, 96/12 – ZPIZ-2, 109/12 in [22/19](http://www.uradni-list.si/1/objava.jsp?sop=2019-01-0918)) se v 3. členu v drugem odstavku črta besedilo »znižanega normativa in«.1. člen

V 13. členu se za besedilom »v celoti« doda beseda »uspešno«.1. člen

V 18. členu se v prvem odstavku črta besedilo »tretjega odstavka«.1. člen

19. člen se spremeni tako, da se glasi:»19. člen(1) Center rejnika po pregledu vloge in dokazil ugotovi, ali rejnik izpolnjuje pogoje za izvajanje rejniške dejavnosti kot poklic in o tem izda odločbo. Če rejnik izpolnjuje pogoje za izvajanje rejniške dejavnosti kot poklic, center rejnika z odločbo odloči tudi o dnevu vključitve v obvezna socialna zavarovanja. Vključitev v obvezna socialna zavarovanja je mogoča z naslednjim dnem po prenehanju vključitve v obvezna socialna zavarovanja iz drugega naslova, vendar ne pred dnem vložitve vloge za izvajanje rejniške dejavnosti kot poklic. O pritožbi zoper odločbo odloča ministrstvo. Pritožba zoper odločbo ne zadrži njene izvršitve.(2) Rejnika, ki izpolnjuje pogoje za izvajanje rejniške dejavnosti kot poklic, center rejnika vpiše v register izvajanja rejniške dejavnosti kot poklic (v nadaljnjem besedilu: register) in ga prijavi v obvezna socialna zavarovanja.«.1. člen

V 21. členu se:– napovedni stavek spremeni tako, da se glasi: »(1) Rejnika, ki izvaja rejniško dejavnost kot poklic, center rejnika odjavi iz obveznih socialnih zavarovanj in opravi izbris iz registra, če:«;– v tretji alineji besedilo »normativov, določenih« nadomesti z besedilom »normativa, določenega«.Za besedilom člena, ki se označi kot prvi odstavek, se doda nov, drugi odstavek, ki se glasi:»(2) Center rejnika z odločbo odloči o prenehanju izvajanja rejniške dejavnosti kot poklic, odjavi iz obveznih socialnih zavarovanj ter o dnevu odjave, če za to obstaja razlog iz prejšnjega odstavka. O pritožbi zoper odločbo odloča ministrstvo. Pritožba zoper odločbo ne zadrži njene izvršitve.«.1. člen

V 24. členu se prvi odstavek spremeni tako, da se glasi:»Rejnik, ki izvaja rejniško dejavnost kot poklic, mora imeti otroka ali polnoletno osebo, za katero je v skladu s tem zakonom podaljšana veljavnost rejniške pogodbe, nameščeno za obdobje celega meseca.«. Drugi in tretji odstavek se črtata.1. člen

V 25. členu se za besedilom člena, ki se označi kot prvi odstavek, osma alineja spremeni, tako da se glasi:»− zastopati otroka v postopku izdaje in vročitve osebne izkaznice ter izdaje in vročitve potnega lista,«.Dodajo se novi, drugi, tretji, četrti, peti in šesti odstavek, ki se glasijo:»(2) Če rejnik s tem soglaša, lahko prijavi stalno prebivališče otroku s soglasjem obeh staršev na naslovu, kjer je otrok nameščen v rejništvo. Soglasje drugega starša pri prijavi stalnega prebivališča otroka ni potrebno, če njegovo prebivališče ni znano, če mu je odvzeta starševska skrb ali če je zadržan izvajati starševsko skrb. Če je otrok postavljen pod skrbništvo, soglasje da otrokov skrbnik.(3) Rejnik spremlja otroka na zdravstvene preglede, če je to potrebno. Rejnik obvešča starše o zdravstvenih posebnostih otroka v skladu z zakonom, ki ureja pacientove pravice, če starševska skrb v tem delu ni omejena.(4) Če je otrok ali mladostnik bolan ali prejema terapijo, sta dolžnost in odgovornost rejnika enaka dolžnosti in odgovornosti starša kot laičnega sodelavca pri zdravstveni obravnavi ter spremljanju otroka.(5) Rejnik samostojno odloča o vprašanjih otrokovega dnevnega življenja. O vprašanjih, ki bistveno vplivajo na otrokov razvoj, odločajo starši otroka sporazumno v skladu z otrokovo koristjo, če v tem delu starševska skrb ni omejena. Če se starši o izvajanju starševske skrbi ne sporazumejo, o tem odloči sodišče v skladu z zakonom, ki ureja družinska razmerja.(6) Rejnik mora centru rejnika sporočiti vsako spremembo, ki vpliva na izpolnjevanje pogojev iz 6. člena tega zakona.«.1. člen

V 28. členu se v prvem odstavku beseda »petih« nadomesti z besedo »treh«.Za tretjim odstavkom se doda nov četrti odstavek, ki se glasi:»(4) Center rejnika zagotavlja rejniku, na enak način, kot to velja za strokovne delavce ali strokovne sodelavce, na pobudo rejnika njegovo udeležbo na superviziji, ki se lahko izvaja tudi individualno. Za namen organiziranja in izvajanja supervizije se uporabljajo določbe zakona, ki urejajo socialno varstvo, o javnih pooblastilih socialne zbornice.«.1. člen

V 36. členu se v prvem odstavku:– v prvem stavku za besedo »družini« doda besedilo »in sodeluje z rejniško družino in starši«;– za drugim stavkomdoda nov, tretji stavek, ki se glasi: »Če otrok potrebuje zdravstvene storitve za duševno zdravje**,** sodeluje pri pripravi načrta tudi pristojni center za duševno zdravje otrok in mladostnikov.«.1. člen

V 37. členu se v prvem odstavku za piko doda nov stavek, ki se glasi: »Individualna projektna skupina se mora sestati najpozneje v enem mesecu, če takšno željo izrazijo starši ali rejnik.« V drugem odstavku se beseda »enkrat« nadomesti z besedo »dvakrat«.1. člen

V 40. členu se za besedilom člena, ki postane prvi stavek, doda nov, drugi stavek, ki se glasi:»Nadaljnja strokovna obravnava v okviru individualne projektne skupine mora biti načrtovana najpozneje v zadnjem mesecu pred polnoletnostjo.«.1. člen

V 46. členu se prvi odstavek spremeni tako, da se glasi:»(1) Center otroka lahko pred polnoletnostjo otroka podaljša veljavnost rejniške pogodbe z rejnikom tudi za čas po polnoletnosti osebe, vendar najdlje do dopolnjenega 26. leta starosti, in je nadaljnja strokovna obravnava načrtovana v enakem ali ožjem obsegu oskrbe, če:− oseba zaradi motenj v telesnem in duševnem razvoju ni sposobna za samostojno življenje in delo ter oseba ali njen skrbnik s tem soglaša;− ta ostane v rejniški družini zaradi nadaljevanja šolanja in s tem soglaša.Za prvim odstavkom se doda nov drugi odstavek, ki se glasi:»(2) Polnoletna oseba ali njen skrbnik lahko soglasje iz prejšnjega odstavka kadarkoli prekliče.«.Dosedanji drugi odstavek postane tretji odstavek.Za tretjim odstavkom, ki postane četrti odstavek, se dodajo novi peti, šesti in sedmi odstavek, ki se glasijo: »(5) Podaljšanje veljavnosti rejniške pogodbe v skladu s tem členom se šteje v normativ za izvajanje rejniške dejavnosti iz 23. in 24. člena tega zakona in se spremlja v skladu z nalogami pri izvajanju rejništva, določenimi s tem zakonom, glede na načrtovano nadaljnjo strokovno obravnavo. (6) Če rejniška pogodba, podaljšana v skladu s tem členom, preneha zaradi smrti ali razrešitve rejnika, center otroka lahko sklene rejniško pogodbo z rejnikovim zakoncem ali zunajzakonskim partnerjem, če se ta strinja z izvajanjem rejniške dejavnosti in izpolnjuje pogoje za njeno izvajanje. Če to ni mogoče ali rejniška pogodba, sklenjena v skladu s tem odstavkom, preneha, center otroka lahko sklene rejniško pogodbo z drugo osebo iz te rejniške družine, če se ta strinja z izvajanjem rejniške dejavnosti in izpolnjuje pogoje za njeno izvajanje. Rejniška pogodba, sklenjena v skladu s tem odstavkom, se šteje za izdano dovoljenje za izvajanje rejniške dejavnosti za čas trajanja namestitve polnoletne osebe iz prvega odstavka tega člena. Rejnikovega zakonca ali zunajzakonskega partnerja ali drugo osebo iz te rejniške družine center rejnika vpiše v evidenco izdanih dovoljenj.(7) Rejnik, ki na podlagi prejšnjega odstavka izvaja rejniško dejavnost, lahko pridobi dovoljenje za izvajanje rejniške dejavnosti v skladu s tem zakonom in se mora udeleževati usposabljanj iz 28. člena tega zakona. 1. člen

V 47. členu se za tretjo alinejo dodata novi četrta in peta alineja, ki se glasita:− če oseba, za katero se podaljša veljavnost rejniške pogodbe po polnoletnosti, ali njen skrbnik prekliče soglasje, − s prenehanjem dovoljenja za izvajanje rejniške dejavnosti,«.Dosedanji četrta in peta alineja postaneta šesta in sedma alineja.1. člen

50. člen se spremeni tako, da se glasi:»50. člen(1) Rejnik je za posameznega otroka ali polnoletno osebo, za katero je podaljšana veljavnost rejniške pogodbe po polnoletnosti (v nadaljnjem besedilu: polnoletna oseba) v skladu s tem zakonom, upravičen do mesečne rejnine, ki zajema oskrbnino in plačilo dela, če ni s tem zakonom določeno drugače.(2) Ob prvi namestitvi otroka je rejnik upravičen do enkratnega prejemka v višini pravice do pomoči ob rojstvu otroka, določene z zakonom, ki ureja družinske prejemke, če center otroka oceni, da je ob namestitvi potreben dodatni nakup oblačil, obutve, potrebščin in opreme za otroka.(3) Če rejnik izvaja rejniško dejavnosti kot poklic, mu Republika Slovenija zagotavlja plačilo prispevkov za socialno varnost za polni zavarovalni čas oziroma za razliko do polnega zavarovalnega časa, če je za manj kot polni zavarovalni čas vključen v obvezna socialna zavarovanja iz drugega naslova.(4) Rejnik, pri katerem se namesti otrok ob izreku ukrepa za varstvo koristi otroka nujni odvzem otroka ali ob izdani začasni odredbi o odvzemu otroka staršem v skladu z zakonom, ki ureja družinska razmerja, je ob tej namestitvi upravičen do enkratnega prejemka v višini mesečnega plačila dela rejniku (v nadaljnjem besedilu: enkratni prejemek). Rejnik je v istem postopku za izrek ukrepov za varstvo koristi otroka le enkrat upravičen do enkratnega prejemka za istega otroka. Če v času trajanja ukrepa za varstvo koristi otroka nujnega odvzema otroka ali začasne odredbe, na podlagi katere je bil otrok nameščen k rejniku, rejniška pogodba preneha zaradi razrešitve rejnika iz razlogov na strani rejnika, mora rejnik vrniti enkratni prejemek v usklajenem znesku. (5) Rejnik, pri katerem se namesti več otrok iz iste družine, je ob namestitvi vsakega nadaljnjega otroka iz iste družine upravičen do enkratnega prejemka. Rejnik je do enkratnega prejemka upravičen tudi v primeru namestitve otrok iz družine polnoletne osebe. Če v času trajanja namestitve otroka, za katerega je rejnik prejel enkratni prejemek, rejniška pogodba preneha zaradi razrešitve rejnika iz razlogov na strani rejnika, mora rejnik vrniti enkratni prejemek v usklajenem znesku.  (6) Rejnik je za vsakega nameščenega otroka ali polnoletno osebo upravičen do letnega dodatka za oddih in počitnice otroka ali polnoletne osebe v višini mesečnega plačila dela rejniku (v nadaljnjem besedilu: letni dodatek). Letni dodatek se rejniku izplača v mesecu juniju za otroka ali polnoletno osebo, ki je pri istem rejniku nameščen vsaj tri mesece pred 1. majem tekočega leta, ne glede na dejansko bivanje otroka ali polnoletne osebe v rejniški družini. Če rejniška pogodba preneha pred 1. julijem tekočega leta, mora rejnik letni dodatek vrniti.«. 1. člen

51. člen se spremeni, tako da se glasi:»51. člen(1) Oskrbnino sestavljajo sredstva za materialne stroške za otroka ali polnoletno osebo in denarni prejemek v znesku otroškega dodatka, kot je v zakonu, ki ureja uveljavljanje pravic iz javnih sredstev, določen za najnižji dohodkovni razred za prvega otroka, ne glede na starost otroka ali polnoletne osebe. Na drugih pravnih področjih, kjer je pridobitev pravice ali pravne koristi odvisna od upravičenosti do otroškega dodatka, se šteje, da je otrok, ki je nameščen v rejniško družino, ali polnoletna oseba, prejemnik otroškega dodatka.(2) Materialni stroški za otroka ali polnoletno osebo so enaki višini osnovnega zneska minimalnega dohodka, kot ga ureja zakon, ki ureja socialno varstvene prejemke.(3) Če otrok ali polnoletna oseba biva v rejniški družini za čas vikendov, praznikov in šolskih počitnic (vikend rejništvo), je rejnik v mesecih odsotnosti otroka ali polnoletne osebe iz tega razloga upravičen do 75% oskrbnine, določene s tem zakonom, in do sorazmernega dela plačila dela. Če je otrok ali polnoletna oseba v rejniški družini prisotna cel mesec, je rejnik upravičen do celotne oskrbnine ter plačila dela.(4) Če je otrok ali polnoletna oseba iz rejniške družine neprekinjeno odsotna več kot 30 dni neprekinjeno zaradi zdravljenja, počitnic ali podobnih razlogov, se rejniku izplača rejnina v višini plačila dela.«.1. člen

52. člen se spremeni tako, da se glasi:»52. člen(1) Glede na zahtevnost oskrbe, varstva in vzgoje otroka se oskrbnina lahko zviša za 25%. Če sta podana dva ali več razlogov za zvišanje oskrbnine za 25%, se oskrbnina lahko zviša za 50%. Zvišanje oskrbnine v skladu s tem členom ne velja za izvajanje rejniške dejavnosti za polnoletno osebo.(2) Oskrbnina se zviša za 25% ob izrednih izdatkih za potrebe otroka, povezanih z:− izobraževalnim procesom otroka,− interesnimi dejavnostmi otroka,− zdravjem otroka (pogosti obiski pri specialistih, zdravljenje, povezano s stroški, ortopedski pripomočki), če za otroka ni določena pravica do dodatka za nego po predpisih, ki urejajo družinske prejemke,− drugimi posebnimi obravnavami otroka,− stroški obiskovanja matične družine, če ta živi izven krajevne pristojnosti centra rejnika, in ne more zagotavljati za to potrebnih sredstev.(3) Rejnik enkrat letno in kadar center otroka to zahteva, pisno poroča o namenskosti porabe sredstev zvišane oskrbnine. Če center otroka ugotovi, da sredstva zvišane oskrbnine niso bila namensko porabljena, jih mora rejnik vrniti. Opredelitev izrednih izdatkov iz prejšnjega odstavka, način poročanja o namenskosti porabe sredstev zvišane oskrbnine, naloge centra otroka pri tem, način in rok vračila navedenih sredstev, določi minister, pristojen za družino.«.1. člen

V 53. členu se prvi odstavek spremeni tako, da se glasi:»(1) Plačilo dela rejniku znaša 360,10 eura.«.Drugi odstavek se spremeni tako, da se glasi:»(2) Glede na zahtevnost oskrbe, varstva in vzgoje otroka (rejništvo za hudo bolnega otroka, otroka z motnjami v telesnem ali duševnem razvoju, otroka s čustvenimi in vedenjskimi težavami ali motnjami, otroka s psihosocialnimi težavami, ki se kažejo kot kompleksnejše vedenjske, čustvene, učne ali druge težave v njegovem odraščanju) se lahko plačilo dela iz prejšnjega odstavka začasno zviša za 25% ali za 50%. Rejniku se plačilo dela zviša za 25%, kadar gre za zmerno povečani obseg dela z otrokom, ali za 50%, kadar gre za močno povečani obseg dela z otrokom. Zvišanje plačila dela v skladu s tem členom ne velja za izvajanje rejniške dejavnosti za polnoletno osebo.«.V tretjem odstavku se črta besedilo »znižanega normativa in«.1. člen

59. člen se spremeni tako, da se glasi:»59. člen(1) Če rejnik izvaja rejniško dejavnost kot poklic, pa ne izpolnjuje normativa iz 24. člena tega zakona, vendar ne po svoji krivdi, se rejniku prizna pravica do plačila prispevkov za socialno varnost za največ dvanajst mesecev.(2) Ne glede na prejšnji odstavek se rejniku starejšemu od 55 let, ki izvaja rejniško dejavnost kot poklic najmanj 20 let, pa ne izpolnjuje normativa iz 24. člena tega zakona, vendar ne po svoji krivdi, prizna pravica do plačila prispevkov za socialno varnost za največ 24 mesecev.«.1. člen

Za 63. členom se dodata nova, X.A poglavje in 63.a člen, ki se glasita:»X.A BREZPLAČNA PRAVNA POMOČ 63.a člen(1) Za brezplačno pravno pomoč rejniku v postopkih pred sodišči se uporablja zakon, ki ureja brezplačno pravno pomoč, če ni v tem členu drugače določeno.(2) Do brezplačne pravne pomoči je ne glede na določbe zakona, ki ureja brezplačno pravno pomoč, upravičen rejnik kot udeleženec v postopkih za varstvo koristi otroka, ki je k rejniku nameščen v skladu z določbami zakona, ki ureja družinska razmerja.(3) Pristojni organ za brezplačno pravno pomoč obravnava prošnje, vložene po prejšnjem odstavku, prednostno.«.1. člen

V 66. členu se v prvem odstavku za enaintrideseto alinejo pika nadomesti z vejico ter dodajo nove, dvaintrideseta, triintrideseta, štiriintrideseta in petintrideseta alineja, ki se glasijo:»− identifikacijska številka rejnika, ki mu je dodeljena ob vnosu v zbirko podatkov,− število otrok, kolikor se jih lahko namesti k rejniku,− prosta mesta pri rejniku,− številka transakcijskega računa rejnika.«.1. člen

V 68. členu se prvi odstavek spremeni tako, da se glasi:»(1) Ministrstvo in centri za socialno delo, ki odločajo v upravnih zadevah in izvajajo javna pooblastila v skladu s tem zakonom, lahko podatke, ki jih dobijo v skladu s prejšnjim členom, uporabijo samo za namene postopka odločanja ali izvajanja javnega pooblastila v skladu s tem zakonom.«. Za drugim odstavkom se dodajo nov, tretji, četrti in peti odstavek, ki se glasijo:»(3) Ministrstvo in centri za socialno delo izvajalcu usposabljanj za namen izvedbe obveznih usposabljanj, določenih v tem zakonu, posredujejo osebno ime in naslov kandidatov ter rejnikov. (4) Center otroka ima za namen preverjanja prostih mest pri rejnikih, pravico do vpogleda v podatke iz zbirke podatkov o rejnikih ne glede na območje krajevne pristojnosti centra otroka, in sicer v podatke: identifikacijska številka rejnika, ki mu je dodeljena ob vnosu v zbirko podatkov, pristojni center za socialno delo, število otrok, kolikor se jih lahko namesti k rejniku, ter število prostih mest pri rejniku.(5) Center otroka ima za namen sklenitve rejniške pogodbe in nadaljnje spremljanje izvajanja rejniške dejavnosti za nameščenega otroka v skladu s tem zakonom in zakonom, ki ureja družinska razmerja, vpogled v podatke iz prvega, drugega in šestega odstavka 66. člena tega zakona, ne glede na območje krajevne pristojnosti centra otroka.«. 1. člen

69. člen se spremeni tako, da se glasi:»69. člen(1) Podatki iz zbirk podatkov iz 65. člena tega zakona o otrocih, nameščenih v rejniške družine, in o bioloških družinah otrok, nameščenih v rejniške družine, se hranijo deset let po prenehanju namestitve v posamezno rejniško družino. Drugi podatki iz zbirk podatkov iz 65. člena tega zakona se hranijo deset let po prenehanju dovoljenja za izvajanje rejniške dejavnosti, razen podatkov iz devete alineje 65. člena tega zakona, ki se hranijo trajno.(2) Po poteku roka iz prejšnjega odstavka se podatki brišejo, razen podatkov, ki se hranijo trajno.«.PREHODNE IN KONČNA DOLOČBA1. člen

(postopki v zadevah, glede katerih je spremenjena stvarna pristojnost in zakonski učinki odločb)(1) Postopki pridobitve dovoljenja za izvajanje rejniške dejavnosti, ki so bili začeti pred začetkom uporabe tega zakona v skladu z Zakonom o izvajanju rejniške dejavnosti (Uradni list RS, št. 110/02, 56/06 – odl. US, 114/06 – ZUTPG, 96/12 – ZPIZ-2, 109/12 in 22/19), se dokončajo v skladu z Zakonom o izvajanju rejniške dejavnosti (Uradni list RS, št. 110/02, 56/06 – odl. US, 114/06 – ZUTPG, 96/12 – ZPIZ-2, 109/12 in 22/19). Če se po začetku uporabe tega zakona v postopkih iz prejšnjega stavka odločba prve stopnje odpravi ali razveljavi, se postopek nadaljuje v skladu s tem zakonom.(2) Postopki o namestitvi otroka v skladu s 14. členom Zakona o izvajanju rejniške dejavnosti (Uradni list RS, št. 110/02, 56/06 – odl. US, 114/06 – ZUTPG, 96/12 – ZPIZ-2, 109/12 in 22/19), ki so bili začeti pred začetkom uporabe tega zakona v skladu z Zakonom o izvajanju rejniške dejavnosti (Uradni list RS, št. 110/02, 56/06 – odl. US, 114/06 – ZUTPG, 96/12 – ZPIZ-2, 109/12 in 22/19) se dokončajo v skladu z Zakonom o izvajanju rejniške dejavnosti (Uradni list RS, št. 110/02, 56/06 – odl. US, 114/06 – ZUTPG, 96/12 – ZPIZ-2, 109/12 in 22/19). Če se po začetku uporabe tega zakona v postopkih iz prejšnjega stavka odločba prve stopnje odpravi ali razveljavi, se postopek nadaljuje v skladu s tem zakonom.(3) Postopki za izvajanje rejniške dejavnosti kot poklic, v katerih je bilo v skladu z Zakonom o izvajanju rejniške dejavnosti (Uradni list RS, št. 110/02, 56/06 – odl. US, 114/06 – ZUTPG, 96/12 – ZPIZ-2, 109/12 in 22/19) pristojno ministrstvo, v skladu s tem zakonom pa je pristojen center za socialno delo, in so bili začeti pred začetkom uporabe tega zakona, se končajo na ministrstvu v skladu z Zakonom o izvajanju rejniške dejavnosti (Uradni list RS, št. 110/02, 56/06 – odl. US, 114/06 – ZUTPG, 96/12 – ZPIZ-2, 109/12 in 22/19). Če se po začetku uporabe tega zakona v postopkih iz prejšnjega stavka odločba prve stopnje odpravi ali razveljavi, se postopek nadaljuje v skladu s tem zakonom na centru za socialno delo.(4) Za zakonske učinke odločb, izdanih v skladu z Zakonom o izvajanju rejniške dejavnosti (Uradni list RS, št. 110/02, 56/06 – odl. US, 114/06 – ZUTPG, 96/12 – ZPIZ-2, 109/12 in 22/19), ki bodo postale pravnomočne po začetku uporabe tega zakona, se uporabljajo določbe tega zakona.1. člen

(izplačilo rejnin)(1) Z začetkom uporabe tega zakona se rejnine, določene z rejniškimi pogodbami, sklenjenimi pred začetkom uporabe tega zakona, izplačajo v zneskih, določenih s tem zakonom, če so bile s temi rejniškimi pogodbami določene v osnovni višini. (2) Če je z rejniškimi pogodbami, sklenjenimi pred začetkom uporabe tega zakona, določeno zvišanje oskrbnine ali plačila dela, se ne glede na prejšnji odstavek z rejniško pogodbo določi višina rejnine v skladu z določbami tega zakona, ki se izplača z začetkom uporabe tega zakona. 1. člen

(uskladitev podzakonskega predpisa)Pravilnik o pogojih in postopkih za izvajanje rejniške dejavnosti (Uradni list RS, št. [77/19](https://www.uradni-list.si/glasilo-uradni-list-rs/vsebina/2019-01-3375)) se uskladi s tem zakonom v treh mesecih od uveljavitve tega zakona.1. člen

(podaljšanje uporabe)Do začetka uporabe tega zakona se uporablja Zakon o izvajanju rejniške dejavnosti (Uradni list RS, št. 110/02, 56/06 – odl. US, 114/06 – ZUTPG, 96/12 – ZPIZ-2, 109/12 in 22/19).1. člen

(začetek veljavnosti in uporabe)Ta zakon začne veljati petnajsti dan po objavi v Uradnem listu Republike Slovenije, uporabljati pa se začne štiri mesece od uveljavitve tega zakona. |
| III. OBRAZLOŽITEV |
| K 1. členuS predlogom zakona se spreminjajo določbe glede normativa za izvajanje rejniške dejavnosti kot poklic, zato je potrebna sprememba tudi v določbi 1. člena, ki določa vsebino zakona.K 2. členuS predlogom določbe se v okviru ureditve obveznega usposabljanja za pridobitev dovoljenja za izvajanje rejniške dejavnosti za kandidate za izvajanje rejniške dejavnosti uvaja, da mora kandidat navedeno usposabljanje zaključiti uspešno. V zvezi s tem je predvideno krajše preverjanje znanja z namenom dodatne zagotovitve ustrezne usposobljenosti rejnikov. K 3. členuPredlagana sprememba je redakcijska, glede na nadaljnjo spremembo v 19. člena Zakona o izvajanju rejniške dejavnosti (Uradni list RS, št. 110/02, 56/06 – odl US, 114/06 – ZUTPG, 96/12 – ZPIZ-2, 109/12 in [22/19](http://www.uradni-list.si/1/objava.jsp?sop=2019-01-0918), v nadaljnjem besedilu: ZIRD) v 5. členu predloga zakona.K 4. členuS predlagano določbo se poenostavlja postopek za izvajanje rejniške dejavnosti kot poklic na način spremembe stvarne pristojnosti za odločanje o podelitvi statusa poklicnega rejnika ter o vključitvi v obvezna socialna zavarovanja. Veljavna ureditev določa vložitev vloge za izvajanje rejniške dejavnosti kot poklic na centru rejnika, ki jo skupaj z dokazili pošlje ministrstvu. Že po zdaj veljavni ureditvi center rejnika izvede večji del ugotovitvenega postopka v zvezi z ugotavljanjem pogojev za izvajanje rejniške dejavnosti kot poklic ter nadalje tudi uredi prijavo v obvezna socialna zavarovanja. Na podlagi predlagane določbe bo center rejnika izvedel celoten postopek za izvajanje rejniške dejavnosti kot poklic, in sicer bo na podlagi zbranih dokazil ugotovil izpolnjenost pogojev za izvajanje rejniške dejavnosti kot poklic ter o tem izdal odločbo. Če rejnik izpolnjuje pogoje za izvajanje rejniške dejavnosti kot poklic, z isto odločbo center rejnika odloči tudi o datumu vključitve v obvezna socialna zavarovanja. Na podlagi te odločbe bo center rejnika torej izvedel vpis v register ter prijavo v obvezno socialno zavarovanje. Predlog zakona v tem delu tudi dopolnjuje dosedanjo določbo z opredelitvijo pojma obvezna socialna zavarovanja, ki ga urejajo predpisi, ki urejajo pokojninsko in invalidsko zavarovanje, zdravstveno zavarovanje, starševsko varstvo in družinske prejemke ter predpis, ki ureja trg dela.Določba je v tem delu tudi terminološko spremenjena, in sicer ne gre za odločanje o vpisu v register izvajanja rejniške dejavnosti kot poklic, pač pa za odločitev o izpolnjenosti pogojev za izvajanje rejniške dejavnosti kot poklic ter nadalje o datumu vključitve v obvezna socialna zavarovanja. Vsebinsko se v tem delu navedeni institut ne spreminja – pogoji za izvajanje rejniške dejavnosti kot poklic ter nadalje vključitev v obvezna socialna zavarovanja ostanejo s predlagano določbo nespremenjeni. Z namenom zagotavljanja kontinuitete obveznega socialnega zavarovanja predlagana določba določa enako, kot velja po zdajšnji ureditvi, to je, da je vpis v register ter s tem prijava v zavarovanje možna z naslednjim dnem po prenehanju vključitve v obvezna socialna zavarovanja iz drugega naslova. V skladu s tem predlagana določba določa, da pritožba zoper to odločbo ne zadrži izvršitve odločbe. Ker se s predlagano določbo ureja sprememba stvarne pristojnosti za odločitev o podelitvi statusa poklicnega rejnika ter o vključitvi v zavarovanje, in sicer z ministrstva, pristojnega za družino na centre za socialno delo, določba določa tudi takojšnjo izvršljivost izdane odločbe in s tem možnost vključitve v zavarovanja z dnem, kot bo odločeno z odločbo. Stvarna pristojnost za odločanje o pritožbah je določena ministrstvu, pristojnemu za družino, v katerega upravno področje sodijo vsebine iz področja izvajanja rejniške dejavnosti.K 5. členuV skladu z veljavno določbo ministrstvo opravi izbris rejnika na predlog centra rejnika in ne po uradni dolžnosti. Glede na to, da veljavna določba 21. člena določa center rejnika kot predlagatelja, ki oceni obstoj pogojev za izbris, se s predlagano določbo poenostavlja postopek tako, da center rejnika v primeru izpolnjenih pogojev izda odločbo o prenehanju izvajanja rejniške dejavnosti kot poklic, o odjavi iz obveznih socialnih zavarovanj ter tudi o datumu odjave iz obveznih socialnih zavarovanj. Ker se s predlagano določbo prenaša pristojnost za odločitev o odvzemu statusa poklicnega rejnika, o odjavi in o datumu odjave iz obveznih socialnih zavarovanj, je določena tudi takojšnja izvršljivost izdane odločbe in s tem možnost odjave iz zavarovanja z dnem, kot bo odločeno z odločbo. Stvarna pristojnost za odločanje o pritožbah je določena ministrstvu, pristojnemu za družino, v katerega upravno področje sodijo vsebine iz področja izvajanja rejniške dejavnosti. Ker se s predlogom zakona se spreminjajo določbe glede normativa za izvajanje rejniške dejavnosti kot poklic, je potrebna tudi redakcijska sprememba tretje alineje določbe 21. člena.K 6. členuZIRD v 24. členu določa, da mora imeti rejnik, ki izvaja rejniško dejavnost kot poklic, istočasno nameščene tri otroke, od tega vsaj dva za obdobje celega meseca. S predlagano ureditvijo se normativ za izvajanje rejniške dejavnosti kot poklic znižuje na namestitev enega otroka, ki pa mora biti nameščen za obdobje celega meseca. V skladu s predlogom zakona se v normativ za izvajanje rejniške dejavnosti kot poklic šteje tudi namestitev polnoletne osebe, za katero je sklenjeno podaljšanje veljavnosti rejniške pogodbe, kot to ureja že veljavna ureditev in tudi predlog zakona za polnoletne osebe.K 7. členuPredlog zakona omogoča tudi prijavo stalnega prebivališča otroku s strani rejnika, ne glede na pogoje za prijavo prebivališča, ki jih sicer določa Zakon o prijavi prebivališča (Uradni list RS, št. 52/16, 36/21, 3/22 – ZDeb in 62/24 – ZUOPUE, v nadaljnjem besedilu: ZPPreb-1), in sicer na naslovu rejnika, kjer dejansko prebiva, v kolikor rejnik s tem soglaša, vendar s soglasjem obeh staršev (v kolikor starševska skrb staršem v tem delu ni bila omejena ali odvzeta), sicer pa s soglasju otrokovega skrbnika. DZ v okviru urejanja razmerij med starši in otroki določa v katerih primerih starševsko skrb izvaja samo eden od staršev ter kdaj se starševska skrb odvzame ali omeji. Če je eden od staršev zadržan izvajati starševsko skrb, jo izvaja drugi od staršev sam. Če eden od staršev ni več živ ali znan ali če mu je odvzeta starševska skrb, pripada starševska skrb drugemu od staršev. DZ tudi določa, da otroka, ki nima staršev ali za katerega starši ne skrbijo, postavi sodišče pod skrbništvo in mu imenuje skrbnika (257. člen DZ). V skladu s tem predlog zakona določa, da v primeru, ko je otrok postavljen pod skrbništvo, takšno soglasje poda skrbnik. V skladu z zakonom, ki ureja prijavo prebivališča, je stalno prebivališče naslov v Republiki Sloveniji, na katerem posameznik stalno prebiva, in je ta naslov središče njegovih življenjskih interesov, kar se presoja na podlagi njegovih družinskih, partnerskih, delovnih, ekonomskih, socialnih in drugih vezi, ki kažejo, da med posameznikom in naslovom, kjer živi, obstajajo tesne in trajne povezave (3. točka 2. člena ZPPreb-1). Stalno prebivališče ni časovno opredeljeno, temveč se pri opredelitvi stalnega prebivališča presojajo zgolj vezi, ki posameznika vežejo na naslov. Upravne enote v posameznih postopkih ugotavljanja stalnega prebivališča, ki jih vodijo za otroke, ki so v rejništvu, ugotavljajo, da otroka na naslov, kjer dejansko prebiva (naslov rejnika), vežejo tesne in trajne povezave, kljub temu pa otroku na podlagi ZPPreb-1 lahko prijavijo zgolj zakonsko prebivališče. Četudi otrok na naslovu rejnika prebiva zgolj krajši čas, je namreč v posameznih primerih ugotoviti, da je naslov prijavljenega začasnega prebivališče dejansko središče otrokovih življenjskih interesov (socialne vezi). V predlogu se ureja tudi novo pooblastilo rejnika zastopati otroka v postopku izdaje osebne izkaznice in potnega lista. Državljan s stalnim prebivališčem v Sloveniji mora imeti po dopolnjenem 18. letu vsaj en uradni identifikacijski dokument oziroma osebno izkaznico, če nima drugega dokumenta. Otrok, ki je starejši od osem let in se že zna podpisati, mora biti ob vložitvi vloge navzoč. Za prehod meja znotraj Evropske unije zadostuje osebna izkaznica, za prehod drugih držav pa je potreben potni list. Danes so vse bolj dostopne tudi države izven Evropske unije, za prehod meja katerih pa je obvezen potni list, zato se s predlogom določbe razširja možnost pooblastil rejnika, da poda vlogo za izdajo potne listine za mladoletnega otroka, ki je v rejništvu. Ker je namen namestitve otrok v rejništvo poskušati v največji možni meri približati življenje v družini kot taki, je smiselno omogočiti tudi tem otrokom možnost prehajanja državnih meja. Skladno z zakonom, ki ureja izdajo osebne izkaznice, za otroka, ki je nameščen v rejništvo, vlogo vloži njegov rejnik. Ob navedenem pa lahko skladno z določbami o vročitvi, upravna enota osebno izkaznico vroči zgolj otrokovemu zakonitemu zastopniku, otroku po dopolnjenem 15. letu starosti, če temu ni ob vložitvi vloge nasprotoval zakoniti zastopnik ali pooblaščencu, ki ga je pooblastil zakoniti zastopnik. V problematičnih primerih, ko so otrokovi zakoniti zastopniki neodzivni ali osebne izkaznice ne želijo izročiti rejniku, prihaja v praksi do težav tako ob morebitnih šolskih izletih zaradi prehajanja meje, kot izkazovanju istovetnosti npr. v zdravstvu. Predlog zakona v tem delu tako tudi določa vročitev izdane osebne izkaznice ali potnega lista rejniku, ki je vložil vlogo za izdajo dokumenta. Predlagatelj meni, da je bila določba o neposredni vročitvi osebne izkaznice rejniku, ki je vložil vlogo za njeno izdajo (enako potne listine), v največjo otrokovo korist.Rejnik ima v skladu z veljavno ureditvijo med drugim dolžnost priskrbeti otroku ustrezno zdravstveno oskrbo preko izbranega osebnega zdravnika. Predlog zakona v tem delu jasneje določa pooblastila rejnika v zvezi z zdravstveno obravnavo otroka. Navedeno vsebino predlog zakona ureja na identičen način, kot to ureja Zakon o obravnavi otrok in mladostnikov s čustvenimi in vedenjskimi težavami in motnjami v vzgoji in izobraževanju (Uradni list RS, št. [200/20](https://www.uradni-list.si/glasilo-uradni-list-rs/vsebina/2020-01-3628); v nadaljnjem besedilu ZOOMTVI) v 19. členu. Predlagatelj meni, da v tem delu ni mogoče razlikovati med pooblastili rejnika ter pooblastili strokovnega centra oziroma strokovnega delavca strokovnega centra, kajti v obeh primerih gre za obliko institucionalnega varstva za otroke, ki iz razlogov, ki jih tako za namestitev v rejniško družino ter za namestitev v strokovni center določa DZ. Namestitev v strokovni center se sicer izvaja tudi na podlagi drugih predpisov, ne le zgolj na podlagi DZ, vendar pa predlagatelj pri tem izhaja iz vidika ukrepov za varstvo koristi otroka, ki jih določa DZ, ki kot razlog za namestitev v tem delu določa ogroženost otroka. Predlog zakona v tem delu določa, da rejnik spremlja otroka na zdravstvene preglede, obvešča starše o zdravstvenih posebnostih otroka ter v primeru bolezni ali prejemanja zdravstvene terapije ima enako dolžnost in odgovornost kot starš. Pri izvajanju navedenih opravil rejnik tudi seznanja starša. Pri izvajanju skrbi v zvezi z zdravstveno obravnavo je namreč bistveno, ali je staršu starševska skrb v tem delu zaradi varstva koristi otroka omejena. V kolikor je starševska skrb v tem delu omejena, rejniku ni potrebno obveščati staršev o zdravstvenih posebnosti otroka. V primeru prejemanja terapije (npr. predpisano zdravilo) je dolžnost in odgovornost rejnika enaka dolžnosti in odgovornosti starša kot laičnega sodelavca pri zdravstveni obravnavi. Predlog zakona dodatno določa pooblastilo rejnika, da samostojno odloča o vprašanjih otrokovega dnevnega življenja, enako kot to DZ ureja pri izvrševanju starševske skrbi tistega od staršev, ki mu je otrok zaupan v varstvo in vzgojo (tretji odstavek 151. člena DZ). Gre torej za tiste odločitve, za katere v skladu z določbami Družinskega zakonika, ki urejajo izvrševanje starševske skrbi, ni potrebna privolitev obeh staršev. O vprašanjih, ki bistveno vplivajo na otrokov razvoj, odločajo starši otroka sporazumno v skladu z otrokovo koristjo, v kolikor v tem delu starševska skrb ni omejena. Če se starši ne sporazumejo, o tem odloči sodišče v skladu z določbami zakona, ki ureja družinska razmerja, o izvajanju starševske skrbi. S predlagano ureditvijo se jasneje ureja pooblastilo rejnika, ki je v veljavni ureditvi v tem delu dokaj ohlapno, kar je združljivo z namenom rejništva, pri čemer staršem še vedno ostanejo upravičenja iz vidika izvrševanja starševske skrbi, ki se nanašajo na bistvena vprašanja, ki bistveno vplivajo na otrokov razvoj.Predlog zakona tudi določa dolžnost rejnika, da sporoči morebitno spremembo glede izpolnjevanja pogojev za izvajanje rejniške dejavnosti, ki jih določba 6. člen ZIRD. Ta določa, da rejnik ne more biti oseba, ki ji je odvzeta starševska skrb, oseba, ki živi skupaj z osebo, kateri je odvzeta starševska skrb, oseba, ki ni poslovno sposobna, oseba, ki je bila pravnomočno obsojena zaradi naklepnega kaznivega dejanja, ki se preganja po uradni dolžnosti ali zaradi kaznivega dejanja zoper življenje in telo ter kaznivega dejanja zoper spolno nedotakljivost, za katerega se storilec preganja na predlog; oseba, ki živi skupaj z osebo, ki je bila pravnomočno obsojena zaradi naklepnega kaznivega dejanja, ki se preganja po uradni dolžnosti ali zaradi kaznivega dejanja zoper življenje in telo ter kaznivega dejanja zoper spolno nedotakljivost, za katerega se storilec preganja na predlog. Morebitna sprememba katerega od navedenih pogojev oziroma zadržkov vpliva na veljavnost dovoljenja za izvajanje rejniške dejavnosti. ZIRD v drugem odstavku 16. člena določa, da ministrstvo odvzame dovoljenje na predlog centra rejnika med drugim, če se ugotovi kateri izmed razlogov iz 6. člena ZIRD. Center rejnika je v primeru pridobitve informacije o obstoju katerega od razlogov iz 6. člena ZIRD, dolžan po uradni dolžnosti iz uradnih evidenc navedeno ugotoviti. K 8. členuV skladu z veljavno ureditvijo se mora rejnik najmanj enkrat v letih udeležiti usposabljanj, katerih vsebino, izvajalca in trajanje predpiše minister. S predlogom zakona se obvezno usposabljanje določa v krajšem obdobju, in sicer enkrat na tri leta. S tem se želi krepiti usposobljenost izvajalcev rejniške dejavnosti ter še dodatno dvigniti kvaliteto izvajanja rejniške dejavnosti. S predlogom zakona se tudi za rejnike omogoča supervizija, ki je v stroki opredeljena med drugim kot metoda dela, katere cilj je razbremenitev strokovnjakov, ter s tem ohranjanja in razvijanja profesionalnosti. Izvajanje rejniške dejavnosti kot posebne oblike varstva in vzgoje otrok je ves čas trajanja namestitve otroka spremljano s strani centra otroka ter tudi centra rejnika. Center otroka mora po namestitvi otroka sestaviti individualno projektno skupino, ki med drugim načrtuje in predlaga ustrezno ravnanje in strokovno obravnavo otroka. Namen spremljanja izvajanja rejniške dejavnosti je zagotavljanja varstva, vzgoje, skrbi za otroka na način, da se v največji možni meri zasleduje namen rejništva ter zagotavlja otrokove koristi. Rejnik se za namen izvajanja rejniške dejavnosti udeležuje usposabljanj ter sodeluje s centrom rejnika in centrom otroka. Poleg tega pa je po mnenju predlagatelja potrebno z ustrezno sistemsko ureditvijo rejnikom omogočiti tudi dodatne možnosti za razbremenitve ob morebitnih stresnih situacijah, v kolikor bi rejnik za to izrazil željo. Supervizija je na področju socialnega varstva določena v Zakonu o socialnem varstvu (Uradni list RS, št. [3/07](http://www.uradni-list.si/1/objava.jsp?sop=2007-01-0100) – uradno prečiščeno besedilo, [23/07 – popr.](http://www.uradni-list.si/1/objava.jsp?sop=2007-21-1207), [41/07 – popr.](http://www.uradni-list.si/1/objava.jsp?sop=2007-21-2284), [61/10](http://www.uradni-list.si/1/objava.jsp?sop=2010-01-3350) – ZSVarPre, [62/10](http://www.uradni-list.si/1/objava.jsp?sop=2010-01-3387) – ZUPJS, [57/12](http://www.uradni-list.si/1/objava.jsp?sop=2012-01-2404), [39/16](http://www.uradni-list.si/1/objava.jsp?sop=2016-01-1707), [52/16](http://www.uradni-list.si/1/objava.jsp?sop=2016-01-2294) – ZPPreb-1, [15/17](http://www.uradni-list.si/1/objava.jsp?sop=2017-01-0729) – DZ, [29/17](http://www.uradni-list.si/1/objava.jsp?sop=2017-01-1524), [54/17](http://www.uradni-list.si/1/objava.jsp?sop=2017-01-2437), [21/18](http://www.uradni-list.si/1/objava.jsp?sop=2018-01-0887) – ZNOrg, [31/18](http://www.uradni-list.si/1/objava.jsp?sop=2018-01-1403) – ZOA-A, [28/19](http://www.uradni-list.si/1/objava.jsp?sop=2019-01-1329), [189/20](http://www.uradni-list.si/1/objava.jsp?sop=2020-01-3287) – ZFRO, [196/21](http://www.uradni-list.si/1/objava.jsp?sop=2021-01-3898) – ZDOsk, [82/23](http://www.uradni-list.si/1/objava.jsp?sop=2023-01-2528) in [84/23](http://www.uradni-list.si/1/objava.jsp?sop=2023-01-2570) – ZDOsk-1; v nadaljnjem besedilu: ZSV) kot ena izmed nalog socialne zbornice, ki jo ta izvaja po javnem pooblastilu. Predlog zakona določa možnost rejnika, da se po potrebi vključi v supervizijska srečanja, ki bi jih rejniku omogočal center rejnika, na način, kot to sicer velja za strokovne delavce. Predlog zakona se v tem delu sklicuje na ureditev načrtovanja, organiziranja supervizije s strani socialne zbornice v 77. člen ZSV. Predlog zakona omogoča skupinsko supervizijo, na željo rejnika pa tudi individualno supervizijo.K 9. členuV skladu z veljavno ureditvijo mora center otroka po namestitvi otroka sestaviti individualno projektno skupino, v kateri sodelujejo med drugim tudi otrokovi starši in rejnik. S predlagano določbo se izrecno ureja sodelovanje z rejniško družino in starši otroka, s čemer se želi dodatno zagotavljati spremljanje otroka v času namestitve v rejniško družino. V kolikor je ocenjeno, da otrok potrebuje zdravstvene storitve za duševno zdravje zaradi morebitnih čustvenih, vedenjskih ali drugih težav, predlog zakona določa, da se pri pripravi individualnega načrta po potrebi vključi tudi pristojni center za duševno zdravje otrok in mladostnikov z namenom priprave nadaljnje psihosocialne obravnave otroka, nameščenega v rejništvo. S tem bi se po mnenju predlagatelja dodatno zagotavljala zgodnja interdisciplinarna obravnava otroka v skladu z njegovimi potrebami.K 10. členuPredlog zakona ureja tudi sestajanje individualne projekte skupine, in sicer dodatno določa, da se mora ta sestati v roku enega meseca, če takšno željo izrazijo starši ali rejnik. S tem se želi zagotoviti tudi možnost vplivanja staršev ali rejnika na sestajanje individualne projekte skupine, zlasti v primerih, ko zaradi različnih življenjskih okoliščin ocenijo, da bi bilo to potrebno. Veljavna ureditev sicer že omogoča sestajanje individualne projekte skupine po potrebi, s predlagano normativno ureditvijo pa je to še izrecno urejeno. Predlog zakona tudi določa, da mora individualna projektna skupina namesto enkrat letno, kot to določa veljavna ureditev, dvakrat letno poročati centru otroka ter predlagati nadaljnje ukrepe v zvezi z otrokom. S predlagano določbo se želi zagotoviti dodatno spremljanje otroka. K 11. členuZ otrokovo polnoletnostjo rejništvo preneha, kot to določa 237. člen Družinskega zakonika (Uradni list RS, št. [15/17](https://www.uradni-list.si/glasilo-uradni-list-rs/vsebina/2017-01-0729), [21/18](https://www.uradni-list.si/glasilo-uradni-list-rs/vsebina/2018-01-0887) – ZNOrg, [22/19](https://www.uradni-list.si/glasilo-uradni-list-rs/vsebina/2019-01-0917), [67/19](https://www.uradni-list.si/glasilo-uradni-list-rs/vsebina/2019-01-2936) – ZMatR-C, [200/20](https://www.uradni-list.si/glasilo-uradni-list-rs/vsebina/2020-01-3628) – ZOOMTVI, [94/22](https://www.uradni-list.si/glasilo-uradni-list-rs/vsebina/2022-01-2371) – odl. US, [94/22](https://www.uradni-list.si/glasilo-uradni-list-rs/vsebina/2022-01-2372) – odl. US, [5/23](https://www.uradni-list.si/glasilo-uradni-list-rs/vsebina/2023-01-0098) in [34/24](https://www.uradni-list.si/glasilo-uradni-list-rs/vsebina/2024-01-0997) – odl. US, v nadaljnjem besedilu: DZ); s prenehanjem rejništva pa preneha tudi rejniška pogodba. V skladu z 237. členom DZ se lahko namestitev v rejniško družino nadaljuje tudi po polnoletnosti ob zakonsko določenih pogojih, pri čemer mora biti nadaljevanje bivanja v rejniški družini tudi strokovno utemeljeno. Veljavna določba 40. člena v ta namen določa, da je dolžnost centra otroka in centra rejnika, da pred podaljšanjem rejniške pogodbe skupaj z otrokom oziroma mladostnikom in rejnikom ugotovijo, da je nadaljnje bivanje v rejniški družini v njegovo korist. V takšnem primeru ne gre za nadaljevanje rejništva, ki je s polnoletnostjo prenehalo, pač pa za nadaljevanje zgolj namestitve v rejniški družini, če je predhodno ugotovljeno, da je to za osebo koristno. Namen predlagane spremembe je zagotoviti, da se ugotovitev o potrebnosti nadaljnje strokovne obravnave osebe zaradi nadaljevanja šolanja sprejme najpozneje v zadnjem mesecu pred polnoletnostjo. K 12. členuDoločba 46. člena ureja možnost podaljšanja rejniške pogodbe po polnoletnosti osebe, če ta oseba zaradi motenj v telesnem in duševnem razvoju ni sposobna za samostojno življenje in delo, če oseba ali njeni skrbnik s tem soglaša, ali pa v primeru, če oseba ostane v rejniški družini zaradi nadaljevanja šolanja, če s tem soglaša. Z otrokovo polnoletnostjo rejništvo preneha, kot to določa 237. člen DZ; enako tudi 154. člen DZ določa, da se ukrepi za varstvo koristi otroka lahko izvajajo, dokler otrok ne postane popolnoma poslovno sposoben, če ta zakonik ne določa drugače. Rejništvo je namreč posebna oblika varstva otrok, ki jim je potrebna oskrba in vzgoja pri osebah, ki niso njihovi starši. S popolno poslovno sposobnostjo oseba samostojno sprejema odločitve, zato je v določbi 46. člena ZIRD določena možnost podaljšanja rejniške pogodbe le s soglasjem osebe (oziroma njenega skrbnika v primeru iz prve alineje prvega odstavka 46. člena ZIRD). Ker s polnoletnostjo preneha rejništvo kot posebna oblika varstva otrok, preneha tudi izvršilni naslov, s katerim je bilo odločeno o namestitvi otroka v rejništvo, je podaljšanje veljavnosti rejniške pogodbe, ki je bila sklenjena na podlagi tedaj veljavnega izvršilnega naslova, možno le na podlagi soglasja polnoletne osebe ali njenega skrbnika, vendar največ do 26. leta starosti, kot to določa 237. člen DZ. Veljavna ureditev v ta namen tudi določa, da je dolžnost centra otroka in centra rejnika, da pred podaljšanjem rejniške pogodbe skupaj z otrokom in rejnikom ugotovijo, da je nadaljnje bivanje otroka v rejniški družini v korist otroka.Ker podaljšanje rejniške pogodbe ne temelji na izvršilnem naslovu, se nadaljnja veljavnost rejniškega razmerja za namen nadaljnjega bivanja osebe v rejniški družini ureja povsem ločeno. Veljavna določba 46. člena ZIRD izhaja iz možnosti časovnega podaljšanja že obstoječega rejniškega razmerja. Zaradi jasnosti ureditve podaljšanja namestitve v rejniški družini se predlaga tudi, da je podaljšanje možno v enakem ali ožjem obsegu oskrbe, kot je bilo določeno pred polnoletnostjo. Navedeno pomeni, da se obseg oskrbe v okviru namestitve po polnoletnosti ne more širiti v smislu, da bi npr. oseba, ki pred polnoletnostjo ni bila nameščena za obdobje celega meseca, s podaljšanjem rejniške pogodbe polnoletnosti lahko bivala v obdobju celega meseca.Določbi 23. in 24. člena ZIRD določata normative za izvajanje rejniške dejavnosti, pri čemer iz določb zakona v tem delu niti v 46. členu ZIRD ni jasno razvidno, ali se tudi morebitno podaljšanje rejniške pogodbe po polnoletnosti osebe šteje v navedene normative. Ker se s podaljšanjem rejniške pogodbe po polnoletnosti uredi nadaljevanje namestitve za otroka po njegovi polnoletnosti v okviru iste rejniške družine, se z določbo jasno ureja tudi, da se navedena namestitev šteje v normativ rejnika, vključno v normativ za izvajanje rejniške dejavnosti kot poklic. Pravni položaj rejnika, ki izvaja rejniško dejavnost kot poklic se namreč zaradi nadaljevanja bivanja v rejniški družini s strani zdaj polnoletne osebe iz tega razloga ne sme poslabšati (v smislu izgube pravice do vključitve v obvezna socialna zavarovanja glede na določen normativ).Razlogi, zaradi katerih rejniška pogodba (in s tem tudi morebitno podaljšanje rejniške pogodbe po polnoletnosti) preneha, so določeni v 47. členu ZIRD. V primeru razrešitve rejnika ali v primeru nastopa katere od okoliščin na strani rejnika iz 47. člena ZIRD center otroka o tem obvesti sodišče ter predlaga imenovanje novega rejnika, prenehanje rejništva ali pa drugo obliko varstva in vzgoje otroka, v skladu z določbami zakona, ki ureja družinska razmerja – navedeno velja za primere, ko je nameščen otrok. Za polnoletno osebo pa ZIRD v primeru prenehanja rejniške pogodbe, ki je bila podaljšana v skladu s 46. členom ZIRD, iz razlogov na strani rejnika (npr. huda bolezen, smrt) ne ureja možnosti ureditve nadaljnjega bivanja za polnoletno osebo, ki sicer izpolnjuje pogoje za nadaljnje bivanje v rejniški družini. Glede na navedeno predlagana določba novega šestega in sedmega odstavka 46. člena predvideva tudi možnost sklenitve nove rejniške pogodbe z zakoncem ali zunajzakonskim partnerjem rejnika, v kolikor ta izpolnjuje pogoje za izvajanje rejniške dejavnosti, kot jih določa ZIRD ter s tem strinja. V kolikor rejnik nima zakonca ali zunajzakonskega partnerja ali pa tako sklenjena rejniška pogodba z zakoncem ali zunajzakonskim partnerjem ponovno preneha iz razlogov na strani rejnika, ki je sicer (npr. huda bolezen, smrt zakonca ali zunajzakonskega partnerja, s katerim je bila sklenjena rejniška pogodba), pa center otroka lahko sklene rejniško pogodbo z drugo osebo iz rejniške družine, če se ta strinja z izvajanjem rejniške dejavnosti in izpolnjuje pogoje za izvajanje rejniške dejavnosti, kot so določeni v tem zakonu. Sklenitev nove rejniške pogodbe se šteje za izdano dovoljenje za izvajanje rejniške dejavnosti, vendar le za čas trajanja te namestitve za navedeno osebo. Zakonca ali zunajzakonskega partnerja rejnika center rejnika vpiše v evidenco izdanih dovoljenj. Ker pa se sklenitev nove rejniške pogodbe šteje za izdano dovoljenje za čas trajanja namestitve polnoletne osebe, s tem rejnikov zakonec ali zunajzakonski partner namreč postane rejnik, je ta dolžan opraviti redna usposabljanja z izjemo osnovnega usposabljanja, kot jih ZIRD določa za pridobitev dovoljenja za izvajanje rejniške dejavnosti v 12. členu ZIRD. Rejniška družina je namreč že pred polnoletnostjo izvajala rejniško dejavnost za polnoletno osebo, zato navedeno osnovno usposabljanje za zakonca ali zunajzakonskega partnerja oziroma rejnika v tem delu ni smiselno. V nadaljevanju pa se je ta rejnik, enako kot vsi rejniki, dolžan redno usposabljati v skladu z 28. členom ZIRD. Rejnik pa lahko pridobi dovoljenje za izvajanje rejniške dejavnosti po postopku, ki je v določbah 8. do 13. člena ZIRD določen za pridobitev dovoljenja za izvajanje rejniške dejavnosti. Pri tem pa mora enako, kot to sicer velja, opraviti tudi usposabljanje, določeno v 12. členu ZIRD.K 13. členuSprememba določbe je redakcijska. Določba 47. člena ne določa razloga, da rejniška pogodba preneha tudi v primeru, če oseba, za katero je v skladu z določbami tega zakona po polnoletnosti, ali njen skrbnik, prekliče soglasje. V skladu z veljavno ureditvijo ter tudi predlogom tega zakona se rejniška pogodba lahko podaljša po polnoletnosti osebe, ob pogojih, ki jih zakon določa, ter pod pogojem, če oseba ali njen skrbnik s tem soglaša. V primeru umika soglasja polnoletne osebe ali njenega skrbnika nadaljevanje namestitve v rejniški družini ni mogoče, zato rejniška pogodba preneha. Določba 47. člena tudi ne določa razloga, da v primeru prenehanja dovoljenja za izvajanje rejniške dejavnosti, preneha tudi rejniška pogodba. Rejniško pogodbo lahko sklene le oseba, ki ima dovoljenje za izvajanje rejniške dejavnosti oziroma je imenovana s sodno odločbo, in se izvršljiva sodna odločba o namestitvi otroka v rejništvo k sorodniku ali drugi osebi iz 14. člena ZIRD šteje za izdano dovoljenje za izvajanje rejniške dejavnosti za čas trajanja namestitve. V kolikor rejniku preneha dovoljenje iz razlogov v 16. členu ZIRD, ne more imeti veljavno sklenjene rejniške pogodbe.K 14. členuPredlagana sprememba prvega in drugega odstavka je redakcijska. Predlog zakona v nadaljnjih določbah ureja tudi možnost spremembe sestave rejnine ob zakonsko določenih pogojih, zato je potrebna dopolnitev določbe prvega odstavka.Besedilo določbe drugega odstavka 50. člena ZIRD se s predlagano določbo usklajuje s terminologijo predpisa, ki ureja družinske prejemke. Predmetni predpis je Zakon o starševskem varstvu in družinskih prejemkih (Uradni list RS, št. [26/14](https://www.uradni-list.si/glasilo-uradni-list-rs/vsebina/2014-01-1068), [90/15](https://www.uradni-list.si/glasilo-uradni-list-rs/vsebina/2015-01-3502), [75/17](https://www.uradni-list.si/glasilo-uradni-list-rs/vsebina/2017-01-3595) – ZUPJS-G, [14/18](https://www.uradni-list.si/glasilo-uradni-list-rs/vsebina/2018-01-0587), [81/19](https://www.uradni-list.si/glasilo-uradni-list-rs/vsebina/2019-01-3720), [158/20](https://www.uradni-list.si/glasilo-uradni-list-rs/vsebina/2020-01-2764), [92/21](https://www.uradni-list.si/glasilo-uradni-list-rs/vsebina/2021-01-1975) in [153/22](https://www.uradni-list.si/glasilo-uradni-list-rs/vsebina/2022-01-3793); v nadaljnjem besedilu: ZSDP-1), ki navedeni prejemek določa kot pravico do pomoči ob rojstvu otroka. S predlogom zakona se določa enotni pojem obvezna socialna zavarovanja, v skladu s tem je besedilo določbe tretjega odstavka tega člena redakcijsko popravljeno. Rejnikom, ki izvajajo rejniško dejavnost kot poklic Republika Slovenija zagotavlja plačilo prispevkov za socialno varnost za polni zavarovalni čas oziroma za razliko do polnega zavarovalnega časa, če je za manj kot polni zavarovalni čas vključen v obvezna socialna zavarovanja iz drugega naslova. Rejnik, ki izvaja rejniško dejavnost kot poklic je namreč vključen v obvezna socialna zavarovanja, pri čemer je lahko vključen le iz enega naslova. S predlagano spremembo se ureja možnost prejema dodatnega prejemka v višini mesečnega plačila dela rejniku, določenega v osnovni višini v skladu s tem zakonom kot posebna spodbuda za rejnika za nudenje takojšnje namestitve otroku po izrečenem nujnem odvzemu otroka ali izrečeni začasni odredbi o odvzemu otroka staršem, v skladu z določbami DZ. DZ med drugim ureja sistem ukrepov za varstvo koristi otroka. V skladu z DZ imajo starši pred vsemi drugimi pravico in obveznost varovati pravice in koristi svojega otroka, zato država izvede ukrepe za varstvo pravic in koristi otroka le takrat, ko starši te svoje pravice in obveznosti ne izvajajo ali je ne izvajajo v korist otroka. Ukrepi za varstvo koristi otroka so začasne odredbe, nujni odvzem otroka in ukrepi trajnejšega značaja. Nujni odvzem otroka izvede center za socialno delo, o začasnih odredbah in ukrepih trajnejšega značaja odloča sodišče. Nujni odvzem otroka izvede center za socialno delo, če je z verjetnostjo izkazana tako huda ogroženost otroka, da je njegove koristi mogoče zavarovati le s takojšnjim odvzemom otrok staršem. V tem primeru center za socialno delo odvzame otroka in ga namesti k drugi osebi, v krizni center, v rejništvo ali v zavod, še preden sodišče odloči o predlogu za izdajo začasne odredbe. Če center za socialno delo v dvanajstih urah ne predlaga sodišču izdaje začasne odredbe ali če sodišče ne odloči o predlogu centra za socialno delo najkasneje v 24 urah ali zavrne izdajo začasne odredbe, se otrok takoj vrne staršem. Za varstvo koristi otroka sme sodišče izdati tudi začasno odredbo, s katero je mogoče doseči začasno varstvo koristi otroka, pri čemer Družinski zakonik med primeroma naštetimi začasnimi odredbami določa tudi začasno odredbo, s katero otroka odvzame staršem in ga namesti k drugi osebi, v krizni center, v rejništvo ali v zavod.V primeru navedenih ukrepov, s katerim se otroka odvzame staršem še pred koncem postopka odločanja o ukrepu za varstvo koristi otroka po nujnem odvzemu otroka ali izdani začasni odredbi o odvzemu otroka, je potrebno otroku nemudoma zagotoviti ustrezno namestitev, pri čemer DZ v ta namen ureja tudi možnost namestitve v krizni center. Glede na obseg storitev, določenih v ZSV, ki se v času namestitve v kriznem centru izvajajo, je tovrstna namestitev za otroka lahko izključno kratkotrajna; namestitev namreč ne omogoča vzgoje, izobraževanja, priprave za življenje, nadomeščanja funkcije doma, kar je sicer vsebina drugih oblik namestitve v institucionalno varstvo. Trajane sodnega postopka ter iskanje primerne rejniške družine za otroka v primeru ocene, da je potrebno zagotoviti tovrstno obliko varstva otroka, se čas trajanja namestitve otrok v kriznih centrih neizogibno podaljšuje.[[11]](#footnote-11) Z namenom zagotavljanja stabilnega okolja tudi v času trajanja ukrepa nujnega odvzema ali začasne odredbe, se s to določbo ureja dodatna spodbuda za rejnika v primeru pripravljenosti nudenja namestitve po izrečenem nujnem odvzemu otroka ali izrečeni začasni odredbi o odvzemu otroka staršem, s čimer bi se zagotovile dodatne možnosti za namestitev otroka v primerih, ko je to nemudoma potrebno ob izrečenem ukrepu. S tem namenom določba tudi določa, da v kolikor bi rejniška pogodba prenehala z razrešitvijo rejnika, in sicer iz razlogov na strani rejnika (npr. če rejnik zahteva razrešitev, če ne izpolnjuje z rejniško pogodbo določenih dolžnosti, če se ne udeleži usposabljanja iz 28. člena – razlogi iz 49. člena), je rejnik dolžan vrniti prejeti enkratni prejemek v višini mesečnega plačila dela rejniku v usklajenem znesku. V kolikor bi po izvedenem nujnem odvzemu bil otrok nadalje z začasno odredbo nameščen v rejniško družino, je rejnik kljub temu samo enkrat upravičen do navedenega enkratnega prejemka. S predlogom zakona se ureja tudi dodaten enkratni prejemek v višini mesečnega plačila dela rejniku, določenega v osnovni višini v skladu s tem zakonom, v primeru, če je potrebno zagotoviti namestitev več otrok iz iste družine. Ločitev otrok iz iste družine oziroma poseg v pravico do družinskega življenja je mogoč le v primeru zagotavljanja koristi otrok, kot to izhaja iz ustavne, konvencijske in zakonske ureditve, ne more pa izhajati iz razloga, da kapacitete za namestitev otroka v rejniško družino ne omogočajo skupne namestitve otrok. V skladu s 53. členom Ustave Republike Slovenije (Uradni list RS, št. [33/91-I](http://www.uradni-list.si/1/objava.jsp?sop=1991-01-1409), [42/97](http://www.uradni-list.si/1/objava.jsp?sop=1997-01-2341) – UZS68, [66/00](http://www.uradni-list.si/1/objava.jsp?sop=2000-01-3052) – UZ80, [24/03](http://www.uradni-list.si/1/objava.jsp?sop=2003-01-0899) – UZ3a, 47, 68, [69/04](http://www.uradni-list.si/1/objava.jsp?sop=2004-01-3088) – UZ14, [69/04](http://www.uradni-list.si/1/objava.jsp?sop=2004-01-3090) – UZ43, [69/04](http://www.uradni-list.si/1/objava.jsp?sop=2004-01-3092) – UZ50, [68/06](http://www.uradni-list.si/1/objava.jsp?sop=2006-01-2951) – UZ121, 140, 143, [47/13](http://www.uradni-list.si/1/objava.jsp?sop=2013-01-1777) – UZ148, [47/13](http://www.uradni-list.si/1/objava.jsp?sop=2013-01-1779) – UZ90, 97, 99, [75/16](http://www.uradni-list.si/1/objava.jsp?sop=2016-01-3208) – UZ70a in [92/21](http://www.uradni-list.si/1/objava.jsp?sop=2021-01-1970) – UZ62a) država namreč varuje tudi družino in zagotavlja za to varstvo potrebne razmere. Pravica do družinskega življenja je določna tudi s Konvencijo o varstvu človekovih pravic in temeljnih svoboščin (Zakon o ratifikaciji Konvencije o varstvu človekovih pravic in temeljnih svoboščin, spremenjene s protokoli št. 3, 5 in 8 ter dopolnjene s protokolom št. 2 ter njenih protokolov št. 1, 4, 6, 7, 9, 10 in 11, Uradni list RS, št. 33/1994) v 8. členu, ki določa, da ima vsakdo pravico do spoštovanja svojega zasebnega in družinskega življenja, svojega doma in dopisovanja. Javna oblast se ne sme vmešavati v izvrševanje te pravice, razen če je to določeno z zakonom in nujno v demokratični družbi zaradi državne varnosti, javne varnosti ali ekonomske blaginje države, zato da se prepreči nered ali zločin, da se zavaruje zdravje ali morala ali da se zavarujejo pravice in svoboščine drugih ljudi. Evropsko sodišče za človekove pravice (ESČP) navedeno pravico do družinskega življenja širi tudi na sorojence. Za namen doslednega spoštovanja pravice do družinskega življenja za otroke, ki potrebujejo namestitev v rejniški družini predlagatelj predlaga denarno vzpodbudo za rejnika, ki je pripravljen na namestitev otroka - sorojenca že nameščenega otroka ali v primeru skupne namestitve več otrok iz iste družine, in sicer v obliki enkratnega prejemka v osnovni višini plačila dela za vsakega nadaljnjega otroka (in ne ob namestitvi prvega otroka iz iste družine). Navedeno velja tudi v primeru namestitve otroka iz družine polnoletne osebe, za katero je urejeno podaljšane rejniške pogodbe. S predlogom zakona se ureja tudi nov dodatek, in sicer letni dodatek za oddih in počitnice za otroka ali polnoletno osebo, nameščeno v rejniško družino. Letni dodatek se ureja v višini mesečnega plačila dela rejniku, določenega v osnovni višini v skladu s tem zakonom in pripada rejniku za namen nudenja oddiha in počitnic otroku ali polnoletni osebi. Predlog zakona predvideva izplačilo še pred koncem šolskega leta (v mesecu juniju) ter določa kot pogoj predhodno vsaj trimesečno namestitev otroka ali polnoletne osebe ter določa presečni datum 1. maj tekočega leta. Izplačilo letnega dodatka ni odvisno od dejanske odsotnosti otroka iz rejniške družine (npr. v primeru vikend rejništva, odsotnost zaradi stikov, morebitne hospitalizacije). Stroški povezani z nudenjem oddiha v času počitnic ali drugih prostih dni namreč niso neposredno povezani z dejanskim bivanjem otroka ali polnoletne osebe v rejniški družini, zato se letni dodatek ureja v enotni višini za vse nameščene otroke ali polnoletne osebe ob pogoju vsaj trimesečne predhodne namestitve. V primeru prenehanja rejniške pogodbe pred 1. julijem tekočega leta rejnik navedeni dodatek vrne.K 15. členuDoločba spreminja ureditev oskrbnine kot dela rejnine, in sicer v delu opredelitve denarnega prejemka v znesku otroškega dodatka, v višini, ki je v zakonu, ki ureja uveljavljanje pravic iz javnih sredstev določena za najnižji dohodkovni razred za prvega otroka v osnovni šoli. Po veljavni ureditvi v prvem odstavku 51. člena ZIRD oskrbnino sestavljajo sredstva za materialne stroške za otroka in denarni prejemek v znesku otroškega dodatka, kot je določen za najnižji dohodkovni razred za prvega otroka, ob upoštevanju starosti in šolanja nameščenega otroka, v skladu z zakonom, ki ureja uveljavljanje pravic iz javnih sredstev. Ureditev v Zakonu o uveljavljanju pravic iz javnih sredstev (Uradni list RS, št. [62/10](https://www.uradni-list.si/glasilo-uradni-list-rs/vsebina/2010-01-3387), [40/11](https://www.uradni-list.si/glasilo-uradni-list-rs/vsebina/2011-01-1910), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [57/12](https://www.uradni-list.si/glasilo-uradni-list-rs/vsebina/2012-01-2410) – ZPCP-2D, [14/13](https://www.uradni-list.si/glasilo-uradni-list-rs/vsebina/2013-01-0370), [56/13](https://www.uradni-list.si/glasilo-uradni-list-rs/vsebina/2013-01-2139) – ZŠtip-1, [99/13](https://www.uradni-list.si/glasilo-uradni-list-rs/vsebina/2013-01-3548), [14/15](https://www.uradni-list.si/glasilo-uradni-list-rs/vsebina/2015-01-0505) – ZUUJFO, [57/15](https://www.uradni-list.si/glasilo-uradni-list-rs/vsebina/2015-01-2374), [90/15](https://www.uradni-list.si/glasilo-uradni-list-rs/vsebina/2015-01-3503), [38/16](https://www.uradni-list.si/glasilo-uradni-list-rs/vsebina/2016-01-1639) – odl. US, [51/16](https://www.uradni-list.si/glasilo-uradni-list-rs/vsebina/2016-01-2254) – odl. US, [88/16](https://www.uradni-list.si/glasilo-uradni-list-rs/vsebina/2016-01-3928), [61/17](https://www.uradni-list.si/glasilo-uradni-list-rs/vsebina/2017-01-2917) – ZUPŠ, [75/17](https://www.uradni-list.si/glasilo-uradni-list-rs/vsebina/2017-01-3595), [77/18](https://www.uradni-list.si/glasilo-uradni-list-rs/vsebina/2018-01-3752), [47/19](https://www.uradni-list.si/glasilo-uradni-list-rs/vsebina/2019-01-2286), [189/20](https://www.uradni-list.si/glasilo-uradni-list-rs/vsebina/2020-01-3287) – ZFRO, [54/22](https://www.uradni-list.si/glasilo-uradni-list-rs/vsebina/2022-01-1186) – ZUPŠ-1, [76/23](https://www.uradni-list.si/glasilo-uradni-list-rs/vsebina/2023-01-2391) – ZŠolPre-1B in [122/23](https://www.uradni-list.si/glasilo-uradni-list-rs/vsebina/2023-01-3590) – ZŠtip-1C; v nadaljnjem besedilu: ZUPJS) določa pravico do otroškega dodatka do otrokovega 18. leta starosti. V skladu z navedeno ureditvijo, se po dopolnjenem 18. letu starosti otroka v primeru podaljšanja veljavnosti rejniške pogodbe, oskrbnina (in s tem rejnina) v tem delu pomembno zniža. S predlagano spremembo ureditve se zakonsko določena oskrbnina ne spreminja glede na starost otroka oziroma polnoletne osebe, pač pa je osnovna višina oskrbnine enaka za vse otroke oziroma osebe, nameščene v rejništvo (tudi po dopolnjenem 18. letu starosti). Nadalje pa je predviden dvig oskrbnine, ki je utemeljen z izrednimi izdatki, ki so povezani s posebnimi potrebami otroka ali polnoletne osebe. Predlog zakona predvideva tudi sistemsko spremembo s pravnim učinkom tudi na drugih pravnih področjih z namenom, da so otroci ali polnoletne osebe, za katere je podaljšana veljavnost rejniške pogodbe na pravnih področjih, kjer je pridobitev pravice ali pravne koristi odvisna od upravičenosti do otroškega dodatka, v navedenih pravicah ali pravnih koristih izenačeni z otroki, ki so prejemniki otroškega dodatka. Na ta način se dodatno zagotavlja posebno varstvo otrok, ki v skladu z ureditvijo v področnem zakonu niso upravičeni do otroškega dodatka na način, da so na vseh pravnih področjih, kjer je pridobitev pravice ali pravne koristi odvisna od upravičenost do otroškega dodatka, v pravnem položaju izenačeni s prejemniki otroškega dodatka. Enako velja tudi za polnoletne osebe, katerim je podaljšana veljavnost rejniške pogodbe po tem zakonu zaradi potreb po nadaljnji strokovni obravnavi. S predlagano določbo se povišuje znesek sredstev za materialne stroške za otroka, in sicer se predlaga v višini 494,09 evra, kar je enako višini osnovnega zneska minimalnega dohodka, kot je določen v Zakonu o socialno varstvenih prejemkih (Uradni list RS, št. [61/10](https://www.uradni-list.si/glasilo-uradni-list-rs/vsebina/2010-01-3350), [40/11](https://www.uradni-list.si/glasilo-uradni-list-rs/vsebina/2011-01-1911), [14/13](https://www.uradni-list.si/glasilo-uradni-list-rs/vsebina/2013-01-0371), [99/13](https://www.uradni-list.si/glasilo-uradni-list-rs/vsebina/2013-01-3549), [90/15](https://www.uradni-list.si/glasilo-uradni-list-rs/vsebina/2015-01-3501), [88/16](https://www.uradni-list.si/glasilo-uradni-list-rs/vsebina/2016-01-3926), [31/18](https://www.uradni-list.si/glasilo-uradni-list-rs/vsebina/2018-01-1406), [73/18](https://www.uradni-list.si/glasilo-uradni-list-rs/vsebina/2018-01-3573), [196/21](https://www.uradni-list.si/glasilo-uradni-list-rs/vsebina/2021-01-3898) – ZDOsk in [84/23](https://www.uradni-list.si/glasilo-uradni-list-rs/vsebina/2023-01-2570) – ZDOsk-1; v nadaljnjem besedilu: ZSVarPre) v 8. členu, po uskladitvi na podlagi Zakona o usklajevanju transferjev posameznikom in gospodinjstvom v Republiki Sloveniji (Uradni list RS, št. [114/06](https://www.uradni-list.si/glasilo-uradni-list-rs/vsebina/2006-01-4833), [59/07](https://www.uradni-list.si/glasilo-uradni-list-rs/vsebina/2007-01-3157) – ZŠtip, [10/08](https://www.uradni-list.si/glasilo-uradni-list-rs/vsebina/2008-01-0305) – ZVarDod, [71/08](https://www.uradni-list.si/glasilo-uradni-list-rs/vsebina/2008-01-3102), [98/09](https://www.uradni-list.si/glasilo-uradni-list-rs/vsebina/2009-01-4285) – ZIUZGK, [62/10](https://www.uradni-list.si/glasilo-uradni-list-rs/vsebina/2010-01-3387) – ZUPJS, [85/10](https://www.uradni-list.si/glasilo-uradni-list-rs/vsebina/2010-01-4555), [94/10](https://www.uradni-list.si/glasilo-uradni-list-rs/vsebina/2010-01-4935) – ZIU, [110/11](https://www.uradni-list.si/glasilo-uradni-list-rs/vsebina/2011-01-4999) – ZDIU12, [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [96/12](https://www.uradni-list.si/glasilo-uradni-list-rs/vsebina/2012-01-3693) – ZPIZ-2, [59/19](https://www.uradni-list.si/glasilo-uradni-list-rs/vsebina/2019-01-2615), [81/19](https://www.uradni-list.si/glasilo-uradni-list-rs/vsebina/2019-01-3720) – ZSDP-1C, [92/21](https://www.uradni-list.si/glasilo-uradni-list-rs/vsebina/2021-01-1975) – ZSDP-1E in [153/22](https://www.uradni-list.si/glasilo-uradni-list-rs/vsebina/2022-01-3793) – ZSDP-1F; v nadaljnjem besedilu: ZUTPG)[[12]](#footnote-12).Predlog določbe v tem delu ureja spremembo v primeru izvajanja vikend rejništva, in sicer se predlaga upravičenost do 75% oskrbnine in ne le 25% materialnih stroškov, kot to določa veljavna ureditev. Gre za zagotavljanje sredstev za ustrezno izvajanje nalog rejništva, s čimer se zagotavlja kritje stroškov, ki jih ima rejniška družina z namestitvijo otroka oziroma polnoletne osebe ne glede na to, da otrok oziroma polnoletna oseba ne biva ves čas v rejniški družini oziroma niso neposredno povezani z dejanskim bivanjem v rejniški družini (nudenje obleke in obutve ter šolskih in osebnih potrebščin, osnovnih športnih pripomočkov in drugih pripomočkov manjše vrednosti za različne aktivnosti, kot to izhaja iz 25. člena ZIRD). Predlagatelj ocenjuje, da je primerna višina oskrbnine za ta obseg stroškov v višini 75%, glede na dejstvo, da navedeni del stroškov predstavlja večino stroškov skrbi za otroka. Predlog zakona se v tem delu omejuje zgolj na bivanje otroka v rejniški družini v času vikendov, dela prostih dni ter šolskih počitnic. V tem delu je rejnik upravičen do 75% oskrbnine ter do sorazmernega dela plačila dela. V času, ko otrok biva v rejniški družini cel mesec (npr. poletne počitnice, v času daljše bolezni), je rejnik upravičen do celotne oskrbnine ter do celotnega plačila dela. Otrok je lahko v vikend rejništvu tudi zaradi bivanja v drugi instituciji med tednom (npr. dijaški dom), zato se s predlagano določbo želi poenotiti ureditev možnega zvišanja za vse otroke, ki so v vikend rejništvu in obenem bivajo drugje, predvsem zaradi izobraževalnega procesa. S predlogom določbe upravičenost do oskrbnine ni pogojena z odsotnostjo rednih prihodkov, kar določa trenutno veljavna ureditev v drugem odstavku 52. člena ZIRD, pač pa je ta enako določena za vse otroke in polnoletne osebe (veljavna določba 52. člena ZIRD tudi ne določa ustrezno, kaj se šteje za redni prihodek). Način upoštevanja rednih prihodkov otroka v zvezi z izplačano rejnino določa DZ v poglavju o obveznosti preživljanja med starši in otroki (v 184. členu DZ). K 16. členuPovišanje oskrbnine je v ZIRD določeno v 52. členu, in sicer za 25% materialnih stroškov, razlogi za povišanje pa so določeni v 27. členu Pravilnika o pogojih in postopkih za izvajanje rejniške dejavnosti (Uradni list RS, št. [77/19](http://www.uradni-list.si/1/objava.jsp?sop=2019-01-3375); v nadaljnjem besedilu: Pravilnik). S predlogom določbe se uveljavlja pomembna sprememba, in sicer se določa dvostopenjska možnost povišanja oskrbnine in ne le materialnih stroškov, kot je to ureja veljavna ureditev v ZIRD. Po predlogu določbe se vsebinski razlogi za povišanje, ki jih določa Pravilnik v 27. členu, urejajo kot zakonska materija. Dodatno pa predlog določbe ureja tudi možnost povišanja za 50% oskrbnine v primeru, če sta podana dva ali več razlogov, ki samostojno utemeljujejo povišanje za 25%. Ker gre za povišanje oskrbnine zaradi izrednih izdatkov, predlog zakona v tem delu določa tudi poročanje rejnika o namenskosti porabe navedenih sredstev, in sicer enkrat letno ter tudi morebitno vračilo pridobljenih sredstev, v kolikor bi bilo ugotovljeno, da ta niso bila namensko porabljena. V primeru ugotovitve, da so bila sredstva nenamensko porabljena, jih je rejnik dolžan vrniti. S podzakonskim predpisom se bo podrobneje opredelili izredni izdatki, določil način poročanja o namenskosti porabe navedenih sredstev, naloge centra otroka pri tem, kot tudi način ter rok vračila navedenih sredstev. S predlagano ureditvijo se želi zagotoviti transparentnost porabe dodatnih sredstev, ki so namensko zvišana zaradi izrednih izdatkov, povezanih s potrebami otroka. Predlog zakona tudi določa, da navedeno zvišanje oskrbnine ne velja za izvajanje rejniške dejavnosti za polnoletno osebo, za katero je v skladu s tem zakonom podaljšana veljavnost rejniške pogodbe z rejnikom. Z otrokovo polnoletnostjo rejništvo preneha, vendar pa tudi DZ določa možnost nadaljevanje namestitve v rejniški družini, če so izpolnjeni zakonski pogoji (237. člen DZ). Veljavna ureditev v DZ ter tudi ZIRD (enako tudi v predlogu zakona) določa možnost podaljšanja veljavnosti rejniške pogodbe, če oseba zaradi motenj v telesnem ali duševnem razvoju ni sposobna za samostojno življenje in delo ali če ostane v rejniški družini zaradi nadaljevanja šolanja. Primarni namen rejništva je namreč posebno varstvo otrok in ne odraslih oseb, zato predlog zakona v tem delu ne omogoča možnost zvišanja oskrbnine zaradi morebitnih izrednih izdatkov, pač pa se ti krijejo iz lastnih sredstev polnoletne osebe.K 17. členuGlede na obseg in vrsto dolžnosti, ki jih določa veljavna ureditev v 25. členu ZIRD, predlagatelj meni, da je pri opredelitvi rejnine ter v tem okviru tudi opredelitve plačila dela za enega otroka smiselno izhajati iz višine neto minimalne plače, kljub temu da pri izvajanju rejniške dejavnosti ne gre za obliko zaposlitve in niso podani elementi delovnega razmerja. Približna višina minimalne plače je bilo tudi izhodišče pri prvotni ureditvi višine plačila dela. V skladu z ureditvijo v ZIRD ima rejnik lahko istočasno nameščene največ tri otroke, razen izjemoma, v kolikor gre za namestitev bratov in sester ali če je namestitev otroka k določenemu rejniku v otrokovo posebno korist. Predlagatelj je pri določitvi višine plačila dela izhajal iz navedenega splošnega normativa za izvajanje rejniške dejavnosti, in sicer tako, da z doseženim splošnim normativom treh otrok višina plačila dela za tri otroke enaka višini 1,2 kratnika neto minimalne plače. V skladu s tem predlogom je višina plačila dela, ki se določa v nominalnem znesku 360,10 evra, enaka višini 40% neto minimalne plače, določene v skladu z zakonom, ki ureja minimalno plačo. Pri določitvi višine zneska plačila dela se torej izhaja iz seštevka neto zneska minimalnih življenjskih stroškov, povišanih za 20 % ter zneska davkov in obveznih prispevkov za socialno varnost za delavca, ki v davčnem letu, v katerem se določi višina minimalne plače, ne uveljavlja olajšav za vzdrževane družinske člane skladno z zakonom, ki ureja dohodnino, in ki razen minimalne plače in regresa, določenega z zakonom, nima drugih obdavčljivih dohodkov, ki bi vplivali na višino splošne olajšave. Predlog zakona določa višino zneska plačila dela v nominalnem znesku, to je v višini 360,10 evra, ki se v okviru celotne rejnine uskladi v skladu z določbami ZUTPG.Veljavna določba v tem delu nejasno določa odstotek možnega zvišanja, saj je bilo besedno zvezo za največ 50% mogoče razumeti drsno, da se pri zvišanju poljubno določi odstotek zvišanja plačila dela. Pravilnik o pogojih in postopkih za izvajanje rejniške dejavnosti (Uradni list RS, št. [77/19](http://www.uradni-list.si/1/objava.jsp?sop=2019-01-3375)) je kot možno zvišanje določal le v višini 25% ali 50%. Zaradi jasnosti opredelitve odstotka možnega zvišanja plačila dela je predlagana dopolnitev določbe z določitvijo zgolj dveh možnih višin. Zaradi predlagane ukinitve normativa za izvajanje rejniške dejavnosti kot poklic, je potreben tudi redakcijski popravek naziva komisije.Predlog zakona tudi določa, da zvišanje plačila dela ne velja za izvajanje rejniške dejavnosti za polnoletno osebo, za katero je v skladu s tem zakonom podaljšana veljavnost rejniške pogodbe z rejnikom. Z otrokovo polnoletnostjo rejništvo preneha, vendar pa tudi DZ določa možnost nadaljevanje namestitve v rejniški družini, če so izpolnjeni zakonski pogoji (237. člen DZ). Veljavna ureditev v DZ ter tudi ZIRD (enako tudi v predlogu zakona) določa možnost podaljšanja veljavnosti rejniške pogodbe, če oseba zaradi motenj v telesnem ali duševnem razvoju ni sposobna za samostojno življenje in delo ali če ostane v rejniški družini zaradi nadaljevanja šolanja. Primarni namen rejništva je namreč posebno varstvo otrok in ne varstvo odraslih oseb, zato predlog zakona v tem delu ne omogoča možnosti zvišanja plačila dela. Skrb rejnika za polnoletno osebo, za katero je rejništvo po zakonu prenehalo, je v vsakem primeru manjša, kot to velja za mladoletno osebo, zato predlog zakona v tem delu ne določa možnosti zvišanja plačila dela za izvajanje rejniške dejavnosti za polnoletno osebo.K 18. členuS predlogom se obdobje priznanja pravice do plačila prispevkov za socialno varnost podaljša na obdobje dvanajstih mesecev. Poleg tega se s predlogom zakona prizna rejniku, starejšemu od 55 let, ki izvaja rejniško dejavnost kot poklic najmanj 20 let, pa ne izpolnjuje normativa, vendar ne po njegovi krivdi, pravica do plačila prispevkov za socialno varnost za največ 24 mesecev. Navedena starostna meja ter obdobje pravice do plačila prispevkov je urejena identično kot je urejeno trajanje pravice do denarnega nadomestila za starejše od 55 let v določbi prvega odstavka 25. člena Zakona o zaposlovanju in zavarovanju za primer brezposelnosti (Uradni list RS, št. [107/06](https://www.uradni-list.si/glasilo-uradni-list-rs/vsebina/2006-01-4584) – uradno prečiščeno besedilo, [114/06](https://www.uradni-list.si/glasilo-uradni-list-rs/vsebina/2006-01-4833) – ZUTPG, [59/07](https://www.uradni-list.si/glasilo-uradni-list-rs/vsebina/2007-01-3157) – ZŠtip, [51/10](https://www.uradni-list.si/glasilo-uradni-list-rs/vsebina/2010-01-2769) – odl. US, [80/10](https://www.uradni-list.si/glasilo-uradni-list-rs/vsebina/2010-01-4304) – ZUTD in [95/14](https://www.uradni-list.si/glasilo-uradni-list-rs/vsebina/2014-01-3951) – ZUJF-C). Pri tem predlagatelj predlaga krajše predhodno obdobje zavarovanja, kot je urejeno za to starost v predmetni določbo 25. člena (ki določa zavarovanje nad 25 let), pač pa predlaga predhodno 20 letno obdobje izvajanja rejniške dejavnosti kot poklic, upoštevaje zlasti dejstvo, da predmetna ureditev izvajanja rejniške dejavnosti kot poklic v ZIRD velja manj kot 25 let (veljavnost od konca leta 2002). S predlagano ureditvijo se želi zagotoviti dodatno socialno varnost za rejnika, ki je je izvajal rejniško dejavnost kot poklic, pa ne izpolnjuje normativa iz 24. člena tega zakona, vendar ne po njegovi krivdi. Prenehanje namestitve otroka pri rejniku namreč v sledi ugotovljeni koristi otroka, s predlagano določbo pa se želi rejniku zagotoviti dodatno obdobje socialne varnosti.K 19. členuS predlogom tega zakona se urejajo pogoji za dodelitev brezplačne pravne pomoči rejniku, obseg dodelitve ter prednostno obravnavanje, za ostala vprašanja pa se po predlogu zakona uporabljajo sistemske določbe Zakon o brezplačni pravni pomoči (Uradni list RS, št. [96/04](http://www.uradni-list.si/1/objava.jsp?sop=2004-01-4235) – uradno prečiščeno besedilo, [23/08](http://www.uradni-list.si/1/objava.jsp?sop=2008-01-0832), [15/14](http://www.uradni-list.si/1/objava.jsp?sop=2014-01-0454) – odl. US in [19/15](http://www.uradni-list.si/1/objava.jsp?sop=2015-01-0713); v nadaljnjem besedilu: ZBPP). Ker predlagana ureditev predstavlja pravno sistemsko celoto v okviru ZIRD, je zaradi jasnosti in preglednosti predpisa potrebna ureditev v novem poglavju.ZBPP je sistemski predpis, ki ureja dodelitev brezplačne pravne pomoči, katere namen je uresničevanje pravice do sodnega varstva po načelu enakopravnosti, upoštevajoč socialni položaj osebe, ki brez škode za svoje preživljanje in preživljanje svoje družine te pravice ne bi mogla uresničevati. Brezplačna pravna pomoč se dodeli na način, pod pogoji in v skladu z merili, ki jih določa ZBPP. ZBPP tudi določa, da v kolikor je glede na vrsto postopka in oblike pravne pomoči to potrebno, je lahko brezplačna pravna pomoč urejena drugače, kot je urejena s tem zakonom. V primerih, ko se uveljavlja brezplačna pravna pomoč po posebnem zakonu, se določbe tega zakona uporabljajo le glede vprašanj, ki niso urejena s posebnim zakonom. S predlogom tega zakona se urejajo pogoji za dodelitev brezplačne pravne pomoči rejniku, obseg dodelitve ter prednostno obravnavanje, za ostala vprašanja pa se po predlogu zakona uporabljajo sistemske določbe ZBPP. V okviru celovite pravno sistemske ureditve izvajanja rejniške dejavnosti ter zagotavljanja večje koristi otroka je potrebno urediti tudi pravico do brezplačne pravne pomoči za rejnika. Iz naslova izvajanja rejniške dejavnosti je rejnik otroka velikokrat udeležen v sodnih postopkih za varstvo koristi otroka, pri čemer ni mogoče pričakovati, da ima rejnik poleg tega, da nudi varstvo in vzgojo otroka v okviru svoje rejniške družine, tudi potrebna znanja za samostojno nastopanje v sodnih postopkih. S tem bi se po mnenju predlagatelja pripomoglo k dvigu kakovosti izvajanja rejniške dejavnosti. S sistemsko ureditvijo zagotovitve brezplačnega zastopanja rejnika v sodnih postopkih se pomembno prispeva k dvigu kakovosti izvajanja rejniške dejavnosti in obenem zagotavlja celovitejšo ureditev izvajanja rejniške dejavnosti, ki se izvaja kot oblika institucionalnega varstva v drugi družini v okviru mreže javne službe. Po veljavni ureditvi je ureditev morebitnega zastopanja rejnika v sodnih postopkih za varstvo koristi otroka namreč prepuščena posameznemu rejniku.Rejnik z rejniško pogodbo, ki jo po izvršljivosti odločbe o namestitvi otroka v rejništvo, skleneta pristojni center otroka in rejnik za posameznega otroka, prevzame namestitev in s tem nego, varstvo in vzgojo otroka. Otrok je v skladu z določbami DZ lahko nameščen v rejništvo v okviru ukrepov za varstvo koristi otroka (nujni odvzem otroka, začasna odredba, ukrep trajnejšega značaja), poleg tega pa se otroka lahko namesti v rejništvo, če nima svoje družine ali če iz različnih razlogov ne more živeti pri starših. V času trajanja namestitve otroka pri rejniku so lahko za namen varstva koristi otroka vodijo različni sodni postopki. Zakon o nepravdnem postopku (Uradni list RS, št. 19/16; v nadaljnjem besedilu: ZNP-1) v 7. oddelku določa vrste postopkov za varstvo koristi otroka, in sicer so to postopki, v katerih se odloča o varstvu in vzgoji otroka, preživljanju otroka, otrokovih stikih, vprašanjih izvajanja starševske skrbi, ki bistveno vplivajo na otrokov razvoj, ukrepih za varstvo koristi otroka, postavitvi otroka pod skrbništvo, namestitvi otroka v rejništvo, podelitvi starševske skrbi sorodniku, posvojitvi otroka in razveljavitvi posvojitve otroka. Poleg teh je postopek za varstvo koristi otroka tudi postopek, v katerem se odloča o preživljanju polnoletnega otroka, dokler obstaja dolžnost preživljanja po DZ (93. člen ZNP-1). Za postopke, uvedene za namen varstva koristi otroka, ki je nameščen k rejniku, se s predlogom zakona predlaga odobritev brezplačne pravne pomoči rejniku za navedene postopke, v katerih je rejnik udeleženec postopka. Gre torej za postopke, ki so uvedeni za varstvo koristi otroka, ki je k rejniku nameščen z izvršilnim naslovom in je zanj sklenjena rejniška pogodba, rejnik pa je v sodnem postopku vabljen izključno iz naslova izvajanja rejniške dejavnosti za tega otroka.V skladu z ZNP-1 so postopki za odločanje o ukrepih za varstvo koristi otrok nujni postopki (105. člen ZNP-1), zato je smiselno, da se tudi prošnje za brezplačno pravno pomoč, vložene na podlagi tega zakona, obravnavajo prednostno. Sicer se za vprašanja brezplačne pravne pomoči, ki niso urejena s tem zakonom, uporabljajo določbe ZBPP, ki v 35. in 36. členu ureja tudi možnost zaprositve za prednostno obravnavanje prošnje, v kolikor za to obstajajo utemeljeni razlogi.K 20. členuV skladu s 23. členom ZIRD ima rejnik lahko istočasno nameščene največ tri otroke, izjemoma več, v kolikor gre za sorojence (natančnejši normativ pa je v 24. členu ZIRD določen v primeru izvajanja rejniške dejavnosti kot poklic). Rejnik lahko vnaprej opredeli število otrok, ki jih je istočasno pripravljen sprejeti. S predlagano spremembo se zagotavlja tudi zakonska podlaga za ustrezno evidentiranje navedenega podatka. Dodatno je predlagano tudi evidentiranje prostih mest pri rejniku z namenom lažjega izvajanja javnih pooblastil centrov za socialno delo, ki imajo v skladu s predlogom zakona tudi določeno pravno podlago za vpogled v navedene podatke za območje cele države in ne le svoje krajevne pristojnosti (pojasnjeno v obrazložitvi sprememb in dopolnitev 68. člena ZIRD). K 21. členuSprememba prvega odstavka je redakcijska. Predlog zakona v tem delu jasneje določa, da se podatki uporabljajo lahko izključno za namen odločanja v upravnih zadevah po tem zakonu in izvajanja javnih pooblastil centrov za socialno delo po tem zakonu.Za namen izvajanja obveznih usposabljanj, določenih z veljavno ureditvijo v ZIRD, je potrebno urediti tudi pravne podlage za posredovanje osebnih podatkov (t.j. ime, priimek in naslov) kandidatk in kandidatov za izvajanje rejniške dejavnosti ter tudi rejnikov zaradi nadaljnjega obveznega usposabljanja, vse z namenom, da se izvajalcu omogoči ustrezno vabljenje na usposabljanja.V skladu z 32. členom ZIRD je naloga centra otroka, da med rejniki, ki imajo dovoljenje, izbere rejniško družino, ki ustreza potrebam otroka. Če na območju centra otroka trenutno ni moč najti ustreznega rejnika ali namestitev otroka na tem območju ne bi bila v korist otroka, mora center otroka najti rejnika na širšem območju, pri čemer obvezno sodeluje s centrom rejnika. Z namenom lažjega in hitrejšega preverjanja prostih mest pri rejnikih, predlog zakona določa pravico centru rejnika vpogleda v posamezne podatke o rejnikih, pri čemer se posameznega rejnika ob tem vpogledu neposredno ne da identificirati. Ti podatki so: identifikacijska številka rejnika, ki mu je dodeljena ob vnosu v zbirko podatkov, število otrok, ki se jih lahko namesti k rejniku ter število prostih mest pri rejniku. Predlog zakona s tem daje tudi pravno podlago centru otroka za vpogled v navedene podatke za območje cele države in ne le svoje krajevne pristojnosti. Za namen priprave predloga za sodišče za odločitev o namestitvi otroka v rejniško družino v skladu z določbami DZ ter za sklenitev rejniške pogodbe oziroma za namen izvedbe namestitve otroka v rejniško družino predlog zakona v tem delu ureja, da ima center otroka, poleg vpogleda v osebne podatke, ki jih sicer obdeluje za tega otroka (podatki iz prvega in drugega odstavka 66. člena ZIRD), tudi vpogled v osebne podatke o izdanih dovoljenih rejnika ter o prenehanju veljavnosti dovoljenja, kot jih določa šesti odstavek 66. člena ZIRD.K 22. členuDoločba se spreminja v delu določitve dolžine hranjenja podatkov, in sicer iz pet let na deset let. S tem se na enak način uredi čas hranjenja podatkov, kot je urejen v drugih predpisih, ki urejajo prejemke iz javnih sredstev, ki se usklajujejo v skladu z določbami ZUTPG. S predmetnim zakonom se usklajuje tudi rejnina, zato predlagatelj predlaga, da se enotno uredi tudi čas hranjenja podatkov. Določba se dopolnjuje tudi v delu, ki ureja, od kdaj začne teči čas hranjenja podatkov, in sicer se spreminja, da se podatki hranijo od prenehanja dovoljenja za izvajanje rejniške dejavnosti in ne od prenehanja izvajanja rejniške dejavnosti. Gre predvsem za redakcijski popravek. Ni namreč nujno, da rejnik ves čas trajanja dovoljenja za izvajanje rejniške dejavnosti ima dejansko tudi nameščenega otroka in dejansko izvaja rejniško dejavnost. V izogib napačni opredelitvi začetka tega časa, predlagatelj predlaga spremembo določbe v tem delu. Določba se spreminja tudi v delu hrambe podatkov, ki so podlaga za uveljavljanje pravic iz naslova pokojninskega in invalidskega zavarovanja. Določba spreminja tudi ureditev, da se podatki arhivirajo, tako da se podatki v zbirkah podatkov po poteku roka desetih let brišejo, razen podatkov, ki se hranijo trajno. Brisanje podatkov namreč ne vpliva na hrambo upravnih spisov, vodenih v posamičnih zadevah v zvezi z namestitvijo otrok v rejništvo in vodenjem rejništva. K 23. členuS predmetno določbo se ureja prehodna določba za vse postopke, ki se vodijo po ZIRD, in sicer postopki za izdajo dovoljenja za izvajanje rejniške dejavnosti, postopki za izvajanje rejniške dejavnosti kot poklic ter tudi postopki namestitve otroka v rejništvo k sorodniku otroka, ki še nima dovoljenja za izvajanje rejniške dejavnosti ali k drugi osebi, ki še nima dovoljenja za izvajanje rejniške dejavnosti na podlagi 14. člena ZIRD. Prehodna določba je urejena na način, da se postopki, ki so bili pred začetkom uporabe tega zakona začeti na podlagi določb ZIRD, dokončajo po dosedanji ureditvi. V primeru spremembe ali odprave odločb na prvi stopnji, pa se ti postopki nadaljujejo v skladu z novo ureditvijo, kot jo določa predlog zakona. Namen je, da se vsi postopki, ki so začeti ali ponovno začeti (zaradi odprave ali razveljavitve odločbe) po začetku uporabe tega zakona, vodijo na podlagi iste, to je nove ureditve, ki jo določa predlog zakona. Predlog določbe ureja tudi, da se za zakonske učinke odločb ministrstva, izdane na podlagi 19. člena ZIRD, ki bodo postale pravnomočne po začetku uporabe tega zakona, uporabljajo določbe tega zakona. K 24. členuZaradi predlagane spremembe višine rejnine se s predlagano določbo ureja izplačilo rejnin, ki so določene v osnovnem znesku, in sicer se te po začetku uporabe tega zakona izplačajo v višini, kot jo ta zakon določa za osnovno višino rejnine. V kolikor so bila pred začetkom veljavnosti tega zakona določena povišanja oskrbnine ali povišanja plačila dela, je potrebno po začetku veljavnosti tega zakona skleniti nove rejniške pogodbe oziroma anekse k obstoječim rejniškim pogodbam, v katerih se dogovori povišanje oskrbnine ali plačila dela v skaldu z novo ureditvijo. Tako določene rejnine se začno izplačevati po začetku uporabe tega zakona.K 25. členuPravilnik o pogojih in postopkih za izvajanje rejniške dejavnosti (Uradni list RS, št. [77/19](https://www.uradni-list.si/glasilo-uradni-list-rs/vsebina/2019-01-3375)) minister uskladi v treh mesecih od dneva uveljavitve tega zakona.K 26. členuDoločba ureja, da se do začetka uporabe tega zakona, ki se začne uporabljati štiri mesece po uveljavitvi, uporabljajo ZIRD.K 27. členuDoločba ureja začetek veljavnosti predpisa, in sicer ta začne veljati petnajsti dan po objavi v Uradnem listu Republike Slovenije, uporabljati pa se začne štiri mesece po uveljavitvi. Zamik začetka uporabe zakona je potreben zaradi aktivnosti, ki so potrebne za namen začetka uporabe, zlasti zaradi zagotovitve ustrezne informacijske podpore.  |
| IV. BESEDILO ČLENOV, KI SE SPREMINJAJO |
| 3. člen(1) Ministrstvo, pristojno za družino (v nadaljnjem besedilu: ministrstvo) vodi listo kandidatov za imenovanje komisij po tem zakonu. Listo sestavljajo vsi strokovni delavci centrov za socialno delo v Republiki Sloveniji za področje rejništva, ki so razdeljeni v šest podskupin po teritorialnem načelu. Vsaka podskupina na svojem območju izbere tudi enega rejnika in eno strokovno usposobljeno osebo za delo z otroki, ki se jih vpiše na listo.(2) Iz liste iz prejšnjega odstavka se oblikujejo naslednje komisije: komisija za izbor kandidatov za izvajanje rejniške dejavnosti, komisija za priznanja ter komisije za določitev znižanega normativa in zvišanja plačila dela.(3) Natančnejše kriterije za sestavo komisij, imenovanje članov in način dela komisij iz prejšnjega odstavka predpiše minister, pristojen za družino (v nadaljnjem besedilu: minister).13. členNa podlagi v celoti zaključenega usposabljanja ministrstvo izda kandidatom dovoljenja za izvajanje rejniške dejavnosti (v nadaljnjem besedilu: dovoljenje) in jih vpiše v evidenco izdanih dovoljenj.18. člen(1) Rejnik izvaja rejniško dejavnost kot poklic, če izpolnjuje pogoje, ki jih določa ta zakon, in je vpisan v register iz tretjega odstavka 19. člena tega zakona.(2) Rejnik, ki želi izvajati rejniško dejavnost kot poklic, vloži vlogo za izvajanje rejniške dejavnosti kot poklic pri centru rejnika.(3) Rejnik, ki želi izvajati rejniško dejavnost kot poklic mora imeti dovoljenje in ne sme:- biti v delovnem razmerju za polni delovni čas,- biti družbenik oziroma delničar gospodarskih družb, ustanovljenih v skladu z zakonom, ki ureja gospodarske družbe, oziroma ustanovitelj zavodov ter zadrug, ki je hkrati poslovodna oseba in na tej podlagi vključen v obvezno pokojninsko in invalidsko zavarovanje,- biti upokojen,- opravljati druge dejavnosti, na podlagi katere je vključen v obvezno pokojninsko in invalidsko zavarovanje v skladu z zakonom, ki ureja pokojninsko in invalidsko zavarovanje.19. člen(1) Center rejnika pošlje vlogo za izvajanje rejniške dejavnosti kot poklic, skupaj s prilogami, ministrstvu.(2) Ministrstvo po pregledu vloge in dokazil iz prejšnjega odstavka ugotovi ali rejnik izpolnjuje pogoje za izvajanje rejniške dejavnosti kot poklic.(3) Rejnike, ki izpolnjujejo pogoje, ministrstvo vpiše v register izvajanja rejniške dejavnosti kot poklic (v nadaljnjem besedilu: register) ter jim izda potrdilo o vpisu.(4) Ministrstvo rejnike iz prejšnjega odstavka vpiše v register z naslednjim dnem po prenehanju vključitve v obvezna zavarovanja iz drugega naslova, vendar ne pred dnem vložitve vloge za izvajanje rejniške dejavnosti kot poklic.21. členMinistrstvo opravi izbris iz registra na predlog centra rejnika, če:- rejnik ne želi več izvajati rejniške dejavnosti kot poklic, z zadnjim dnem, ko še izvaja rejniško dejavnost kot poklic,- se rejnik zaposli za polni delovni čas, postane družbenik oziroma delničar gospodarskih družb, ustanovljenih v skladu z zakonom, ki ureja gospodarske družbe, oziroma ustanovitelj zavodov ter zadrug, ki je hkrati poslovodna oseba in na tej podlagi vključen v obvezno pokojninsko in invalidsko zavarovanje, se upokoji, prične opravljati drugo dejavnost, na podlagi katere je vključen v obvezno pokojninsko in invalidsko zavarovanje v skladu z zakonom, ki ureja pokojninsko in invalidsko zavarovanje, z dnem pred upokojitvijo ali pred pričetkom zaposlitve oziroma opravljanja druge dejavnosti ali pred pridobitvijo položaja družbenika oziroma delničarja gospodarskih družb, ustanovljenih v skladu z zakonom, ki ureja gospodarske družbe, oziroma ustanovitelja zavodov ter zadrug, ki je hkrati poslovodna oseba,- rejnik ne izpolnjuje normativov, določenih s tem zakonom, z dnem, ko mu poteče pravica iz 59. člena tega zakona,- rejniku preneha dovoljenje za izvajanje rejniške dejavnosti ali se dovoljenje odvzame, z dnem prenehanja oziroma odvzema dovoljenja.24. člen(1) Rejnik, ki izvaja rejniško dejavnost kot poklic, mora imeti istočasno nameščene tri otroke, od tega vsaj dva za obdobje celega meseca.(2) Normativ iz prejšnjega odstavka je lahko znižan. Razlog za znižani normativ so specifične otrokove potrebe, kot je rejništvo za hudo bolnega otroka, otroka z motnjami v telesnem ali duševnem razvoju, zlorabljenega, trpinčenega, vedenjsko ali osebnostno motenega otroka. V primeru znižanega normativa mora imeti rejnik nameščenega vsaj enega otroka za obdobje celega meseca.(3) Znižani normativ in trajanje znižanega normativa določi komisija za določitev znižanega normativa in zvišanja plačila dela na podlagi skupnega pisnega predloga centra otroka in centra rejnika.25. členOsnovne dolžnosti rejnika so:- pripraviti sebe in družino na prihod otroka,- truditi se za čim hitrejšo prilagoditev otroka v rejnikovem domu in za ustrezno ravnanje vseh članov rejnikove družine z otrokom,- nuditi pomoč otroku ob prilagajanju na novo okolje,- otroka primerno negovati, vzgajati in mu nuditi primerno nastanitev, prehrano, obleko in obutev ter šolske in osebne potrebščine,- nuditi otroku primerne igrače, osnovne športne pripomočke in druge pripomočke manjše vrednosti za različne aktivnosti,- skrbeti za krepitev in ohranjanje zdravja otroka ter mu, če je to potrebno, priskrbeti ustrezno zdravstveno oskrbo preko izbranega osebnega zdravnika,- pridobivati informacije in sprejemati odločitve, ki so povezane z otrokovim vsakdanjim življenjem (seznanitev z ocenami in šolskim uspehom, odhod v šolo v naravi, odhod na počitnice, izbira osebnega zdravnika, seznanitev z informacijami o otrokovem zdravstvenem stanju, seznanitev z drugimi osebnimi podatki, ki se nanašajo na otroka in so neizogibno potrebni za izvajanje rejniških dolžnosti ipd.),- zastopati otroka v postopku izdaje osebne izkaznice,- skrbeti za otrokov pravilen odnos do učenja in dela in za privzgojitev delovnih navad,- skrbeti za vključitev otroka v poklicno usposabljanje ali ustrezno zaposlitev,- skrbeti za razvijanje in izoblikovanje pozitivne samopodobe otroka,- pripraviti otroka na odhod iz rejniške družine.28. člen(1) Rejnik se mora najmanj enkrat v petih letih udeležiti usposabljanj, katerih vsebino, izvajalca in trajanje predpiše minister.(2) Sredstva, potrebna za usposabljanje, se zagotavljajo v proračunu Republike Slovenije.(3) Rejnik se mora enkrat letno udeležiti tudi usposabljanja, ki ga organizira in financira center za socialno delo v skladu z 42. členom tega zakona, razen če se udeleži drugega usposabljanja po svoji izbiri. V tem primeru rejnik centru rejnika predloži potrdilo o udeležbi, pri čemer stroške tega usposabljanja krije rejnik sam. V primeru vsebinske neustreznosti takšnega usposabljanja, center rejnika ne prizna izpolnitev pogoja iz tega člena.36. člen(1) Individualna projektna skupina načrtuje in predlaga ustrezno ravnanje in strokovno obravnavo otroka ter neposredno spremlja otroka v rejniški družini. V ta namen pripravi za vsakega otroka individualni načrt (v nadaljnjem besedilu: načrt), ki mora biti prilagojen starosti oziroma stopnji razvoja otroka, otrokovim potrebam in mora biti zastavljen tako, da zagotavlja celostno obravnavo in spremljanje otroka.(2) Načrt mora biti v pisni obliki in mora vsebovati razumno načrtovane cilje.(3) Načrt je potrebno dopolnjevati in po potrebi tudi spreminjati.37. člen(1) Individualna projektna skupina se sestaja v skladu z načrtom in konkretnimi dogovori.(2) Individualna projektna skupina mora najmanj enkrat letno centru otroka predložiti pisno poročilo, v katerem predlaga nadaljnje ukrepe v zvezi z otrokom.40. členČe otrok po dopolnjenem 18. letu starosti še ostane v rejniški družini zaradi nadaljevanja šolanja, je dolžnost centra otroka in centra rejnika, da pred podaljšanjem rejniške pogodbe v skladu s tem zakonom, skupaj z otrokom in rejnikom ugotovijo, da je nadaljnje bivanje otroka v rejniški družini v korist otroka.46. člen(1) Center otroka lahko podaljša veljavnost rejniške pogodbe z rejnikom tudi po polnoletnosti osebe, vendar najdlje do dopolnjenega 26. leta starosti:- če oseba zaradi motenj v telesnem in duševnem razvoju ni sposobna za samostojno življenje in delo, če oseba ali njen skrbnik s tem soglaša;- če ta ostane v rejniški družini zaradi nadaljevanja šolanja, če oseba s tem soglaša.(2) Za osebo, za katero je bila po njeni polnoletnosti v skladu s prejšnjim odstavkom podaljšana veljavnost rejniške pogodbe z rejnikom zaradi motenj v telesnem in duševnem razvoju, zaradi katerih ni sposobna za samostojno življenje in delo, center otroka najpozneje do njenega 26. leta starosti razveže rejniško pogodbo in na podlagi soglasja osebe ali skrbnika v skladu s 65. členom Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS in 57/12) sklene pogodbo o izvajanju storitve institucionalnega varstva v drugi družini ali na drug ustrezen način poskrbi za njeno varstvo. Center otroka izda odločbo o razvezi rejniške pogodbe. Zoper odločbo je dovoljena pritožba na ministrstvo.(3) Ne glede na prvi odstavek tega člena lahko center otroka podaljša veljavnost rejniške pogodbe z rejnikom tudi po polnoletnosti osebe, če ta po zaključku srednješolskega izobraževanja nima druge možnosti bivanja in v 30 dneh po podaljšanju veljavnosti rejniške pogodbe izkaže, da se vodi v evidenci brezposelnih oseb v skladu z določbami zakona, ki ureja trg dela. Podaljšanje rejniške pogodbe iz tega razloga je možno za največ 12 mesecev neposredno po zaključku srednješolskega izobraževanja, vendar najdlje do dopolnjenega 26. leta starosti osebe.47. členRejniška pogodba preneha:- če je prenehalo rejništvo,- s potekom časa, če je pogodba sklenjena za določen čas, razen če se podaljša,- če oseba, za katero se podaljša veljavnost rejniške pogodbe po polnoletnosti, ne izpolnjuje pogojev iz tega zakona, zaradi katerih je bila veljavnost rejniške pogodbe podaljšana,- z razrešitvijo rejnika,- s smrtjo rejnika ali otroka.50. člen(1) Rejnik je za posameznega otroka upravičen do mesečne rejnine, ki zajema oskrbnino in plačilo dela.(2) Ob prvi namestitvi otroka je rejnik upravičen tudi do enkratnega prejemka v višini enkratnega denarnega prejemka za opremo novorojenca, določenega s posebnim predpisom, ki ureja družinske prejemke, če center otroka oceni, da je ob namestitvi potreben dodaten nakup oblačil, obutve, potrebščin in opreme za otroka.(3) Če rejnik izvaja rejniško dejavnosti kot poklic, mu Republika Slovenija zagotavlja plačilo prispevkov za socialno varnost za polni zavarovalni čas oziroma za razliko do polnega zavarovalnega časa, če je za manj kot polni zavarovalni čas vključen v obvezno pokojninsko in invalidsko zavarovanje iz drugega naslova.51. člen(1) Oskrbnino sestavljajo sredstva za materialne stroške za otroka in denarni prejemek v znesku otroškega dodatka, kot je določen za najnižji dohodkovni razred za prvega otroka, ob upoštevanju starosti in šolanja nameščenega otroka, v skladu z zakonom, ki ureja uveljavljanje pravic iz javnih sredstev.(2) Materialni stroški za otroka znašajo 291,27 eurov.(3) Višina oskrbnine je sorazmerna času bivanja otroka v rejniški družini.52. člen(1) Oskrbnina se zviša ob izrednih izdatkih za potrebe otroka. Oskrbnina se zviša za znesek v višini 25% materialnih stroškov.(2) Oskrbnina se zviša za 25% od višine materialnih stroškov tudi v primerih, ko je otrok nameščen v zavod in v vikend rejništvo ter nima rednih prihodkov, določenih v prvem odstavku tega člena.(3) Zvišanje oskrbnine se določi v rejniški pogodbi.(4) Pogoje za zvišanje oskrbnine podrobneje določi minister.53. člen(1) Plačilo dela rejniku znaša 132,50 eura za otroka.(2) Glede na zahtevnost oskrbe, varstva in vzgoje otroka (rejništvo za hudo bolnega otroka, otroka z motnjami v telesnem ali duševnem razvoju, zlorabljenega otroka, trpinčenega otroka, vedenjsko ali osebnostno motenega otroka) se lahko plačilo dela iz prejšnjega odstavka začasno zviša za največ 50 %.(3) Komisija za določitev znižanega normativa in zvišanja plačila dela iz 3. člena tega zakona na podlagi meril, ki jih določi minister, odloči o odstotku zvišanja plačila dela in trajanju pravice do povišanega plačila dela.(4) Pravica do zvišanega plačila dela se lahko dodeli za največ eno leto. Pravica se lahko podaljšuje toliko časa, kolikor trajajo razlogi za zvišanje plačila dela.(5) Višina plačila dela je sorazmerna času bivanja otroka v rejniški družini.59. členČe rejnik izvaja rejniško dejavnost kot poklic, pa ne izpolnjuje normativa iz 24. člena tega zakona, vendar ne po njegovi krivdi, se rejniku prizna pravica do plačila prispevkov za socialno varnost za največ šest mesecev.66. člen(1) Podatki, ki se zbirajo za namen vodenja zbirke podatkov o rejnikih in zbirke podatkov o rejnikih, ki izvajajo rejniško dejavnost kot poklic iz prejšnjega člena, so:- osebno ime,- datum rojstva,- enotna matična številka občana,- spol,- državljanstvo,- prebivališče,- zakonski stan,- izobrazba,- zaposlitev,- podatek o obveznem zdravstvenem zavarovanju,- podatek o zneskih plačila prispevkov za socialno varnost,- davčna številka,- datum vloge za izvajanje rejniške dejavnosti,- datum začetka veljavnosti dovoljenja,- številka in datum izdanega dovoljenja,- datum prenehanja dovoljenja,- razlog prenehanja dovoljenja,- vrsta in datum izobraževanja,- datum vpisa v register izvajanja rejniške dejavnosti kot poklic,- datum izbrisa iz registra izvajanja rejniške dejavnosti kot poklic,- razlog izbrisa iz registra izvajanja rejniške dejavnosti kot poklic,- pristojni center za socialno delo,- datum prijave v obvezno pokojninsko in invalidsko zavarovanje,- številka in datum izdanega potrdila o vpisu v register izvajanja rejniške dejavnosti kot poklic,- datum odjave iz obveznega pokojninskega in invalidskega zavarovanja,- datum izvršljivosti sodne odločbe o namestitvi otroka v rejništvo k sorodniku na podlagi 14. člena tega zakona,- številka in datum izdane sodne odločbe o namestitvi otroka v rejništvo k sorodniku na podlagi 14. člena tega zakona,- datum izbrisa rejnika sorodnika iz evidence izdanih dovoljenj po prenehanju izvajanja rejniške dejavnosti na podlagi sodne odločbe iz 14. člena tega zakona,- datum izvršljivosti sodne odločbe o namestitvi otroka v rejništvo k osebi, ki ni sorodnik, na podlagi 14. člena tega zakona,- številka in datum izdane sodne odločbe o namestitvi otroka v rejništvo k osebi, ki ni sorodnik, na podlagi 14. člena tega zakona,- datum izbrisa rejnika, ki ni sorodnik, iz evidence izdanih dovoljenj po prenehanju izvajanja rejniške dejavnosti na podlagi sodne odločbe iz 14. člena tega zakona.(2) Podatki, ki se zbirajo za namen vodenja zbirke podatkov o članih rejniške družine iz prejšnjega člena, so:- osebno ime,- datum rojstva,- enotna matična številka občana,- sorodstveno razmerje družinskega člana do rejnika,- status (šolanje, zaposlitev, upokojitev).(3) Podatki, ki se zbirajo za namen vodenja zbirke podatkov o sklenjenih rejniških pogodbah in rejninah iz prejšnjega člena, so:- osebno ime rejnika in otroka,- enotna matična številka občana rejnika in otroka,- prebivališče rejnika in otroka,- zdravstveno stanje otroka (podatek o motnji ali bolezni, zaradi katere potrebuje posebno nego in varstvo, v skladu s posebnimi predpisi),- davčna številka rejnika,- višina rejnine,- številka osebnega računa rejnika.(4) Podatki, ki se zbirajo za namen vodenja zbirk podatkov o otrocih, nameščenih v rejniške družine iz prejšnjega člena, so:- osebno ime,- datum rojstva,- enotna matična številka občana,- spol,- državljanstvo,- prebivališče,- šolanje,- zdravstveno stanje (podatek o motnji ali bolezni, zaradi katere potrebuje posebno nego in varstvo, v skladu s posebnimi predpisi),- podatek o obveznem zdravstvenem zavarovanju,- določenost in višina preživnine,- določenost in višina družinske pokojnine (številka in datum odločbe),- število dni namestitve,- izplačano nadomestilo preživnine,- vključenost v socialnovarstveni zavod,- postavitev pod skrbništvo,- davčna številka,- podatek o vodenju v evidenci brezposelnih oseb.(5) Podatki, ki se zbirajo za namen vodenja zbirke podatkov o članih bioloških družin otrok iz prejšnjega člena, so:- osebno ime,- rojstni podatki,- enotna matična številka občana,- sorodstveno razmerje družinskega člana do otroka,- prebivališče,- status (šolanje, zaposlitev, upokojitev),- postavitev pod skrbništvo,- izobrazba.(6) Podatki, ki se zbirajo za namen vodenja zbirk podatkov o izdanih dovoljenjih in o prenehanju veljavnosti dovoljenj iz prejšnjega člena, so:- osebno ime,- enotna matična številka občana rejnika,- prebivališče rejnika,- datum začetka veljavnosti dovoljenja,- datum prenehanja veljavnosti dovoljenja.68. člen(1) Ministrstvo in centri za socialno delo, ki odločajo o pravicah iz tega zakona, lahko podatke, ki jih dobijo od zavezancev iz prejšnjega člena, uporabijo samo za potrebe postopka odločanja po tem zakonu.(2) Drugim uporabnikom lahko ministrstvo oziroma centri za socialno delo posredujejo podatke samo, če so za njihovo uporabo pooblaščeni z zakonom ali na podlagi pisne zahteve ali privolitve osebe, na katero se podatki nanašajo.69. člen(1) Podatki iz zbirk podatkov iz 65. člena tega zakona se hranijo pet let po prenehanju izvajanja rejniške dejavnosti, razen podatkov iz devete alineje 65. člena tega zakona, ki se hranijo, dokler rejnik ne uveljavi pravice iz naslova pokojninskega in invalidskega zavarovanja.(2) Po poteku roka iz prejšnjega odstavka se podatki arhivirajo. |
| V. PREDLOG, DA SE PREDLOG ZAKONA OBRAVNAVA PO NUJNEM OZIROMA SKRAJŠANEM POSTOPKU |
| (razlogi in posledice, zaradi katerih se predlaga nujni ali skrajšani postopek, razen za predlog zakona o ratifikaciji mednarodne pogodbe, ki se v skladu s 169. členom Poslovnika državnega zbora obravnava po nujnem postopku) |
| VI. PRILOGENa podlagi tretjega odstavka 3. člena, tretjega odstavka 12. člena, 17. člena, 22. člena, prvega odstavka 28. člena, četrtega odstavka 52. člena, tretjega odstavka 53. člena in 63. člena ter za izvrševanje 27. člena Zakona o izvajanju rejniške dejavnosti (Uradni list RS, št. 110/02, 56/06 – odl. US, 114/06 – ZUTPG, 96/12 – ZPIZ-2, 109/12, 22/19 in…) minister za delo, družino, socialne zadeve in enake možnosti izdaja**P R A V I L N I K****o spremembah in dopolnitvah Pravilnika o pogojih in postopkih za izvajanje rejniške dejavnosti**1. člen

V Pravilniku o pogojih in postopkih za izvajanje rejniške dejavnosti (Uradni list RS, št. 77/19) se 7. člen se spremeni tako, da se glasi:»7. člen(1) Komisija za določitev zvišanja plačila dela odloča v sestavi treh članov. Odločitve sprejema s sklepi na obrazcu R-4 – *Zvišanje plačila dela* iz Priloge 2, ki je sestavni del tega pravilnika.(2) O zvišanju plačila dela odloča komisija za določitev zvišanja plačila dela, ki se oblikuje znotraj vsake podskupine centrov za socialno delo (v nadaljnjem besedilu: podskupina) iz liste kandidatov strokovnih delavcev centrov za socialno delo za področje rejništva. Minister določi kateri centri za socialno delo sestavljajo posamezno podskupino.(3) Vsaka podskupina centrov za socialno delo med svojimi člani izbere koordinatorja iz 23. člena tega pravilnika, ki vodi in usklajuje komisijo za določitev zvišanja plačila dela ter po potrebi sodeluje z drugimi petimi koordinatorji. Koordinator je izbran za eno leto in je po preteku lahko znova izbran.«.1. člen

Priloga 3 nadomesti z novo Prilogo 3, ki je kot Priloga 3 sestavni del tega pravilnika.1. člen

20., 21. člen ter podpoglavje 2. Postopek za znižanje normativa se črta.1. člen

Prvi odstavek 24. člena se spremeni tako, da se glasi:»(1) Razlog za znižanje normativa je obseg dela, ki ga ima rejnik pri izvajanju rejništva za:- otroka z motnjami v telesnem ali duševnem razvoju,- otroka z gibalno oviranostjo,- otroka s čustvenimi in vedenjskimi težavami ali motnjami,- otroka s hudimi prilagoditvenimi težavami,- hudo bolnega otroka,- otroka, ki je doživel zlorabo.«.1. člen

V 26. členu se drugi odstavek črta.1. člen

27. člen se spremeni tako, da se glasi:»27. členRejnik poroča o namenskosti porabe zvišane oskrbnine na obrazcu R-5 – *Poročilo o namenskosti porabe sredstev* iz Priloge 5, ki je sestavni del tega pravilnika.«.1. člen

Drugi odstavek 29. člena se spremeni tako, da se glasi:»(2) Naloge koordinatorja podskupine so:- sprejetje predloga,- določitev komisije za zvišanje plačila dela iz 7. člena tega pravilnika,- zagotovitev, da se predlogi pravočasno obravnavajo,- vrnitev dokumentacije skupaj s sklepom komisije za zvišanje plačila dela centru rejnika,- vodenje evidence obravnavanih zadev v njegovi podskupini,- sporočanje vseh sprememb glede liste kandidatov za posamezno podskupino ministrstvu.«.1. člen

Drugi odstavek 30. člena se črta.1. člen

V 31. členu se črta besedilo »znižanega normativa in«.1. člen

V prvem odstavku 38. člena se za besedo »v celoti« doda besedilo »in uspešno« 1. člen

Dosedanji 41. člen postavne prvi odstavek 41. člena ter se doda nov drugi odstavek, ki se glasi:»(2) Kandidat uspešno zaključi usposabljanje, ko je prisoten na celotnem usposabljanju in izkaže razumevanje obravnavnih vsebin, ki ga izvede izvajalec v obliki preverjanja.«.1. člen

Ta pravilnik začne veljati *….(datum)*Št. Ljubljana, EVA Priloga 3:***OBRAZEC R-1 - Vloga za pridobitev dovoljenja za izvajanje rejniške dejavnosti*****VLOGA ZA PRIDOBITEV DOVOLJENJA ZA IZVAJANJE****REJNIŠKE DEJAVNOSTI**

|  |  |
| --- | --- |
| **PODATKI O VLAGATELJU/ICI:** |  |
| **Priimek in ime:** |  |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **EMŠO:** |  |  |  |  |  |  |  |  |  |  |  |  |  |  |

|  |  |
| --- | --- |
| **Stalno prebivališče:** |  |
|  | *(ulica, hišna številka, kraj, poštna številka)* |

|  |  |  |  |
| --- | --- | --- | --- |
| V/na |  | , dne  |  |

Podpis vlagatelja/ice: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| **IZJAVA:**Izjavljam, da za namen izvedbe usposabljanj dovoljujem pošiljanje osebnih podatkov izvajalcu usposabljanj kandidatov za izvajanje rejniške dejavnosti, in sicer priimek in ime ter stalno prebivališče.

|  |  |  |  |
| --- | --- | --- | --- |
| V/na |  | , dne  |  |

Podpis vlagatelja/ice: |

|  |  |  |  |  |
| --- | --- | --- | --- | --- |
| **IZJAVA:**Izjavljam, da se mi dokumenti v zvezi izvajanjem usposabljanj kandidatov za izvajanje rejniške dejavnosti ter v zvezi z izvajanjem rejniške dejavnosti lahko pošiljajo v elektronski obliki.**Elektronski naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| V/na |  | , dne  |  |

Podpis vlagatelja/ice: |

*PRILOGI:* 1. *kratka predstavitev kandidata in celotne družine*
2. *dokazilo o zaključeni izobrazbi*
 |
|  |
|  |

**PREDLOG**

 **(EVA)**

Na podlagi … odstavka … člena Zakona o … (Uradni list RS, št. … ) izdaja Vlada Republike Slovenije

**UREDBO**

**O ….**

**Besedilo členov**

(nomotehnično urejen predlog)

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)
2. Rok za izdajo uredbe, določen z zakonom
3. Splošna obrazložitev predloga uredbe, če je potrebna
4. Predstavitev presoje posledic za posamezna področja, če te niso mogle biti celovito predstavljene v predlogu zakona

II. VSEBINSKA OBRAZLOŽITEV PREDLAGANIH REŠITEV«.

1. Zakon o spremembah in dopolnitvah Zakona o izvajanju rejniške dejavnosti (ZIRD-A), Uradni list RS, št. 109/12, se je začel uporabljati 1. januarja 2013, razen šeste alinee drugega odstavka 16. člena zakona, ki se je začel uporabljati 1. januarja 2018. [↑](#footnote-ref-1)
2. Zakon o spremembah in dopolnitvah Zakona o izvajanju rejniške dejavnosti (ZIRD-B), Uradni list RS, št. 22/19 je začel veljati 15. aprila 2019, razen spremenjeni določbi 52. in 53. člen zakona, ki sta se začela uporabljati 1. maja 2019. [↑](#footnote-ref-2)
3. Informacijsko vodena zbirka podatkov na podlagi ZIRD se je v celoti vzpostavila leta 2004, zato celoviti statistični podatki za leto 2003 niso na voljo. [↑](#footnote-ref-3)
4. Podatek od 1. 3. 2025 na podlagi sklepa o usklajenih višinah transferjev, ki so določeni v nominalnih zneskih ter o odstotku uskladitve drugih transferjev posameznikom in gospodinjstvom v Republiki Sloveniji (Uradni list RS, št. 9/25). [↑](#footnote-ref-4)
5. Sklep o usklajenih višinah transferjev, ki so določeni v nominalnih zneskih ter o odstotku uskladitve drugih transferjev posameznikom in gospodinjstvom v Republiki Sloveniji (Uradni list RS, št. 9/25) [↑](#footnote-ref-5)
6. Znesek minimalne plače (Uradni list RS, št. 5/25) [↑](#footnote-ref-6)
7. Npr. Olsson proti Švedski, št. 10465/83 [↑](#footnote-ref-7)
8. Višina enkratnega prejemka je enaka višini pomoči ob rojstvu otroka, določenega s posebnim predpisom, ki ureja družinske prejemke (ZSDP-1). [↑](#footnote-ref-8)
9. #  Uredba o določitvi centrov za socialno delo, njihovega sedeža in teritorialne pristojnosti ter določitvi enot centrov za socialno delo in njihovega območja delovanja (Uradni list RS, št. [76/17](https://www.uradni-list.si/glasilo-uradni-list-rs/vsebina/2017-01-3710))

 [↑](#footnote-ref-9)
10. [SUPERVIZIJA | Socialna zbornica](https://www.szslo.si/supervizija) [↑](#footnote-ref-10)
11. Na dolgotrajnost namestitev otrok v kriznih centrih opozarja tudi državni preventivni mehanizem, ki deluje v okviru Varuha človekovih pravic v svojih poročilih (npr. [DPM v Kriznem centru za mlade Kresnička v Radovljici: "Ni sprememb pri dolgotrajnih namestitvah otrok in mladostnikov." (varuh-rs.si)](https://www.varuh-rs.si/sporocila-za-javnost/novica/dpm-v-kriznem-centru-za-mlade-kresnicka-v-radovljici-ni-sprememb-pri-dolgotrajnih-namestitvah-otro/)) [↑](#footnote-ref-11)
12. Sklep o usklajenih višinah transferjev, ki so določeni v nominalnih zneskih ter o odstotku uskladitve drugih transferjev posameznikom in gospodinjstvom v Republiki Sloveniji (Uradni list RS, št. 15/24) [↑](#footnote-ref-12)